|  |
| --- |
| III.6. daļaAtjaunināta\* papildinformācijas lapa par valsts atbalstu, ko piešķir saskaņā ar Pamatnostādnēm par valsts atbalstu klimata, vides aizsardzības un enerģētikas pasākumiem (2022) (*CEEAG*)[[1]](#footnote-2) 4.10. Atbalsts centralizētajai siltumapgādei un aukstumapgādei  \* Vēl nav oficiāli pieņemta. |

*Šī papildinformācijas lapa ir jāizmanto, lai paziņotu par visu atbalstu, uz ko attiecas Pamatnostādnes par valsts atbalstu klimata, vides aizsardzības un enerģētikas pasākumiem (2022) (turpmāk* CEEAG*).*

*Šī papildinformācijas lapa attiecas uz pasākumiem, ko aptver* CEEAG *4.10. nodaļa. Ja paziņojumā ir iekļauti pasākumi, uz kuriem attiecas vairāk nekā viena* CEEAG *nodaļa, aizpildiet arī attiecīgo papildinformācijas lapu, kas attiecas uz attiecīgo* CEEAG *nodaļu, kad tā pieejama.*

*Visiem dokumentiem, ko dalībvalstis iesniedz kā šīs papildinformācijas lapas pielikumus, jābūt numurētiem, un dokumentu numuri jānorāda attiecīgajās šīs papildinformācijas lapas sadaļās.*

|  |
| --- |
| **A sadaļa. Kopsavilkums par galvenajiem paziņoto pasākumu aspektiem** |

1. **Paziņoto pasākumu priekšvēsture un mērķi**
2. Ja tas nav jau iztirzāts vispārīgās informācijas veidlapas 5.2. sadaļā (I daļa), norādiet priekšvēsturi un pamatmērķi, arī jebkādus Savienības siltumnīcefekta gāzu emisiju samazināšanas un piesaistes mērķrādītājus, kurus ar pasākumu paredzēts atbalstīt.

ii. Norādiet citus ar pasākumu sasniedzamos mērķus, ja tādi ir. Attiecībā uz mērķiem, kas nav tikai vidiski, paskaidrojiet, vai tie var novest pie iekšējā tirgus izkropļojumiem.

1. **Stāšanās spēkā un ilgums**
2. Ja tas nav jau norādīts vispārīgās informācijas veidlapas (I daļa) 5.5. sadaļā, norādiet, no kāda datuma atbalsta shēmai paredzēts stāties spēkā.

1. Norādiet shēmas ilgumu[[2]](#footnote-3).

1. **Atbalsta saņēmēji**
2. Ja tas nav jau norādīts vispārīgās informācijas veidlapas (I daļa) 3. sadaļā, aprakstiet (potenciālos) atbalsta saņēmējus.

1. Norādiet (potenciālo) atbalsta saņēmēju atrašanās vietu (t. i., vai pasākumā piedalīties drīkst tikai saimnieciskās vienības, kas atrodas attiecīgajā dalībvalstī, vai arī vienības citās dalībvalstīs).

1. Lai varētu novērtēt atbilstību *CEEAG* 15. punktam, norādiet, vai atbalsts tiek piešķirts saskaņā ar pasākumiem par labu uzņēmumam (individuāls vai shēmas ietvaros), uz kuru attiecas neizpildīts atgūšanas rīkojums saskaņā ar iepriekšēju Komisijas lēmumu, ar kuru atbalsts atzīts par nelikumīgu un nesaderīgu ar iekšējo tirgu.

Ja atbilde ir apstiprinoša, sniedziet informāciju par vēl atgūstamo atbalsta summu, lai Komisija to ņemtu vērā atbalsta pasākumu novērtējumā.

1. Apstipriniet, ka pasākumi neietver atbalstu darbībām, kas neietilpst *CEEAG* piemērošanas tvērumā (sk. *CEEAG* 13. punktu). Pretējā gadījumā sniedziet sīkāku informāciju.

1. **Pasākumu budžets un finansējums.**
2. Ja tas nav jau minēts vispārīgās informācijas veidlapas (I daļa) 7.1. sadaļas tabulā, norādiet gada budžetu un/vai kopējo budžetu visam pasākumu laikam; ja kopējais budžets nav zināms (piemēram, tāpēc, ka tas ir atkarīgs no konkursu rezultātiem), norādiet budžeta aplēsi, arī pieņēmumus, kas izmantoti, lai budžeta aplēsi aprēķinātu[[3]](#footnote-4).

1. Ja pasākums tiek finansēts no nodevas, precizējiet, vai
   1. nodeva ir noteikta ar likumu vai kādu citu leģislatīvu aktu; ja atbilde ir apstiprinoša, norādiet tiesību aktu, tā numuru un pieņemšanas un spēkā stāšanās datumu, kā arī interneta saiti uz tiesību aktu;

* 1. nodevu vienlīdz piemēro gan vietējiem, gan importētiem produktiem;

* 1. paziņotais pasākums dos labumu gan vietējiem, gan importētājiem ražotājiem;

* 1. nodeva pasākumu finansē pilnībā vai tikai daļēji. Ja nodeva pasākumu finansē tikai daļēji, norāda citus pasākuma finansējuma avotus un to attiecīgo proporciju;

* 1. ar nodevu, ar ko paziņoto pasākumu finansē, finansē arī citus atbalsta pasākumus. Ja jā, norādiet, kādi citi atbalsta pasākumi tiek finansēti ar attiecīgo nodevu.

|  |
| --- |
| **B sadaļa. Atbalsta shēmas saderības novērtējums** |

|  |
| --- |
| *Pozitīvs nosacījums: atbalstam ir jāveicina saimnieciskās darbības attīstība* |

|  |
| --- |
| Ieguldījums saimnieciskās darbības attīstībā |

*Lai sniegtu šajā sadaļā prasīto informāciju, sk.* CEEAG *3.1.1. iedaļu (23.–25. punktu), 4.10.1. un 4.10.2. iedaļu (383.–390. punktu).*

1. Līguma par Eiropas Savienības darbību (LESD) 107. panta 3. punkta c) apakšpunkts nosaka, ka Komisija par saderīgu var atzīt *“atbalstu, kas veicina konkrētu saimniecisko darbību vai konkrētu tautsaimniecības jomu attīstību, ja šādam atbalstam nav tāds nelabvēlīgs iespaids uz tirdzniecības apstākļiem, kas ir pretrunā kopīgām interesēm”*. Tas nozīmē, ka saskaņā ar šo LESD noteikumu saderīgam atbalstam ir jāveicina konkrētas saimnieciskās darbības attīstība.

Lai varētu novērtēt atbilstību *CEEAG* 23. punktam, norādiet, kādas saimnieciskās darbības ar atbalstu tiks veicinātas, kā arī to, kā tiek atbalstīta minēto darbību attīstība.

1. Lai varētu novērtēt atbilstību *CEEAG* 25. punktam, aprakstiet, vai un kā atbalsts dos *“ieguldījumu Savienības klimata rīcībpolitikas, vides rīcībpolitikas un enerģētikas rīcībpolitikas mērķu sasniegšanā”*, un, konkrētāk, kādi ir *“paredzamie atbalsta sniegtie labumi, proti, tā būtiskais ieguldījums vides aizsardzībā, arī klimata pārmaiņu mīkstināšanā jeb klimatmitigācijā, vai iekšējā enerģijas tirgus efektīvā darbībā”*.

1. Turklāt norādiet, kādā mērā atbalsts ir saistīts ar *CEEAG* 383. un 384. punktā aprakstītajām rīcībpolitikām. Lūdzam arī precizēt, vai projekts veicina atjaunīgo enerģiju saskaņā ar Direktīvas (ES) 2018/2001 2. panta 1. punktu. Konkrētāk, norādiet, vai pasākums attīsta efektīvas centralizētās siltumapgādes un aukstumapgādes sistēmas Direktīvas (ES) 2023/1791 26. panta nozīmē, tā veicinot atjaunīgo siltumapgādi un aukstumapgādi.

1. *CEEAG* 385. un 386. punkts nosaka, ka atbalstu, kas attiecas tikai uz centralizētās siltumapgādes tīkliem, noteiktos apstākļos var uzskatīt par tādu, uz kuru valsts atbalsta kontrole neattiecas.
   1. Vai pasākums atbalsta centralizētās siltumapgādes sadales tīklus, uz kuriem attieksies trešo personu piekļuve, nodalīšana (t. i., siltuma/aukstuma ražošanas un sadales nodalīšana) un regulēti tarifi?
   2. Ja atbilde uz a) apakšpunkta jautājumu ir apstiprinoša, paskaidrojiet, vai sadales tīkls tiks ekspluatēts likumīga un/vai dabiska monopola apstākļos, atsaucoties uz *CEEAG* 374. un 375. punktā noteiktajiem kritērijiem.

1. Sniedziet informāciju par to, kāds ir atbalsta pasākumu tvērums un atbalstītās darbības, kā noteikts *CEEAG* 4.10.2. iedaļā (388.–389. punktā). To darot, turklāt
2. paskaidrojiet, kāpēc projekts atbilst centralizētās siltumapgādes/aukstumapgādes definīcijai *CEEAG* 19. punkta 27) apakšpunktā un centralizētās siltumapgādes un/vai aukstumapgādes sistēmas definīcijai *CEEAG* 19. punkta 28) apakšpunktā;
3. paskaidrojiet, vai projekts atbalsta šādu elementu izbūvi, modernizāciju vai ekspluatāciju:

* ražošanas bloks un/vai
* uzkrāšanas stacija, un/vai
* sadales tīkls;

1. ja atbalsts attiecas uz ražošanas bloku, paskaidrojiet, kādus resursus šis ražošanas bloks izmanto elektroenerģijas, centralizētās siltumapgādes siltuma vai aukstumapgādes aukstuma ražošanai: atjaunīgā enerģija, atlikumsiltums vai augstas efektivitātes koģenerācija, arī siltumenerģijas uzkrāšanas risinājumi;
2. ja atbalsts ir blokam, kas enerģiju ražo no atkritumiem, apstipriniet, ka atbalsts tiek piešķirts tikai attiecībā uz atkritumiem, kas atbilst atjaunīgo energoresursu definīcijai, vai atkritumiem, ko izmanto par kurināmo iekārtās, kuras atbilst augstas efektivitātes koģenerācijas definīcijai;
3. ja atbalstu piešķir centralizētās siltumapgādes un aukstumapgādes sistēmas modernizācijai, precizējiet, vai centralizētās siltumapgādes un aukstumapgādes sistēma atbilst efektīvas centralizētās siltumapgādes un aukstumapgādes standartam saskaņā ar Direktīvas (ES) 2023/1791 2. panta 46. punktu un 26. pantu;
4. norādiet, kāda veida izmaksas tiks atbalstītas ar pasākumu — investīciju un/vai pamatdarbības izmaksas.

1. Ja atbalsta mērķis ir atbalstīt centralizētās siltumapgādes un aukstumapgādes sistēmas modernizāciju, pēc kuras sistēma tomēr neatbildīs efektīvas centralizētās siltumapgādes un aukstumapgādes standartam Direktīvas (ES) 2023/1791 26. panta izpratnē, aplieciniet, ka atbalsta saņēmējs 3 gadu laikā pēc modernizācijas darbu veikšanas sāks minētā standarta sasniegšanai vajadzīgos darbus, kā nosaka *CEEAG* 390. punkts.

|  |
| --- |
| Stimulējoša ietekme |

*Lai sniegtu šajā sadaļā prasīto informāciju, sk.* CEEAG *3.1.2. iedaļu (26.–32. punktu).*

1. Uzskatīt, ka atbalsts veicina saimniecisku darbību, var tikai tad, ja tam ir stimulējoša ietekme. Lai varētu novērtēt atbilstību *CEEAG* 26. punktam, norādiet, kā pasākumi atbalsta saņēmēju rosina mainīt *“uzvedību, iesaistīties papildu saimnieciskā darbībā vai videi nekaitīgākā saimnieciskā darbībā, ko atbalsta saņēmējs nedarītu, ja nebūtu atbalsta, vai darītu to ierobežotā vai atšķirīgā veidā”*.

1. Lai varētu novērtēt atbilstību *CEEAG* 27. punktam, sniedziet informāciju, kas apstiprina, ka atbalsts neatbalsta tādas darbības izmaksas, kuras atbalsta saņēmējs veiktu jebkurā gadījumā, un nekompensē saimnieciskās darbības parasto uzņēmējdarbības risku[[4]](#footnote-5).

1. Sniedziet visaptverošu faktiskā scenārija un ticamā hipotētiskā scenārija vai scenāriju aprakstu. Ja shēmas aptver dažādus atsauces projektus[[5]](#footnote-6), šāds apraksts jāiesniedz par katru atsauces projektu. Attiecībā uz sadales tīklu būvniecību, modernizāciju un ekspluatāciju par hipotētisko scenāriju pieņem situāciju, kurā projekts netiktu īstenots (*CEEAG* 395. punkts).

1. Kā norādīts *CEEAG* 28. punkta 39. zemsvītras piezīmē, pievienojiet šai papildinformācijas lapai oficiālus valdes dokumentus, riska novērtējumus, finanšu pārskatus, iekšējos uzņēmējdarbības plānus, ekspertu atzinumus un citus pētījumus, kas saistīti ar novērtējamo projektu, dokumentus, kuros ir informācija par pieprasījuma, izmaksu vai finanšu prognozēm, dokumentus, kuri iesniegti investīciju komitejai, un dokumentus, kuros analizēti investīciju/darbības scenāriji, vai dokumentus, kuri iesniegti finanšu iestādēm.

Ņemiet vērā, ka šiem dokumentiem jābūt no tā paša perioda, kad notikusi lēmumu pieņemšana par investīciju/darbību.

Ja papildinformācijas lapai pievieno šādus dokumentus, tālāk sniedziet šo dokumentu sarakstu, norādot autoru, to sagatavošanas datumu un kontekstu, kurā tie izmantoti.

1. Šīs papildinformācijas lapas pielikumā (izmantojot *Excel* datni, kurā redzamas visas formulas) attiecībā uz faktisko scenāriju un hipotētiskajiem scenārijiem norādiet skaitlisku aprēķinu par visām galvenajām izmaksām un ieņēmumiem, aplēsto atbalsta saņēmēju vidējā svērtā kapitāla cenu (*WACC*) turpmāko naudas plūsmu diskontēšanai, kā arī neto pašreizējo vērtību (NPV) visā projekta laikā. Attiecībā uz individuālo atbalstu un atbalsta shēmām, no kurām labumu gūst īpaši ierobežots saņēmēju skaits, minētie aprēķini un prognozes ir jāiesniedz detalizētā projekta uzņēmējdarbības plāna līmenī, bet attiecībā uz atbalsta shēmām — balstoties uz vienu vai vairākiem atsauces projektiem.
2. Šīs papildinformācijas lapas pielikumā sniedziet detalizētu informāciju par pieņēmumiem, metodiku, pamatojumu un to avotiem, kas izmantoti katram faktiskā un ticamā hipotētiskā scenārija vai scenāriju izmaksu un ieņēmumu kvantificēšanas aspektam (piemēram, norādiet pieņēmumus, kas izmantoti minēto scenāriju izstrādei).

1. Lai pierādītu atbilstību *CEEAG* 29. un 31. punktam,
2. apstipriniet, ka projekta vai darbības darbi nav sākti, pirms atbalsta saņēmējs valsts iestādēm iesniedzis rakstisku atbalsta pieteikumu,

VAI

1. attiecībā uz projektiem, kas sākti pirms atbalsta pieteikuma iesniegšanas, pierādiet, ka uz projektu attiecas kāds no *CEEAG* 31. punktā minētajiem izņēmuma gadījumiem (a), b) vai c) apakšpunkts)[[6]](#footnote-7).

1. Lai pierādītu atbilstību *CEEAG* 30. punktam, apstipriniet, ka atbalsta pieteikumā ir norādīts vismaz pieteikuma iesniedzēja vārds un uzvārds, projekta vai darbības apraksts, arī tā vieta, un tā īstenošanai nepieciešamā atbalsta summa.

1. Lai pierādītu atbilstību *CEEAG* 32. punktam, norādiet, vai paziņotajiem pasākumiem ir piemērojami Savienības standarti[[7]](#footnote-8), obligāti valsts standarti, kas ir stingrāki vai vērienīgāki par atbilstošajiem Savienības standartiem, vai obligāti valsts standarti, kas pieņemti tāpēc, ka Savienības standartu nav. Šajā sakarā sniedziet informāciju, kas pierāda stimulējošo ietekmi.

1. Gadījumos, kad attiecīgais Savienības standarts jau ir pieņemts, bet vēl nav spēkā, pierādiet, ka atbalstam ir stimulējoša ietekme tāpēc, ka tas stimulē investīciju veikšanu un pabeigšanu vismaz 18 mēnešus pirms standarta stāšanās spēkā.

|  |
| --- |
| Nav pārkāpts neviens relevants Savienības tiesību akta noteikums |

*Lai sniegtu šajā sadaļā prasīto informāciju, sk.* CEEAG *3.1.3. iedaļu (33. punktu).*

1. Sniedziet informāciju, kas apstiprina atbilstību relevantajiem ES tiesību aktu noteikumiem, saskaņā ar *CEEAG* 33. punktu.

1. Ja pasākumu finansēšanai izmanto nodevu, precizējiet, vai ir jānovērtē atbilstība LESD 30. un 110. pantam. Ja atbilde ir apstiprinoša, pierādiet, ka pasākums atbilst LESD 30. un 110. panta noteikumiem.Šajā sakarā, ja paziņotais pasākums tiek finansēts no nodevas, var atsaukties uz informāciju, kas iesniegta saskaņā ar 5. punkta ii. apakšpunktu.

|  |
| --- |
| *Negatīvs nosacījums: atbalsta pasākums nevar radīt tādu nepamatotu nelabvēlīgu iespaidu uz tirdzniecības apstākļiem, kas ir pretrunā kopīgām interesēm* |

|  |
| --- |
| *Konkurences un tirdzniecības izkropļojumu minimalizēšana* |

|  |
| --- |
| Valsts atbalsta intervences nepieciešamība un piemērotība |

*Lai sniegtu šajā sadaļā prasīto informāciju, sk.* CEEAG *4.10.3. iedaļu (391.–393. punktu).*

1. Sīki paskaidrojiet, kā projekts veicinās efektīvu centralizētās siltumapgādes un aukstumapgādes sistēmu izveidi, paplašināšanu vai modernizāciju.

1. Ja pasākums izņēmuma kārtā sedz pamatdarbības izmaksas, saskaņā ar *CEEAG* 392. punktu pierādiet, ka šīs izmaksas nevar novirzīt centralizētās siltumapgādes/aukstumapgādes patērētājiem, neapdraudot vides aizsardzību. Pierādiet, ka atbalstītās centralizētās siltumapgādes/aukstumapgādes sistēmas salīdzinājumā ar alternatīviem centralizētās siltumapgādes/aukstumapgādes risinājumiem palielina energoefektivitāti, samazina CO2 emisijas un piesārņojumu no citiem avotiem, kā arī ierobežo zudumus tīklā.
2. Kā nosaka *CEEAG* 393. punkts, ja projektā par ielaides kurināmo izmanto atkritumus, paskaidrojiet, kā tiek ievērots atkritumu hierarhijas princips (Direktīvas (ES) 2008/98 4. panta 1. punkts).

|  |
| --- |
| Atbalsta samērīgums |

*Lai sniegtu šajā sadaļā prasīto informāciju, sk.* CEEAG *3.2.1.3. un 4.10.4. iedaļu (394. un 395. punktu).*

1. Lai varētu verificēt atbilstību *CEEAG* 51. punktam, sniedziet šeit prasīto informāciju.
2. Lai varētu noteikt finansējuma deficītu[[8]](#footnote-9), attiecībā uz faktisko scenāriju un ticamu hipotētisko scenāriju[[9]](#footnote-10) iesniedziet skaitlisku aprēķinu par
   1. visām galvenajām projekta izmaksām un ieņēmumiem,
   2. aplēsto atbalsta saņēmēju vidējo svērto kapitāla cenu (*WACC*) turpmāko naudas plūsmu diskontēšanai,
   3. neto pašreizējo vērtību (NPV) faktiskajam un hipotētiskajam scenārijam visā projekta darbības laikā.

1. Katram skaitliskā aprēķina aspektam izmantoto pieņēmumu iemesli; izskaidrojiet un pamatojiet izmantoto metodiku.

Ja runa ir par individuālu atbalstu vai shēmu, kas dod labumu sevišķi ierobežotam skaitam atbalsta saņēmēju, dalībvalstij jāiesniedz apliecinoši pierādījumi detalizētā projekta uzņēmējdarbības plāna līmenī.

Atbalsta shēmu gadījumā dalībvalstij jāiesniedz apliecinošie pierādījumi uz vienu vai vairāku atsauces projektu pamata.

1. Ja alternatīva projekta nav, tad, lai Komisija varētu verificēt, ka atbalsta summa nepārsniedz minimumu, kas nepieciešams, lai atbalstāmais projekts būtu pietiekami rentabls[[10]](#footnote-11), sniedziet šādas ziņas:
   1. iekšējais atdeves koeficients (IAK), kas atbilst nozarei vai uzņēmumam specifiskajiem kritērijiem vai robežlikmei, vai
   2. parastie atdeves koeficienti, ko saņēmējs prasa citos līdzīgos investīciju projektos, tā kapitāla izmaksas kopumā, vai
   3. attiecīgajā nozarē parasti novērotie atdeves koeficienti, vai
   4. jebkāda cita informācija, kas pamato, ka atbalsta summa nepārsniedz minimumu, kas nepieciešams, lai atbalstāmais projekts būtu pietiekami rentabls.

|  |
| --- |
| Kumulācija |

*Lai sniegtu šajā sadaļā prasīto informāciju, sk.* CEEAG *56.–57. iedaļu.*

1. Lai varētu verificēt atbilstību *CEEAG* 56. punktam, precizējiet, vai atbalstu saskaņā ar paziņotajiem pasākumiem var piešķirt vienlaikus saskaņā ar vairākām atbalsta shēmām vai kumulēt ar *ad hoc* vai *de minimis* atbalstu attiecībā uz tām pašām attiecināmajām izmaksām. Ja tā ir, sniedziet sīkāku informāciju par šīm atbalsta shēmām, *ad hoc* atbalstu vai *de minimis* atbalstu un to, kā atbalsts tiks kumulēts.

1. Ja paziņotajiem atbalsta pasākumiem ir piemērojams *CEEAG* 56. punkts, pamatojiet, kāpēc projektam vai darbībai saskaņā ar paziņotajiem pasākumiem piešķirtā atbalsta kopsumma ne noved pie pārmērīgas kompensācijas, ne pārsniedz maksimālo atbalsta summu, kas atļauta saskaņā ar *CEEAG* 394. punktu. Attiecībā uz katru pasākumu, ar kuru atbalstu, kas piešķirts saskaņā ar paziņotajiem atbalsta pasākumiem, var kumulēt, norādiet, kādu metodi izmanto, lai nodrošinātu atbilstību CEEAG 56. punktā izklāstītajiem nosacījumiem.

1. Ja piemērojams *CEEAG* 57. punkts, t. i., atbalsts, kas piešķirts saskaņā ar paziņotajiem pasākumiem, tiek apvienots ar centralizēti pārvaldītu Savienības finansējumu[[11]](#footnote-12), pamatojiet, kāpēc publiskā finansējuma kopsumma, kas piešķirta attiecībā uz tām pašām attiecināmajām izmaksām, nenoved pie pārmērīgas kompensācijas.

|  |
| --- |
| Pārredzamība |

*Lai sniegtu šajā sadaļā prasīto informāciju, sk.* CEEAG *3.2.1.4. iedaļu (58.–61. punktu).*

1. Apstipriniet, ka dalībvalsts ievēros *CEEAG* 58.–61. punktā paredzētās pārredzamības prasības.

1. Norādiet interneta saiti, kurā tiks publicēts apstiprinātās atbalsta shēmas vai individuālā atbalsta piešķiršanas lēmuma un tā īstenošanas noteikumu pilns teksts un informācija par katru individuālo atbalstu, kas piešķirts *ad hoc* vai saskaņā ar atbalsta shēmu, kura apstiprināta, balstoties uz *CEEAG*, un kas pārsniedz 100 000 EUR.

|  |
| --- |
| *2.2. Izvairīšanās no atbalsta nepamatotas negatīvas ietekmes uz konkurenci un tirdzniecību, un bilanci* |

*Lai sniegtu šajā sadaļā prasīto informāciju, sk.* CEEAG *4.10.5. iedaļu (396.–398. punktu).*

1. Ja centralizētās siltumapgādes un aukstumapgādes sistēmās izmanto vispiesārņojošākos fosilos kurināmos, piemēram, ogles, lignītu, naftu un dīzeļdegvielu, paskaidrojiet, vai saskaņā ar *CEEAG* 396. punktu ir izpildīti šādi kumulatīvie nosacījumi:
   * 1. atbalsts ir tikai investīcijām sadales tīklā;

* + 1. sadales tīklā jau var transportēt siltumu un aukstumu, kas iegūts no atjaunīgajiem energoresursiem, atlikumsiltuma vai oglekļneitrāliem avotiem;

* + 1. atbalsta rezultātā nepalielinās enerģijas ražošana no vispiesārņojošākā fosilā kurināmā (piemēram, papildu lietotāju pieslēgšanas dēļ);

* + 1. ir skaidrs grafiks, kurā ietvertas stingri noteiktas saistības attiecībā uz atteikšanos no vispiesārņojošākā fosilā kurināmā, ņemot vērā Savienības 2030. gada klimata mērķrādītāju un 2050. gada klimatneitralitātes mērķrādītāju (piemēru skatīt *CEEAG* 156. zemsvītras piezīmē).

1. Ja projekts stimulē jaunas investīcijas dabasgāzē vai uz dabasgāzi balstītu enerģijas ražošanas aktīvu ekspluatāciju, saskaņā ar *CEEAG* 397. punktu paskaidrojiet,
2. vai projekts nodrošina, ka atbalsts palīdz sasniegt Savienības 2030. gadam noteikto klimata mērķrādītāju un 2050. gadam noteikto klimatneitralitātes mērķrādītāju;
3. kā projekts nodrošina, ka tiks novērsta uz gāzi balstītās enerģija ražošanas iesīkste;
4. kā projekts nodrošina, ka atbalsts neizstumj investīcijas tīrākās alternatīvās, kas jau pieejamas tirgū, un nekavē tīrāku tehnoloģiju izstrādi un to izmantošanu.

1. Lai varētu verificēt atbilstību *CEEAG* 398. punktam, precizējiet, vai centralizētās siltumapgādes un aukstumapgādes sistēma ir atvērta trešo personu piekļuvei un vai būtu iespējams izmantot ilgtspējīgus alternatīvus siltumapgādes risinājumus.

|  |
| --- |
| 1. ***Izvērtēšana*** |

*Lai sniegtu šajā sadaļā prasīto informāciju, sk.* CEEAG *76. punkta a) apakšpunktu un 5. nodaļu (455.–463. punktu).*

1. Ja paziņotais(-ie) pasākums(-i) pārsniedz *CEEAG* 456. punktā noteiktās budžeta/izdevumu robežvērtības, paskaidrojiet, kāpēc, jūsuprāt, būtu piemērojams *CEEAG* 457. punktā paredzētais izņēmums, vai arī pievienojiet šai papildinformācijas lapai pielikumu, kurā iekļauts izvērtēšanas plāna projekts, kas aptver *CEEAG*[[12]](#footnote-13) 458. punktā minēto jomu.

……………………………………………………………………………………………

1. Ja ir iesniegts izvērtēšanas plāna projekts,
2. tālāk sniedziet pielikumā iekļautā izvērtēšanas plāna projekta kopsavilkumu;

………………………………………………………………………………….

1. apstipriniet, ka tiks ievērots *CEEAG* 460. punkts;

………………………………………………………………………………….

1. norādiet datumu un interneta saiti, kurā izvērtēšanas plāns būs publiski pieejams.

………………………………………………………………………………….

1. Lai varētu verificēt atbilstību *CEEAG* 459. punkta b) apakšpunktam, ja atbalsta shēmai pašlaik netiek veikts *ex post* izvērtējums un tās ilgums pārsniedz trīs gadus, apstipriniet, ka 30 darbdienu laikā pēc būtiskām izmaiņām, kas shēmas budžetu palielinātu līdz vairāk nekā 150 miljoniem EUR kādā gadā vai 750 miljoniem EUR visā shēmas darbības laikā, paziņosit izvērtēšanas plāna projektu.

1. Lai varētu verificēt atbilstību *CEEAG* 459. punkta c) apakšpunktam, ja atbalsta shēmai pašlaik netiek veikts *ex post* izvērtējums, tālāk norādiet apņemšanos, ka dalībvalsts paziņos izvērtēšanas plāna projektu 30 darbdienu laikā pēc tam, kad oficiālajos pārskatos būs ierakstīti izdevumi, kas iepriekšējā gadā pārsnieguši 150 miljonus EUR.

1. Lai varētu verificēt atbilstību *CEEAG* 461. punktam,
2. precizējiet, vai neatkarīgais eksperts jau ir izraudzīts vai tiks izraudzīts nākotnē;

…………………………………………………………………………………..

1. sniedziet informāciju par eksperta izraudzīšanās procedūru;

………………………………………………………………………………….

1. pamatojiet, kā eksperts ir neatkarīgs no piešķīrējas iestādes.

…………………………………………………………………………………..

1. Lai varētu verificēt atbilstību *CEEAG* 461. punktam,
2. norādiet ierosinātos starpposma un galīgā izvērtējuma ziņojuma iesniegšanas termiņus. Ņemiet vērā, ka saskaņā ar *CEEAG* 463. punktu galīgais izvērtējuma ziņojums Komisijai jāiesniedz laikus, lai tā varētu novērtēt atbalsta shēmas iespējamo pagarināšanu, un ne vēlāk kā 9 mēnešus pirms tās darbības beigām. Ņemiet vērā, ka minēto termiņu varētu saīsināt shēmām, kurām izvērtējuma prasība iestājas pēdējos 2 to īstenošanas gados;

1. apstipriniet, ka starpposma un galīgais izvērtējuma ziņojums tiks publiskots. Norādiet datumu un interneta saiti, kurā šie ziņojumi būs publiski pieejami.

|  |
| --- |
| 1. ***Ziņošana un uzraudzība*** |

*Lai sniegtu šajā sadaļā prasīto informāciju, sk.* CEEAG *6. iedaļu (464.–465. punktu).*

1. Apstipriniet, ka dalībvalsts izpildīs ziņošanas un uzraudzības prasības, kas noteiktas *CEEAG* 6. iedaļas 464. un 465. punktā.

1. OV C 80, 18.2.2022., 1. lpp. [↑](#footnote-ref-2)
2. Ņemiet vērā, ka atbalsta shēmas ilgums ir laikposms, kurā var pieteikties uz atbalstu un par to pieņemt lēmumu (ieskaitot laiku, kas valsts iestādēm vajadzīgs atbalsta pieteikumu apstiprināšanai). Šajā punktā minētais ilgums nav saistīts ar atbalsta shēmas ietvaros noslēgto līgumu ilgumu; tie var būt spēkā pēc pasākuma termiņa beigām. [↑](#footnote-ref-3)
3. Ņemiet vērā, ka izmaiņas faktiskajā vai aplēstajā budžetā var būt atbalsta izmaiņas, par kurām jāpaziņo no jauna. [↑](#footnote-ref-4)
4. [↑](#footnote-ref-5)
5. [↑](#footnote-ref-6)
6. *CEEAG* 31. punkts noteic, ka “*Izņēmuma gadījumos atbalstam var būt stimulējoša ietekme pat attiecībā uz projektiem, kas sākti pirms atbalsta pieteikuma iesniegšanas. Uzskata, ka atbalstam ir stimulējoša ietekme jo īpaši šādās situācijās:*

   *atbalsts tiek piešķirts automātiski saskaņā ar mērķi un nediskriminējošiem kritērijiem, dalībvalstij neīstenojot nekādu tālāku rīcības brīvību, un pasākums ir pieņemts un ir stājies spēkā, pirms tiek sākts darbs pie atbalstāmā projekta vai darbības, izņemot pēctecīgo fiskālo shēmu gadījumā, ja uz darbību jau agrāk ir attiekušās iepriekšējas shēmas nodokļu atvieglojumu veidā;*

   *valsts iestādes pirms darbu sākšanas ir publicējušas paziņojumu par to nodomu noteikt, ka ierosinātais atbalsta pasākums tiks atbalstīts tikai tad, ja Komisija apstiprinās pasākumu, kā to paredz Līguma 108. panta 3. punkts. Minētais paziņojums jādara pieejams publiskā tīmekļa vietnē vai citā publiski pieejamā plašsaziņas līdzeklī ar pielīdzināmi plašu un vienkāršu piekļuvi tam, un tajā skaidri jānorāda to projektu veids, kurus dalībvalsts ierosina kā atbilstīgus, un laiks, no kura dalībvalsts plāno šādus projektus uzskatīt par atbilstīgiem. Ierosināto atbilstību nedrīkst nepamatoti ierobežot. Atbalsta saņēmējam pirms darbu sākšanas jābūt informējušam piešķīrēju iestādi, ka ierosinātais atbalsta pasākums tika uzskatīts par priekšnosacījumu pieņemtajiem investīciju lēmumiem. Ja dalībvalsts pamatojas uz šādu paziņojumu, lai pierādītu stimulējošu ietekmi, tai kā daļa no sava valsts atbalsta paziņojuma jāiesniedz paziņojuma kopija un jānorāda saite uz tīmekļa vietni, kurā tas publicēts, vai attiecīgs pierādījums par tā pieejamību sabiedrībai;*

   *darbības atbalsts, kas piešķirts esošām iekārtām videi nekaitīgai ražošanai, ja darbi nav sākti, jo nav būtisku jaunu investīciju. Šādos gadījumos stimulējošo ietekmi var pierādīt, ieviešot izmaiņas, lai iekārtu ekspluatētu videi labvēlīgā veidā, nevis izmantojot lētāku alternatīvu ekspluatācijas režīmu, kas ir videi mazāk labvēlīgs.”* [↑](#footnote-ref-7)
7. Saskaņā ar *CEEAG* 19. punkta 89) apakšpunktu “Savienības standarts” ir

   *“obligāts Savienības standarts, ar ko nosaka līmeņus, kādi vides jomā jāsasniedz atsevišķiem uzņēmumiem, izņemot standartus vai mērķrādītājus, kas noteikti Savienības līmenī un ir saistoši dalībvalstīm, bet ne atsevišķiem uzņēmumiem;*

   *pienākums izmantot labākos pieejamos tehniskos paņēmienus (LPTP), kā noteikts Direktīvā 2010/75/ES, un nodrošināt, lai emisiju līmeņi nepārsniegtu tos, kas tiktu sasniegti, piemērojot LPTP; ja emisiju līmeņi, kas saistīti ar LPTP, ir noteikti īstenošanas aktos, kuri pieņemti saskaņā ar Direktīvu 2010/75/ES vai citām piemērojamām direktīvām, šie līmeņi ir piemērojami attiecībā uz šo pamatnostādņu tvērumu; ja šie līmeņi ir izteikti kā diapazons, piemēro robežvērtību, attiecībā uz kuru attiecīgajam uzņēmumam LPTP tiek noteikti vispirms”.* [↑](#footnote-ref-8)
8. *CEEAG* 51. punkts nosaka: *“Parastās neto papildu izmaksas var aplēst kā starpību starp NPV par faktisko scenāriju un hipotētisko scenāriju visā atsauces projekta laikā.”* [↑](#footnote-ref-9)
9. Ņemiet vērā, ka saskaņā ar *CEEAG* 45. zemsvītras piezīmi *“[h]ipotētisks scenārijs, kurā kā alternatīvs investīciju/darbības scenārijs tiek piedāvāta pašreizējo vidiski [ilgtnespējīgo] darbību turpināšana ilgtermiņā, netiks uzskatīts par reālistisku”*. [↑](#footnote-ref-10)
10. Ņemiet vērā *CEEAG* 46. zemsvītras piezīmi: *“Visas saistītās paredzamās izmaksas un labumi jāņem vērā par visu projekta laiku.”* [↑](#footnote-ref-11)
11. Centralizēti pārvaldīts Savienības finansējums ir Savienības finansējums, ko centralizēti pārvalda Eiropas Savienības iestādes, aģentūras, kopuzņēmumi vai citas struktūras un kas nav tiešā vai netiešā dalībvalsts kontrolē. [↑](#footnote-ref-12)
12. Papildinformācijas lapas veidne izvērtēšanas plāna paziņošanai (III.8. daļa) ir piekļūstama šeit: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-13)