|  |
| --- |
| Partea III.6Actualizare\* Fișă de informații suplimentare privind ajutoarele de stat acordate în temeiul Orientărilor din 2022 privind ajutoarele de stat pentru climă, protecția mediului și energie (OACME)[[1]](#footnote-2) Capitolul 4.10 – Ajutoare pentru sistemele de termoficare și de răcire centralizată  \* încă neadoptată oficial |

*Prezenta fișă de informații suplimentare trebuie utilizată pentru notificarea oricărui ajutor care face obiectul Orientărilor din 2022 privind ajutoarele de stat pentru climă, protecția mediului și energie (denumite în continuare „OACME”).*

*Prezenta fișă de informații suplimentare se referă la măsurile cuprinse în capitolul 4.10 din OACME. În cazul în care notificarea include măsuri care fac obiectul mai multor capitole din OACME, vă rugăm să completați, de asemenea, de îndată ce este disponibilă, fișa de informații suplimentare care se referă la capitolul respectiv din OACME.*

*Toate documentele furnizate de statele membre ca anexe la prezenta fișă de informații suplimentare trebuie numerotate, iar în secțiunile relevante din prezenta fișă de informații suplimentare trebuie să se facă trimitere la numerele documentelor.*

|  |
| --- |
| **Secțiunea A: Rezumatul principalelor caracteristici ale măsurii (măsurilor) notificate** |

1. **Contextul și obiectivul (obiectivele) măsurii (măsurilor) notificate.**
2. Dacă nu au fost deja discutate în secțiunea 5.2 din Formularul de informații generale (Partea I), vă rugăm să precizați contextul și obiectivul principal, inclusiv orice obiective ale Uniunii privind reducerea și eliminarea emisiilor de gaze cu efect de seră pe care măsura urmărește să le sprijine.

ii. Vă rugăm să indicați orice alte obiective vizate de măsură. Pentru orice obiective care nu sunt în întregime legate de mediu, vă rugăm să explicați dacă acestea pot duce la denaturări ale pieței interne.

1. **Intrare în vigoare și durată:**
2. În măsura în care nu au fost deja furnizate în secțiunea 5.5 din Formularul de informații generale (Partea I), vă rugăm să indicați data de la care schema de ajutoare este planificată să intre în vigoare.

1. Vă rugăm să indicați durata schemei[[2]](#footnote-3).

1. **Beneficiar(i)**
2. Dacă nu au fost deja furnizate în secțiunea 3 din Formularul de informații generale (Partea I), vă rugăm să descrieți beneficiarul potențial (beneficiarii potențiali) al (ai) măsurii (măsurilor).

1. Vă rugăm să indicați locul în care se află beneficiarul potențial (beneficiarii potențiali) (și anume dacă numai entitățile economice situate în statele membre respective sau și în alte state membre sunt eligibile să participe la măsură).

1. Pentru a evalua conformitatea cu punctul 15 din OACME, vă rugăm să precizați dacă se acordă ajutor în cadrul măsurii (măsurilor) în favoarea unei întreprinderi (în mod individual sau ca parte a unei scheme) care face obiectul unui ordin de recuperare neexecutat în urma unei decizii anterioare a Comisiei de declarare a unui ajutor ca fiind ilegal și incompatibil cu piața internă.

În caz afirmativ, vă rugăm să furnizați informații cu privire la cuantumul ajutorului care nu a fost încă recuperat, astfel încât Comisia să țină seama de acesta în evaluarea măsurii (măsurilor) de ajutor.

1. Vă rugăm să confirmați că măsura (măsurile) nu implică ajutoare pentru activități care nu intră în domeniul de aplicare al OACME (a se vedea punctul 13 din OACME). În caz contrar, vă rugăm să furnizați detalii.

1. **Bugetul și finanțarea măsurii (măsurilor)**.
2. Dacă nu au fost deja menționate în tabelul de la secțiunea 7.1 din Formularul de informații generale (Partea I), vă rugăm să furnizați bugetul anual și/sau total pentru întreaga durată a măsurii (măsurilor); dacă bugetul total nu este cunoscut (de exemplu, deoarece depinde de rezultatele licitațiilor), vă rugăm să indicați un buget estimat, inclusiv ipotezele utilizate pentru calcularea bugetului estimat respectiv[[3]](#footnote-4).

1. În cazul în care măsura este finanțată printr-o taxă, vă rugăm să precizați dacă:
   1. taxa este stabilită prin lege sau prin orice alt act legislativ; în caz afirmativ, vă rugăm să furnizați actul juridic, numărul și data la care a fost adoptat și a intrat în vigoare, linkul către actul juridic;

* 1. taxa se aplică în mod egal produselor naționale și celor importate;

* 1. măsura notificată va aduce beneficii în egală măsură produselor naționale și produselor importate;

* 1. taxa finanțează integral măsura sau doar parțial. În cazul în care taxa finanțează doar parțial măsura, indicați celelalte surse de finanțare ale măsurii și proporția acestora;

* 1. taxa care finanțează măsura notificată finanțează și alte măsuri de ajutor. În caz afirmativ, indicați celelalte măsuri de ajutor finanțate prin taxa în cauză.

|  |
| --- |
| **Secțiunea B: Evaluarea compatibilității ajutorului** |

|  |
| --- |
| *Condiție pozitivă: ajutorul trebuie să faciliteze dezvoltarea unei activități economice* |

|  |
| --- |
| Contribuția la dezvoltarea unei activități economice |

*Pentru a furniza informațiile din prezenta secțiune, vă rugăm să consultați secțiunea 3.1.1 (punctele 23-25) și secțiunile 4.10.1 și 4.10.2 (punctele 383-390) din OACME.*

1. Articolul 107 alineatul (3) litera (c) din Tratatul privind funcționarea Uniunii Europene (TFUE) prevede că Comisia poate declara compatibile „ajutoarele destinate să faciliteze dezvoltarea anumitor activități sau a anumitor regiuni economice, în cazul în care acestea nu modifică în mod nefavorabil condițiile schimburilor comerciale într-o măsură care contravine interesului comun”. Prin urmare, ajutoarele compatibile în temeiul dispoziției respective din TFUE trebuie să contribuie la dezvoltarea anumitor activități economice.

Pentru a evalua conformitatea cu punctul 23 din OACME, vă rugăm să identificați activitățile economice care vor fi facilitate ca urmare a ajutorului și modul în care este sprijinită dezvoltarea acestor activități.

1. Pentru a evalua conformitatea cu punctul 25 din OACME, vă rugăm să explicați „*dacă și cum va contribui ajutorul la îndeplinirea obiectivelor politicii în domeniul climei, ale politicii de mediu și ale politicii energetice a Uniunii și, mai precis, beneficiile preconizate ale ajutorului în ceea ce privește contribuția semnificativă a acestuia la protecția mediului, inclusiv la atenuarea schimbărilor climatice, sau la funcționarea eficientă a pieței interne a energiei*”.

1. În plus, vă rugăm să evidențiați în ce măsură ajutorul este legat de politicile descrise la punctele 383 și 384 din OACME. În acest context, vă rugăm să precizați, de asemenea, dacă proiectul promovează energia din surse regenerabile în conformitate cu articolul 2 alineatul (1) din Directiva 2018/2001/UE. Mai precis, vă rugăm să confirmați dacă măsura dezvoltă sisteme eficiente de încălzire și răcire centralizată în sensul articolului 26 din Directiva 2023/1791/UE pentru a promova încălzirea și răcirea din surse regenerabile de energie.

1. Punctele 385 și 386 din OACME prevăd că, în anumite circumstanțe, se poate considera că sprijinul care este limitat la rețelele centralizate de distribuție a agentului termic nu intră sub incidența controlului ajutoarelor de stat.
   1. Sprijină măsura rețelele centralizate de distribuție a agentului termic care vor face obiectul accesului terților, al separării (și anume, separarea între producția și distribuția de încălzire/răcire) și al tarifelor reglementate?
   2. Dacă răspunsul la litera (a) este afirmativ, vă rugăm să explicați dacă rețeaua de distribuție va fi exploatată în cadrul unui monopol legal și/sau natural, făcând trimitere la criteriile prevăzute la punctele 374 și 375 din OACME.

1. Vă rugăm să furnizați informații cu privire la domeniul de aplicare al măsurii (măsurilor) de ajutor și la activitățile sprijinite de aceasta (acestea), astfel cum se prevede în secțiunea 4.10.2. (punctele 388-389) din OACME. În acest context, vă rugăm, de asemenea:
2. să explicați de ce proiectul se încadrează în definiția încălzirii/răcirii centralizate de la punctul 19 subpunctul 27 din OACME și în definiția sistemelor de termoficare și/sau de răcire centralizată de la punctul 19 subpunctul 28 din OACME;
3. să explicați dacă proiectul sprijină construirea, modernizarea sau exploatarea:

* unei unități de producere și/sau
* unei instalații de stocare și/sau
* unei rețele de distribuție;

1. în cazul în care sprijinul se referă la o unitate de producere, vă rugăm să explicați ce resurse utilizează această unitate pentru a produce energie electrică, încălzire sau răcire centralizată: energie din surse regenerabile, căldura reziduală sau cogenerarea de înaltă eficiență, inclusiv soluția de stocare termică;
2. în cazul în care sprijinul se referă la o unitate de producere care utilizează deșeurile, vă rugăm să confirmați că sprijinul se limitează fie la deșeurile care corespund definiției surselor regenerabile de energie, fie la deșeurile utilizate pentru alimentarea instalațiilor care corespund definiției cogenerării de înaltă eficiență;
3. în cazul în care se acordă ajutoare pentru modernizarea unui sistem de termoficare și de răcire centralizată, vă rugăm să clarificați dacă sistemul respectiv îndeplinește standardul de încălzire și răcire centralizată eficientă în conformitate cu articolul 2 punctul 46 și cu articolul 26 din Directiva 2023/1791/UE;
4. să precizați tipul de costuri care urmează să fie sprijinit prin măsură: costurile de investiție și/sau costurile de exploatare.

1. În cazul în care ajutorul vizează sprijinirea modernizării unui sistem de termoficare și de răcire centralizată care, cu toate acestea, nu conduce la respectarea de către sistem a standardului de încălzire și răcire centralizată eficientă în sensul articolului 26 din Directiva 2023/1791/UE ca urmare a modernizării care beneficiază de sprijin, vă rugăm să prezentați un angajament că beneficiarul va începe lucrările pentru a atinge standardul de eficiență respectiv în termen de 3 ani de la realizarea lucrărilor de modernizare, în temeiul punctului 390 din OACME.

|  |
| --- |
| Efectul stimulativ |

*Pentru a furniza informațiile din prezenta secțiune, vă rugăm să consultați secțiunea 3.1.2 (punctele 26-32) din OACME.*

1. Se poate considera că ajutorul facilitează o activitate economică numai dacă are un efect stimulativ. Pentru a evalua conformitatea cu punctul 26 din OACME, vă rugăm să explicați modul în care măsura (măsurile) „*determină beneficiarul să își schimbe comportamentul, să se implice într-o activitate economică suplimentară sau într-o activitate economică care respectă mediul, pe care, în absența ajutorului, nu ar desfășura-o sau ar desfășura-o în mod limitat sau diferit*”.

1. Pentru a evalua conformitatea cu punctul 27 din OACME, vă rugăm să furnizați informații pentru a confirma că ajutorul nu sprijină costurile unei activități pe care beneficiarul ajutorului ar fi desfășurat-o oricum și nu compensează riscul comercial normal al unei activități economice[[4]](#footnote-5)*.*

1. Vă rugăm să furnizați o descriere cuprinzătoare a scenariului factual și a scenariului (scenariilor) contrafactual(e) probabil(e). În cazul schemelor care acoperă diferite proiecte de referință[[5]](#footnote-6), o astfel de descriere trebuie transmisă pentru fiecare proiect de referință. În ceea ce privește construirea, modernizarea și exploatarea rețelelor de distribuție, se presupune că scenariul contrafactual este situația în care proiectul nu s-ar implementa (punctul 395 din OACME).

1. Astfel cum se prevede la punctul 28 nota de subsol 39 din OACME, vă rugăm să anexați la prezenta fișă de informații suplimentare orice documente oficiale emise de conducerea întreprinderii, evaluări ale riscurilor, rapoarte financiare, planuri interne de afaceri, avize ale experților și alte studii privind proiectul care este evaluat, orice documente care conțin informații despre previziunile privind cererea, previziunile costurilor, previziunile financiare, orice documente prezentate unui comitet de investiții și care dezvoltă scenariile de investiție/de exploatare sau orice documente furnizate instituțiilor financiare.

Vă rugăm să aveți în vedere că aceste documente trebuie să dateze din aceeași perioadă ca procesul în urma căruia s-a luat decizia privind investiția/exploatarea.

În cazul în care aceste documente sunt anexate la fișa de informații suplimentare, vă rugăm să furnizați mai jos o listă a documentelor, specificând autorul, data la care au fost redactate și contextul în care au fost utilizate.

1. Vă rugăm să furnizați, într-o anexă la prezenta fișă de informații suplimentare (folosind un fișier Excel în care toate formulele să fie vizibile), o cuantificare, pentru scenariul factual și un scenariu contrafactual credibil, astfel cum este descris la punctul i, a tuturor costurilor și veniturilor principale, a costului mediu ponderat al capitalului (CMPC) estimat al beneficiarilor pentru actualizarea fluxurilor de numerar viitoare, precum și a valorii actualizate nete (VAN) pentru scenariul factual și cel contrafactual, pe întreaga durată de viață a proiectului. În cazul ajutoarelor individuale și al schemelor de ajutoare cu un număr deosebit de limitat de beneficiari, calculele și previziunile respective trebuie să fie prezentate la nivelul planului de afaceri detaliat al proiectului, iar pentru schemele de ajutoare, pe baza unuia sau mai multor proiecte de referință.
2. Vă rugăm să includeți într-o anexă la prezenta fișă de informații suplimentare informații detaliate privind ipotezele, metodologiile, justificările și sursele subiacente ale acestora, utilizate pentru fiecare aspect al cuantificării costurilor și veniturilor în scenariul factual și în scenariul (scenariile) contrafactual(e) probabil(e) (de exemplu, vă rugăm să includeți ipotezele utilizate pentru elaborarea scenariilor respective).

1. Pentru a demonstra conformitatea cu punctele 29 și 31 din OACME:
2. vă rugăm să confirmați că începutul lucrărilor la proiect sau al activității nu a avut loc înainte ca cererea de ajutor să fie depusă, în scris, de către beneficiar la autoritățile naționale

sau

1. în cazul proiectelor care au început înainte de depunerea cererii de ajutor, vă rugăm să demonstrați că proiectul se încadrează în unul dintre cazurile excepționale prevăzute la punctul 31 din OACME [literele (a), (b) sau (c)][[6]](#footnote-7).

1. Pentru a demonstra conformitatea cu punctul 30 din OACEM, vă rugăm să confirmați că cererea de ajutor include cel puțin numele solicitantului, o descriere a proiectului sau a activității, inclusiv locul unde se desfășoară acesta (aceasta), precum și cuantumul ajutorului necesar pentru realizarea acestuia (acesteia).

1. Pentru a demonstra conformitatea cu punctul 32 din OACME, vă rugăm să indicați dacă există standarde ale Uniunii[[7]](#footnote-8) aplicabile măsurii (măsurilor) notificate, standarde naționale obligatorii mai stricte sau mai ambițioase decât standardele corespunzătoare ale Uniunii sau standarde naționale obligatorii adoptate în absența standardelor Uniunii. În acest context, vă rugăm să furnizați informații pentru a demonstra efectul stimulativ.

1. În cazurile în care standardul relevant al Uniunii a fost deja adoptat, dar nu este încă în vigoare, vă rugăm să demonstrați că ajutorul are un efect stimulativ deoarece stimulează implementarea și finalizarea investiției cu cel puțin 18 luni înainte de intrarea în vigoare a standardului.

|  |
| --- |
| Absența încălcării vreunei dispoziții relevante din dreptul Uniunii |

*Pentru a furniza informațiile din prezenta secțiune, vă rugăm să consultați secțiunea 3.1.3 (punctul 33) din OACME.*

1. Vă rugăm să furnizați informații pentru a confirma conformitatea cu dispozițiile relevante ale dreptului Uniunii, în conformitate cu punctul 33 din OACME.

1. În cazul în care se utilizează o taxă pentru finanțarea măsurii (măsurilor), vă rugăm să clarificați dacă trebuie efectuată evaluarea conformității cu articolele 30 și 110 din TFUE. În caz afirmativ, vă rugăm să demonstrați modul în care măsura respectă dispozițiile articolelor 30 și 110 din TFUE.În acest context, se poate face referire la informațiile prezentate la întrebarea 5.ii de mai sus, în cazul în care măsura (măsurile) notificată (notificate) este (sunt) finanțată (finanțate) printr-o taxă.

|  |
| --- |
| *Condiția negativă: ajutorul nu poate modifica în mod necorespunzător condițiile schimburilor comerciale într-o măsură care contravine interesului comun* |

|  |
| --- |
| *Reducerea la minimum a denaturărilor în ceea ce privește concurența și schimburile comerciale* |

|  |
| --- |
| Necesitatea și caracterul adecvat al intervenției ajutoarelor de stat |

*Pentru a furniza informațiile din prezenta secțiune, vă rugăm să consultați secțiunea 4.10.3 (punctele 391-393) din OACME.*

1. Vă rugăm să explicați în detaliu modul în care proiectul va contribui la crearea, extinderea sau modernizarea unor sisteme de termoficare și de răcire centralizată eficiente.

1. Dacă măsura acoperă în mod excepțional costurile de exploatare, vă rugăm să demonstrați că aceste costuri nu pot fi transferate consumatorilor de servicii de încălzire și răcire centralizată fără a submina protecția mediului în conformitate cu punctul 392 din OACME. Vă rugăm să demonstrați că sistemele de încălzire/răcire centralizată care beneficiază de sprijin sporesc eficiența energetică, reduc emisiile de CO2 și alte surse de poluare, precum și pierderile din rețea, în comparație cu soluțiile alternative de încălzire/răcire centralizată.
2. În concordanță cu punctul 393 din OACME, dacă proiectul se bazează pe deșeuri drept combustibil de alimentare, vă rugăm să explicați modul în care acesta respectă principiul ierarhiei deșeurilor [articolul 4 alineatul (1) din Directiva 2008/98/UE].

|  |
| --- |
| Proporționalitatea ajutorului |

*Pentru a furniza informațiile din prezenta secțiune, vă rugăm să consultați secțiunea 3.2.1.3 și secțiunea 4.10.4 (punctele 394 și 395) din OACME.*

1. Pentru a verifica conformitatea cu punctul 51 din OACME, vă rugăm să furnizați următoarele informații:
2. Pentru a stabili deficitul de finanțare[[8]](#footnote-9), vă rugăm să prezentați o cuantificare, pentru scenariul factual și un scenariu contrafactual credibil[[9]](#footnote-10), a:
   1. tuturor costurilor și veniturilor principale ale proiectului;
   2. costului mediu ponderat al capitalului (CMPC) estimat al beneficiarilor pentru actualizarea fluxurilor de numerar viitoare;
   3. valorii actualizate nete (VAN) pentru scenariul factual și scenariul contrafactual, pe întreaga durată de viață a proiectului;

1. Motivele pentru ipotezele utilizate pentru fiecare aspect al cuantificării și explicația și justificarea metodologiilor aplicate.

În cazul măsurilor și al schemelor de ajutoare individuale care aduc beneficii unui număr extrem de mic de beneficiari, statul membru trebuie să prezinte documentele justificative la nivelul planului de afaceri detaliat al proiectului.

În cazul schemelor de ajutoare, statul membru trebuie să prezinte documentele justificative pe baza unuia sau mai multor proiecte de referință.

1. În cazul în care nu există un proiect alternativ, pentru a permite Comisiei să verifice că valoarea ajutorului nu depășește minimul necesar pentru ca proiectul care beneficiază de ajutor să fie suficient de profitabil[[10]](#footnote-11), vă rugăm să furnizați următoarele informații:
   1. rata internă de rentabilitate (RIR) corespunzătoare ratei de referință sau pragului minim acceptabil de rentabilitate specifice sectorului sau întreprinderii sau
   2. ratele normale de rentabilitate cerute de beneficiar în alte proiecte de investiții similare, costul capitalului său în ansamblu sau
   3. randamentele observate în mod obișnuit în sectorul în cauză sau
   4. orice alte informații care justifică faptul că valoarea ajutorului nu depășește minimul necesar pentru ca proiectul care beneficiază de ajutor să fie suficient de profitabil.

|  |
| --- |
| Cumularea |

*Pentru a furniza informațiile din prezenta secțiune, vă rugăm să consultați punctele 56­57 din OACME.*

1. Pentru a se verifica conformitatea cu punctul 56 din OACME, vă rugăm să clarificați dacă ajutoarele din cadrul măsurii (măsurilor) notificate pot fi acordate simultan în cadrul mai multor scheme de ajutoare sau pot fi cumulate cu ajutoare ad hoc sau *de minimis* în legătură cu aceleași costuri eligibile. În acest caz, vă rugăm să furnizați detalii cu privire la respectivele scheme de ajutoare, ajutoare ad hoc sau ajutoare de minimis și cu privire la modul în care vor fi cumulate ajutoarele.

1. În cazul în care punctul 56 din OACME se aplică măsurii (măsurilor) de ajutor notificate, vă rugăm să justificați modul în care valoarea totală a ajutorului acordat în cadrul măsurii (măsurilor) notificate pentru un proiect sau o activitate nu conduce la supracompensare sau la depășirea cuantumului maxim al ajutorului permis în temeiul punctului 394 din OACME. Vă rugăm să precizați, pentru fiecare măsură cu care poate fi cumulat ajutorul acordat în cadrul măsurii (măsurilor) de ajutor notificate, metoda utilizată pentru asigurarea conformității cu condițiile prevăzute la punctul 56 din OACME.

1. În cazul în care se aplică punctul 57 din OACME, și anume ajutorul acordat în cadrul măsurii (măsurilor) notificate este combinat cu finanțare din partea Uniunii gestionată la nivel central[[11]](#footnote-12), vă rugăm să justificați modul în care cuantumul total al finanțării publice acordate în legătură cu aceleași costuri eligibile nu conduce la supracompensare.

|  |
| --- |
| Transparență |

*Pentru a furniza informațiile din prezenta secțiune, vă rugăm să consultați secțiunea 3.2.1.4 (punctele 58-61) din OACME.*

1. Vă rugăm să confirmați că statul membru va respecta cerințele privind transparența prevăzute la punctele 58-61 din OACME.

1. Vă rugăm să furnizați linkul unde vor fi publicate textul integral al schemei de ajutoare aprobate sau al deciziei privind acordarea unui ajutor individual și al dispozițiilor de punere în aplicare a acesteia, precum și informații privind fiecare ajutor individual, acordat ad hoc sau în cadrul unei scheme de ajutoare, care a fost aprobat pe baza OACME și care depășește 100 000 EUR.

|  |
| --- |
| *2.2. Evitarea efectelor negative nejustificate ale ajutorului asupra concurenței și a schimburilor comerciale și echilibrarea* |

*Pentru a furniza informațiile din prezenta secțiune, vă rugăm să consultați secțiunea 4.10.5 (punctele 396-398) din OACME.*

1. În cazul în care sistemele de termoficare și de răcire centralizată se bazează pe combustibilii fosili cei mai poluanți, cum ar fi cărbunele, lignitul, petrolul și motorina, vă rugăm să explicați dacă sunt îndeplinite următoarele condiții cumulative în temeiul punctului 396 din OACME:
   * 1. ajutoarele se limitează la investiții în modernizarea rețelei de distribuție;

* + 1. rețeaua de distribuție permite deja transportul de agent termic sau de răcire produs din surse regenerabile de energie, din căldura reziduală sau din surse neutre din punctul de vedere al emisiilor de carbon;

* + 1. ajutorul nu are ca rezultat creșterea producției de energie cu utilizarea combustibililor fosili celor mai poluanți (de exemplu, prin conectarea unor clienți suplimentari);

* + 1. există un calendar clar care cuprinde angajamente ferme referitoare la renunțarea la combustibilii fosili cei mai poluanți, compatibil cu atingerea obiectivului climatic pentru 2030 și a obiectivului neutralității climatice până în 2050 urmărite de Uniune (a se vedea, de exemplu, nota de subsol 156 din OACME).

1. În cazul în care proiectul stimulează noi investiții în gaze naturale sau exploatarea unor active de producție de energie care utilizează gaze naturale, vă rugăm să explicați dacă proiectul asigură următoarele, în conformitate cu punctul 397 din OACME:
2. contribuția ajutorului la atingerea obiectivului climatic pentru 2030 și a obiectivului neutralității climatice până în 2050 urmărite de Uniune;
3. modul în care se va evita ca producția de energie pe bază de gaze naturale să aibă efecte de creare de dependență;
4. modul în care ajutorul nu înlocuiește investițiile în alternative mai curate care sunt deja disponibile pe piață și nu împiedică dezvoltarea de tehnologii mai curate și utilizarea acestora.

1. Pentru a verifica conformitatea cu punctul 398 din OACME, vă rugăm să clarificați dacă sistemul de termoficare și de răcire centralizată este deschis accesului terților și dacă sunt posibile soluții alternative durabile de încălzire.

|  |
| --- |
| 1. ***Evaluare*** |

*Pentru a furniza informațiile din prezenta secțiune, vă rugăm să consultați punctul 76 litera (a) și capitolul 5 (punctele 455-463) din OACME.*

1. În cazul în care măsura (măsurile) notificată (notificate) depășește (depășesc) pragurile bugetare/de cheltuieli de la punctul 456 din OACME, vă rugăm fie să explicați de ce, în opinia dumneavoastră, ar trebui să se aplice excepția de la punctul 457 din OACME, fie să anexați la prezenta fișă de informații suplimentare o anexă care să includă un proiect de plan de evaluare care să acopere domeniul de aplicare menționat la punctul 458 din OACME[[12]](#footnote-13).

……………………………………………………………………………………………

1. În cazul în care se furnizează un proiect de plan de evaluare, vă rugăm:
2. să furnizați în continuare un rezumat al respectivului proiect de plan de evaluare inclus în anexă;

………………………………………………………………………………….

1. să confirmați că punctul 460 din OACME va fi respectat;

………………………………………………………………………………….

1. să indicați data și linkul la care planul de evaluare va fi pus la dispoziția publicului.

………………………………………………………………………………….

1. Pentru a verifica conformitatea cu punctul 459 litera (b) din OACME, în cazul în care schema de ajutoare nu face în prezent obiectul unei evaluări *ex post* și durata sa depășește trei ani, vă rugăm să confirmați că veți notifica un proiect de plan de evaluare în termen de 30 de zile lucrătoare de la o modificare semnificativă care majorează bugetul schemei la peste 150 de milioane EUR într-un anumit an sau 750 de milioane EUR pe durata totală a schemei.

1. Pentru a verifica conformitatea cu punctul 459 litera (c) din OACME, în cazul în care schema de ajutoare nu face în prezent obiectul unei evaluări *ex post*, vă rugăm să furnizați mai jos angajamentul că statul membru va notifica un proiect de plan de evaluare în termen de 30 de zile lucrătoare de la contabilizarea oficială a unor cheltuieli de peste 150 de milioane EUR în anul precedent.

1. Pentru a verifica conformitatea cu punctul 461 din OACME:
2. Vă rugăm să clarificați dacă expertul independent a fost deja selectat sau dacă va fi selectat în viitor.

…………………………………………………………………………………..

1. Vă rugăm să furnizați informații privind procedura de selecție a expertului.

………………………………………………………………………………….

1. Vă rugăm să justificați modul în care expertul este independent de autoritatea care acordă ajutorul.

…………………………………………………………………………………..

1. Pentru a verifica conformitatea cu punctul 461 din OACME:
2. Vă rugăm să furnizați termenele propuse pentru transmiterea raportului de evaluare intermediar și final. Vă atragem atenția asupra faptului că raportul final de evaluare trebuie transmis Comisiei în timp util pentru a permite analizarea posibilității de prelungire a schemei de ajutoare și cel târziu cu 9 luni înainte de expirarea acesteia, în conformitate cu punctul 463 din OACME. Vă atragem atenția asupra faptului că acest termen-limită ar putea fi redus pentru schemele care declanșează cerința de evaluare în ultimii doi ani de punere în aplicare.

1. Vă rugăm să confirmați că raportul de evaluare intermediar și cel final vor fi făcute publice. Vă rugăm să indicați data și linkul la care rapoartele respective vor fi puse la dispoziția publicului.

|  |
| --- |
| 1. ***Raportarea și monitorizarea*** |

*Pentru a furniza informațiile din prezenta secțiune, vă rugăm să consultați secțiunea 6 (punctele 464-465) din OACME.*

1. Vă rugăm să confirmați că statul membru va respecta cerințele de raportare și monitorizare prevăzute în secțiunea 6, punctele 464 și 465 din OACME.

1. JO C 80, 18.2.2022, p. 1. [↑](#footnote-ref-2)
2. Vă atragem atenția asupra faptului că, în cazul unei scheme de ajutoare, durata este perioada în care ajutoarele pot fi solicitate și decise (incluzând, prin urmare, timpul necesar autorităților naționale pentru aprobarea cererilor de ajutor). Durata menționată la această întrebare nu se referă la durata contractelor încheiate în cadrul schemei de ajutoare, care poate continua după perioada de valabilitate a măsurii. [↑](#footnote-ref-3)
3. Vă atragem atenția asupra faptului că o modificare a bugetului real sau estimat poate fi o modificare a ajutorului, care necesită o nouă notificare. [↑](#footnote-ref-4)
4. [↑](#footnote-ref-5)
5. [↑](#footnote-ref-6)
6. La punctul 31 din OACME se prevede că *„În anumite cazuri excepționale, ajutorul poate avea un efect stimulativ chiar și în cazul proiectelor care au început înainte de depunerea cererii de ajutor. În special, se consideră că ajutorul are un efect stimulativ în următoarele situații:*

   *ajutorul se acordă automat, în conformitate cu criterii obiective și nediscriminatorii și fără exercitarea ulterioară a puterii discreționare de către statul membru, iar măsura a fost adoptată și a intrat în vigoare înainte de demararea lucrărilor la proiect sau a activității care beneficiază de ajutor, cu excepția versiunilor ulterioare ale schemelor fiscale, în cazul cărora activitatea era deja acoperită de schemele anterioare sub formă de avantaje fiscale;*

   *autoritățile naționale au publicat, înainte de demararea lucrărilor, un anunț privind intenția lor de a institui măsura de ajutor propusă, cu condiția aprobării măsurii de către Comisie, astfel cum se prevede la articolul 108 alineatul (3) din tratat. Acest anunț trebuie să fie pus la dispoziție pe un site public (sau prin alte mijloace de comunicare la care publicul să aibă acces larg și la fel de simplu) și să precizeze în mod clar tipul de proiecte pe care statul membru le propune pentru a fi eligibile și data de la care statul membru intenționează să considere eligibile astfel de proiecte. Eligibilitatea propusă nu trebuie să fie limitată în mod nejustificat. Beneficiarul trebuie să fi informat autoritatea care acordă ajutorul, înainte de demararea lucrărilor, că măsura de ajutor propusă este considerată o condiție pentru deciziile de investiții luate. În cazul în care se bazează pe acest anunț pentru a demonstra existența unui efect stimulativ, statul membru trebuie să furnizeze, în cadrul notificării sale privind ajutorul de stat, o copie a anunțului și un link către site-ul pe care a fost publicat sau o dovadă a faptului că a fost pus la dispoziția publicului;*

   *ajutoarele de exploatare acordate instalațiilor existente pentru o producție ecologică în cazul în care nu are loc o „demarare a lucrărilor” deoarece nu există investiții noi semnificative. În aceste cazuri, efectul stimulativ poate fi demonstrat printr-o modificare în sensul funcționării instalației într-un mod prietenos cu mediul, în locul unui mod de funcționare alternativ mai ieftin, care este mai puțin prietenos cu mediul.”* [↑](#footnote-ref-7)
7. În conformitate cu punctul 19 subpunctul 89 din OACME, „standard al Uniunii” înseamnă:

   *un standard obligatoriu al Uniunii care stabilește nivelurile care trebuie atinse în ceea ce privește mediul de către întreprinderi în mod individual, excluzând standardele sau obiectivele stabilite la nivelul Uniunii care sunt obligatorii din punct de vedere juridic pentru statele membre, însă nu și pentru întreprinderile individuale;*

   *obligația de a utiliza cele mai bune tehnici disponibile (BAT) definite în Directiva 2010/75/UE și de a se asigura că nivelurile de emisie nu le depășesc pe cele care s-ar fi înregistrat prin aplicarea BAT; dacă nivelurile de emisie asociate BAT au fost definite în actele de punere în aplicare adoptate în temeiul Directivei 2010/75/UE sau în temeiul altor directive aplicabile, acele niveluri se vor aplica în sensul prezentelor orientări; dacă nivelurile respective sunt exprimate ca interval, va fi aplicabilă numai limita în care se atinge BAT pentru prima dată în ceea ce privește întreprinderea în cauză.* [↑](#footnote-ref-8)
8. Punctul 51 din OACME prevede că *„costul suplimentar net tipic poate fi estimat ca diferența dintre VAN pentru scenariul factual și pentru scenariul contrafactual pe durata de viață a proiectului de referință”.* [↑](#footnote-ref-9)
9. Vă atragem atenția asupra faptului că, în conformitate cu nota de subsol 45 din OACME, *„nu se va considera realist un scenariu contrafactual care propune ca plan alternativ de investiții/exploatare o continuare pe termen lung a activităților actuale care nu sunt durabile din punctul de vedere al mediului”.* [↑](#footnote-ref-10)
10. În conformitate cu nota de subsol 46 din OACME, vă atragem atenția asupra faptului că *„toate costurile și beneficiile relevante preconizate trebuie să fie luate în considerare pe întreaga durată de viață a proiectului”.* [↑](#footnote-ref-11)
11. Finanțările din partea Uniunii gestionate la nivel central constituie fonduri ale Uniunii gestionate la nivel central de instituții, de agenții, de întreprinderi comune sau de alte organisme ale Uniunii Europene care nu se află în mod direct sau indirect sub controlul statului membru. [↑](#footnote-ref-12)
12. Modelul fișei de informații suplimentare pentru notificarea unui plan de evaluare (partea III.8) este disponibil la adresa: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-13)