|  |
| --- |
| Il-parti III.6Aġġornament\* Formola ta’ informazzjoni supplimentari għall-għajnuna mill-Istat mogħtija taħt il-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (CEEAG)[[1]](#footnote-2) Kapitolu 4.10 – Għajnuna għat-tisħin u t-tkessiħ distrettwali  \* għadha ma ġiex adottata formalment |

*Din il-formola ta’ informazzjoni supplimentari trid tintuża għan-notifika ta’ kwalunkwe għajnuna koperta mil-Linji Gwida dwar l-għajnuna mill-Istat għall-klima, għall-ħarsien tal-ambjent u għall-enerġija 2022 (minn hawn il quddiem is-“CEEAG”).*

*Din il-formola ta’ informazzjoni supplimentari tikkonċerna l-miżuri koperti fil-Kapitolu 4.10 tas-CEEAG. Jekk in-notifika tinkludi miżuri li huma koperti minn aktar minn kapitolu wieħed tas-CEEAG, ladarba tkun disponibbli, imla wkollrrigwarda l-kapitolu rispettiv tas-CEEAG.*

*Id-dokumenti kollha pprovduti mill-Istati Membri bħala annessi għal din il-formola ta’ informazzjoni supplimentari jridu jiġu nnumerati u n-numri tad-dokument iridu jiġu indikati fit-taqsimiet rilevanti ta’ din il-formola ta’ informazzjoni supplimentari.*

|  |
| --- |
| **Taqsima A: Sommarju tal-karatteristiki ewlenin tal-miżura/i notifikata/i** |

1. **Sfond u objettiv(i) tal-miżura/i notifikata/i.**
2. Jekk mhux diġà diskuss taħt it-Taqsima 5.2 tal-Formola ta’ Informazzjoni Ġenerali (il-Parti. I), agħti l-isfond u l-objettiv ewlieni, inkluż kwalunkwe mira tal-Unjoni għat-tnaqqis u t-tneħħija tal-emissjonijiet tal-gassijiet serra li l-miżura hija maħsuba li tappoġġa.

ii. Indika kwalunkwe objettiv ieħor segwit mill-miżura. Għal kwalunkwe objettiv li mhuwiex purament ambjentali, spjega jekk dan jistax jirriżulta f’xi distorsjoni għas-suq intern.

1. **Dħul fis-seħħ u durata:**
2. Sal-punt li ma tkunx diġà ġiet ipprovduta fit-Taqsima 5.5 tal-Formola ta’ Informazzjoni Ġenerali (il-Parti I), indika d-data minn meta l-iskema ta’ għajnuna hija ppjanata li tidħol fis-seħħ;

1. Indika t-tul ta’ żmien tal-iskema.[[2]](#footnote-3)

1. **Benefiċjarju/i**
2. Jekk mhux diġà mogħti/mogħtija fit-Taqsima 3 tal-Formola ta’ Informazzjoni Ġenerali (Parti I), iddeskrivi l-benefiċjarju/i (potenzjali) tal-miżura/i.

1. Indika l-post tal-benefiċjarju/i (potenzjali) (jiġifieri jekk l-entitajiet ekonomiċi biss li jinsabu fl-Istati Membri rispettivi jew ukoll fi Stati Membri oħra huma eliġibbli biex jipparteċipaw fil-miżura).

1. Sabiex tivvaluta l-konformità mal-punt 15 tas-CEEAG, speċifika jekk l-għajnuna tingħatax taħt il-miżura/i favur impriża (individwali jew parti minn skema) li hija soġġetta għal ordni ta’ rkupru pendenti wara deċiżjoni preċedenti tal-Kummissjoni li tiddikjara għajnuna illegali u inkompatibbli mas-suq intern.

Jekk iva, ipprovdi informazzjoni dwar l-ammont ta’ għajnuna li għad irid jiġi rkuprat sabiex il-Kummissjoni tieħu kont tiegħu fil-valutazzjoni tal-miżura/i ta’ għajnuna.

1. Ikkonferma li l-miżura/i ma tinvolvix/jinvolvux għajnuna għal attivitajiet li jaqgħu barra mill-kamp ta’ applikazzjoni tas-CEEAG (ara l-punt 13 tas-CEEAG). Inkella, ipprovdi d-dettalji.

1. **Baġit u finanzjament tal-miżura/i.**
2. Jekk mhux diġà msemmi fit-tabella taħt it-Taqsima 7.1 tal-Formola ta’ Informazzjoni Ġenerali (il-Parti I), ipprovdi l-baġit annwali u/jew totali għad-durata kollha tal-miżura/i; jekk il-baġit totali mhuwiex magħruf (pereżempju minħabba li jiddependi mir-riżultati tal-offerti), indika baġit stmat, inklużi s-suppożizzjonijiet użati għall-kalkolu tal-baġit stmat rispettiv[[3]](#footnote-4).

1. Jekk il-miżura hija ffinanzjata permezz ta’ imposta, iċċara jekk:
   1. l-imposta hijiex stabbilita bil-liġi jew bi kwalunkwe att leġiżlattiv ieħor; jekk iva, ipprovdi l-att legali, in-numru u d-data meta ġie adottat u daħal fis-seħħ, il-link tal-internet għall-att legali;

* 1. l-imposta hijiex imposta b’mod indaqs fuq il-prodotti domestiċi u dawk importati;

* 1. il-miżura notifikata hijiex se tkun ta’ benefiċċju b’mod indaqs għall-produtturi domestiċi u dawk importati;

* 1. l-imposta tiffinanzjax bis-sħiħ il-miżura jew parzjalment biss. Jekk l-imposta tiffinanzja parzjalment biss il-miżura, indika s-sorsi ta’ finanzjament l-oħra tal-miżura u l-proporzjon rispettiv tagħhom;

* 1. l-imposta li tiffinanzja l-miżura notifikata tiffinanzjax ukoll miżuri oħra ta’ għajnuna. Jekk iva, indika l-miżuri l-oħra ta’ għajnuna li huma ffinanzjati mill-imposta kkonċernata.

|  |
| --- |
| **Taqsima B: Valutazzjoni tal-kompatibbiltà tal-għajnuna** |

|  |
| --- |
| *Kundizzjoni pożittiva: l-għajnuna trid tiffaċilita l-iżvilupp ta’ attività ekonomika* |

|  |
| --- |
| Kontribut għall-iżvilupp ta’ attività ekonomika |

*Biex tipprovdi l-informazzjoni f’din it-taqsima, irreferi għat-Taqsima 3.1.1 (il-punti 23-25) u t-Taqsimiet 4.10.1 u 4.10.2 (il-punti minn 383 sa 390) tas-CEEAG.*

1. L-Artikolu 107(3)(c) tat-Trattat dwar il-Funzjonament tal-Unjoni Ewropea (TFUE) jistabbilixxi li l-Kummissjoni tista’ tiddikjara bħala kompatibbli “l-għajnuna maħsuba sabiex tiffaċilita l-iżvilupp ta' ċerti attivitajiet jew ta' ċerti reġjuni ekonomiċi, basta dik l-għajnuna ma tfixkilx il-kondizzjonijiet tal-kummerċ sa grad li jkun kuntrarju għall-interess komuni”. Għalhekk, l-għajnuna kompatibbli taħt dik id-dispożizzjoni tat-TFUE trid tikkontribwixxi għall-iżvilupp ta’ ċerta attività ekonomika.

Sabiex tivvaluta l-konformità mal-punt 23 tas-CEEAG, identifika l-attivitajiet ekonomiċi li se jiġu ffaċilitati bħala riżultat tal-għajnuna u kif l-iżvilupp ta’ dawk l-attivitajiet huwa appoġġat.

1. Sabiex tiġi vvalutata l-konformità mal-punt 25 tas-CEEAG, “*iddeskrivi wkoll jekk l-għajnuna hix se tikkontribwixxi għall-kisba tal-objettivi rigward il-politika dwar it-tibdil fil-klima, il-politika ambjentali u l-politika dwar l-enerġija tal-Unjoni u, aktar speċifikament, il-benefiċċji mistennija tal-għajnuna fit-termini ta’ kontribuzzjoni materjali tagħha għall-ħarsien tal-ambjent, inkluż l-mitigazzjoni tat-tibdil fil-klima, jew il-funzjonament effiċjenti tas-suq intern tal-enerġija, u kif se tagħmel dan*”.

1. Barra minn hekk, enfasizza sa liema punt l-għajnuna hija relatata mal-politiki deskritti taħt il-punti 383 u 384 CEEAG. Billi tagħmel dan, iċċara wkoll jekk il-proġett jippromwovix l-enerġija rinnovabbli f’konformità mal-Artikolu 2(1) tad-Direttiva (UE) 2018/2001. B’mod speċifiku, ikkonferma jekk il-miżura tiżviluppax sistemi effiċjenti ta’ tisħin u tkessiħ distrettwali skont it-tifsira tal-Artikolu 26 tad-Direttiva (UE) 2023/1791 biex tippromwovi t-tisħin u t-tkessiħ minn sorsi ta’ enerġija rinnovabbli.

1. Il-punti 385 u 386 tas-CEEAG jipprevedu li l-appoġġ li huwa limitat għan-networks ta’ distribuzzjoni tat-tisħin distrettwali jista’, f’ċerti ċirkostanzi, jitqies li jaqa’ barra mill-kontroll tal-għajnuna mill-Istat.
   1. Il-miżura tappoġġa n-networks ta’ distribuzzjoni tat-tisħin distrettwali li se jkunu soġġetti għal aċċess għal partijiet terzi, separazzjoni (jiġifieri separazzjoni bejn il-ġenerazzjoni u d-distribuzzjoni tat-tisħin/tkessiħ) u tariffi regolati?
   2. Jekk it-tweġiba għall-punt a) hija Iva, spjega jekk in-network ta’ distribuzzjoni hux se jitħaddem b’monopolju legali u/jew naturali, b’referenza għall-kriterji stabbiliti fil-punti 374 u 375 tas-CEEAG.

1. Ipprovdi informazzjoni dwar l-ambitu u l-attivitajiet appoġġjati tal-miżura(i) tal-għajnuna, kif ipprovdut fit-taqsima 4.10.2. (punti 388-389) tas-CEEAG. Billi tagħmel dan, int mitlub ukoll:
2. Spjega għaliex il-proġett jaqa’ taħt id-definizzjoni ta’ tisħin/tkessiħ distrettwali skont il-punt 19 (27) tas-CEEAG u fid-definizzjoni ta’ tisħin distrettwali u/jew sistema ta’ tkessiħ distrettwali skont il-punt 19 (28) tas-CEEAG.
3. Spjega jekk il-proġett jappoġġax il-kostruzzjoni, it-titjib jew l-operat ta’:

* unità ta’ ġenerazzjoni, u/jew
* impjant tal-ħżin u/jew
* network ta’ distribuzzjoni.

1. Jekk l-appoġġ ikun dwar unità ta’ ġenerazzjoni, spjega liema riżorsi tuża din l-unità ta’ ġenerazzjoni biex tipproduċi l-elettriku, it-tisħin jew it-tkessiħ distrettwali: enerġija rinnovabbli, sħana mormija jew koġenerazzjoni effiċjenti ħafna inkluża soluzzjoni ta’ ħżin termali.
2. Jekk l-appoġġ ikun dwar unità ta’ ġenerazzjoni li tuża l-iskart, ikkonferma li l-appoġġ huwa limitat jew għal skart li jissodisfa d-definizzjoni ta’ sorsi ta’ enerġija rinnovabbli jew għal skart użat għal installazzjonijiet tal-fjuwil li jissodisfaw id-definizzjoni ta’ koġenerazzjoni b’effiċjenza għolja.
3. Meta l-għajnuna tingħata għall-aġġornament ta’ sistema ta’ tisħin u tkessiħ distrettwali, jiġi ċċarat jekk is-sistema ta’ tisħin u tkessiħ distrettwali tissodisfax l-istandard ta’ tisħin u tkessiħ distrettwali effiċjenti f’konformità mal-Artikolu 2(46) u l-Artikolu 26 tad-Direttiva (UE) 2023/1791.
4. Speċifika x’tip ta’ kostijiet se jiġu appoġġati mill-miżura: spejjeż tal-investiment u/jew kostijiet operattivi.

1. Jekk l-għajnuna għandha l-għan li tappoġġa l-aġġornament ta’ sistema ta’ tisħin u tkessiħ distrettwali li madankollu ma twassalx biex sistema tissodisfa l-istandard ta’ tisħin u tkessiħ distrettwali effiċjenti skont it-tifsira tal-Artikolu 26 tad-Direttiva (UE) 2023/1791 bħala riżultat tal-aġġornament appoġġat, ipprovdi impenn li l-benefiċjarju se jibda x-xogħlijiet biex jilħaq dak l-istandard ta’ effiċjenza fi żmien tlett snin wara x-xogħlijiet ta’ aġġornament skont il-punt 390 tas-CEEAG.

|  |
| --- |
| Effett ta’ inċentiv |

*Biex tagħti l-informazzjoni f’din it-taqsima, irreferi għat-Taqsima 3.1.2 (il-punti 26-32) tas-CEEAG.*

1. L-għajnuna tista’ titqies li tiffaċilita attività ekonomika biss jekk ikollha effett ta’ inċentiv. Sabiex tivvaluta l-konformità mal-punt 26 tas-CEEAG, spjega kif il-miżura/i “ġġiegħel[/iġiegħlu] lill-benefiċjarju jibdel l-imġiba tiegħu, jinvolvi ruħu f’attività ekonomika addizzjonali jew f’attività ekonomika aktar ekoloġika, li kieku ma kienx iwettaq mingħajr l-għajnuna jew kien iwettaqha b’mod ristrett jew differenti”.

1. Sabiex tivvaluta l-konformità mal-punt 27 tas-CEEAG, ipprovdi l-informazzjoni biex tikkonferma li l-għajnuna ma tappoġġax il-kostijiet ta’ attività li l-benefiċjarju tal-għajnuna xorta waħda jwettaq u ma tikkumpensax għar-riskju kummerċjali normali ta’ attività ekonomika[[4]](#footnote-5).

1. Ipprovdi deskrizzjoni komprensiva tax-xenarju fattwali u x-xenarju/i kontrofattwali probabbli. Fil-każ ta’ skemi li jkopru proġetti ta’ referenza differenti[[5]](#footnote-6), ipprovdi deskrizzjoni tax-xenarju fattwali għal kull proġett ta’ referenza. Għall-kostruzzjoni, l-aġġornament u t-tħaddim tan-networks ta’ distribuzzjoni, ix-xenarju kontrofattwali huwa preżunt li huwa s-sitwazzjoni li fiha l-proġett ma jseħħx (il-punt 395 tas-CEEAG).

1. Kif previst fil-punt 28, in-nota 39 f’qiegħ il-paġna tas-CEEAG, ehmeż ma’ din il-folja ta’ informazzjoni supplimentari kwalunkwe dokument uffiċjali tal-bord, valutazzjonijiet tar-riskju, rapport finanzjarju, pjanijiet ta’ direzzjoni tan-negozju interni, opinjonijiet tal-esperti u studji oħra relatati mal-proġett li qed jiġi vvalutat, dokumenti li fihom informazzjoni dwar it-tbassir tad-domanda, previżjonijiet tal-kostijiet, previżjonijiet finanzjarji, dokumenti sottomessi lil kumitat tal-investiment u li jelaboraw dwar xenarji ta’ investiment/operazzjoni, jew dokumenti pprovduti lill-istituzzjonijiet finanzjarji.

Innota li dawk id-dokumenti jridu jkunu kontemporanji għall-proċess tat-teħid ta’ deċiżjonijiet rigward id-deċiżjoni ta’ investiment/operazzjoni.

Jekk tali dokumenti jkunu mehmuża mal-folja ta’ informazzjoni supplimentari, jekk jogħġbok ipprovdi hawn taħt lista ta’ dawk id-dokumenti, fejn tispeċifika l-awtur, id-data meta ġew abbozzati u l-kuntest meta ntużaw.

1. Ipprovdi f’Anness għal din il-formola ta’ notifika (bl-użu ta’ fajl Excel fejn il-formuli kollha huma viżibbli) kwantifikazzjoni, għax-xenarju fattwali u xenarju kontrofattwali kredibbli kif deskritt fil-punt i., tal-kostijiet u d-dħul ewlenin kollha, il-kost medju ponderat stmat tal-kapital (weighted average cost of capital, WACC) tal-benefiċjarji biex jiġu skontati l-flussi futuri tal-flus, kif ukoll il-valur preżenti nett (VPN) għax-xenarji fattwali u kontrofattwali, matul il-ħajja tal-proġett. Għal każijiet ta’ għajnuna individwali u skemi li jibbenefikaw minnhom għadd partikolarment limitat ta’ benefiċjarji, huwa meħtieġ li dawk il-kalkoli u l-projezzjonijiet jiġu ppreżentati fil-livell tal-pjan dettaljat tan-negozju tal-proġett, u għal skemi ta’ għajnuna abbażi ta’ proġett ta’ referenza wieħed jew aktar.
2. Inkludi f’Anness ta’ dan id-dokument ta’ informazzjoni supplimentari informazzjoni dettaljata dwar is-suppożizzjonijiet, il-metodoloġiji, ir-raġunament u s-sorsi sottostanti tagħhom, użati għal kull aspett tal-kwantifikazzjoni tal-kostijiet u tad-dħul fix-xenarju fattwali u x-xenarju/xenarji kontrofattwali probabbli (pereżempju jekk jogħġbok inkludi s-suppożizzjonijiet użati biex jiġu żviluppati dawk ix-xenarji).

1. Sabiex tintwera l-konformità mal-punti 29 u 31 tas-CEEAG:
2. Ikkonferma li l-bidu tax-xogħlijiet fuq il-proġett jew l-attività ma seħħx qabel applikazzjoni għall-għajnuna bil-miktub mill-benefiċjarju lill-awtoritajiet nazzjonali;

JEW

1. Għall-proġetti li bdew qabel l-applikazzjoni għall-għajnuna, uri li l-proġett jaqa’ f’wieħed mill-każijiet eċċezzjonali pprovduti fil-punt 31 tas-CEEAG ((a), (b) jew (c))[[6]](#footnote-7).

1. Biex turi konformità mal-punt 30 tas-CEEAG, napprezzaw li tikkonferma li l-applikazzjoni għall-għajnuna tinkludi mill-inqas l-isem tal-applikant, deskrizzjoni tal-proġett jew l-attività, inkluż il-post, u l-ammont tal-għajnuna meħtieġa biex titwettaq.

1. Sabiex turi l-konformità mal-punt 32 tas-CEEAG, indika jekk hemmx standards tal-Unjoni[[7]](#footnote-8) applikabbli għall-miżura/i notifikata/i, standards nazzjonali obbligatorji li huma aktar stretti jew ambizzjużi mill-istandards korrispondenti tal-Unjoni, jew standards nazzjonali obbligatorji li ġew adottati fin-nuqqas ta’ standards tal-Unjoni. F’dak il-kuntest, ipprovdi informazzjoni biex turi l-effett ta’ inċentiv.

1. F’każijiet fejn l-istandard rilevanti tal-Unjoni jkun diġà ġie adottat iżda jkun għadu mhux fis-seħħ, uri li l-għajnuna għandha effett ta’ inċentiv minħabba li tinċentiva l-investiment li għandu jiġi implimentat u ffinalizzat mill-inqas 18-il xahar qabel ma l-istandard jidħol fis-seħħ.

|  |
| --- |
| Ebda ksur ta’ ebda dispożizzjoni rilevanti tad-dritt tal-Unjoni |

*Biex tipprovdi l-informazzjoni f’din it-taqsima, irreferi għat-Taqsima 3.1.3 (il-punt 33) tas-CEEAG.*

1. Ipprovdi informazzjoni biex tikkonferma l-konformità mad-dispożizzjonijiet rilevanti tad-dritt tal-UE, f’konformità mal-punt 33 tas-CEEAG.

1. Jekk tintuża imposta għall-finaznjament tal-miżura/i, ikkjarifika jekk jeħtieġx li titwettaq il-valutazzjoni tal-konformità mal-Artikolu 30 u 110 tat-TFUE. Jekk iva, uri kif il-miżura tikkonforma mad-dispożizzjonijiet tal-Artikolu 30 u 110 tat-TFUE.F’dan il-kuntest, tista’ ssir referenza għall-informazzjoni sottomessa taħt il-mistoqsija 5.ii ta’ hawn fuq, fejn il-miżura/i notifikata/i hija/huma ffinanzjata/i permezz ta’ imposta.

|  |
| --- |
| *Kundizzjoni negattiva: l-għajnuna ma tistax tfixkel bla bżomn il-kundizzjonijiet tal-kummerċ sa punt li jkun kontra l-interess komuni* |

|  |
| --- |
| *Minimizzazzjoni tad-distorsjonijiet tal-kompetizzjoni u tal-kummerċ* |

|  |
| --- |
| Il-ħtieġa u l-adegwatezza għall-intervent ta’ għajnuna mill-Istat |

*Biex tagħti l-informazzjoni f’din it-taqsima, irreferi għat-Taqsima 4.10.3 (il-punti 391-393 tas-CEEAG.*

1. Spjega fid-dettall kif il-proġett se jikkontribwixxi għall-ħolqien, l-estensjoni jew l-aġġornament ta’ sistemi effiċjenti ta’ tisħin u tkessiħ distrettwali.

1. Jekk il-miżura tkopri b’mod eċċezzjonali l-kostijiet operatorji, uri li dawn il-kostijiet ma jistgħux jiġu mgħoddija lill-konsumaturi tat-tisħin/tat-tkessiħ distrettwali mingħajr ma tiġi mminata l-protezzjoni ambjentali f’konformità mal-punt 392 tas-CEEAG. Uri li s-sistemi ta’ tisħin/tkessiħ distrettwali appoġġati jżidu l-effiċjenza enerġetika, inaqqsu l-emissjonijiet tas-CO2 u sorsi oħra ta’ tniġġis kif ukoll it-telf tan-network, meta mqabbla ma’ soluzzjonijiet alternattivi ta’ tisħin/tkessiħ distrettwali.
2. F’konformità mal-punt 393 tas-CEEAG, jekk il-proġett huwa bbażat fuq l-iskart bħala fjuwil tal-input, spjega kif jirrispetta l-prinċipju tal-ġerarkija tal-iskart (l-Artikolu 4, il-punt (1) tad-Direttiva (UE) 2008/98).

|  |
| --- |
| Il-prinċipju tal-proporzjonalità tal-għajnuna |

*Biex tipprovdi l-informazzjoni f’din it-taqsima, irreferi għat-taqsima 3.2.1.3 u t-Taqsima 4.10.4 (il-punti 394 u 395) tas-CEEAG.*

1. Sabiex tivverifika l-konformità mal-punt 51 tas-CEEAG, ipprovdi dan li ġej:
2. Sabiex tiddetermina d-differenza fil-finanzjament[[8]](#footnote-9), ibgħat kwantifikazzjoni, għax-xenarju fattwali u xenarju kontrofattwali kredibbli[[9]](#footnote-10), ta’:
   1. il-kostijiet u d-dħul ewlenin kollha tal-proġett;
   2. il-kost medju ponderat tal-kapital (weighted average cost of capital, WACC), tal-benefiċjarju biex jiġu skontati l-flussi tal-flus futuri;
   3. il-valur preżenti nett (VPN) għax-xenarji fattwali u kontrofattwali, matul il-ħajja tal-proġett.

1. Ir-raġunijiet għas-suppożizzjonijiet użati għal kull aspett tal-kwantifikazzjoni, u jispjegaw u jiġġustifikaw kwalunkwe metodoloġija applikata.

Għal każijiet ta’ għajnuna u skemi individwali li jkunu ta’ benefiċċju għal għadd partikolarment limitat ta’ benefiċjarji, jeħtieġ li l-Istat Membru jippreżenta l-evidenza ta’ sostenn fil-livell tal-pjan dettaljat tan-negozju tal-proġett.

Għal każijiet ta’ skemi ta’ għajnuna, l-Istat Membru jeħtieġ li jippreżenta l-evidenza ta’ sostenn fuq il-bażi ta’ proġett ta’ referenza wieħed jew aktar.

1. Sabiex il-Kummissjoni tkun tista’ tivverifika li l-ammont tal-għajnuna ma jaqbiżx il-minimu meħtieġ biex il-proġett megħjun ikun profittabbli biżżejjed[[10]](#footnote-11), ipprovdi l-informazzjoni li ġejja:
   1. Ir-rata ta’ redditu interna (internal rate of return, IRR) li tikkorrispondi għall-parametru referenzjarju speċifiku għas-settur jew għad-ditta jew għar-rata minima ta’ redditu; jew
   2. Ir-rati normali ta’ redditu meħtieġa mill-benefiċjarju fi proġetti oħra ta’ investiment ta’ tip simili, il-kost tal-kapital tiegħu kollu kemm hu; jew
   3. Ir-redditi komunement osservati fl-industrija kkonċernata; jew
   4. Kwalunkwe informazzjoni oħra li tiġġustifika li l-ammont tal-għajnuna ma jaqbiżx il-minimu meħtieġ biex il-proġett megħjun ikun profittabbli biżżejjed.

|  |
| --- |
| Akkumulazzjoni |

Biex tipprovdi l-informazzjoni f’din it-taqsima, irreferi għall-punti 56-57 tas-CEEAG.

1. Sa fejn mhux diġà pprovdut taħt il-Parti I tal-formola ta’ notifika ġenerali u sabiex tiġi vverifikata l-konformità mal-punt 56 tas-CEEAG, ikkjarfika jekk l-għajnuna taħt il-miżura/i notifikata/i tistax/jistgħux tingħata/jingħataw fl-istess ħin taħt diversi skemi ta’ għajnuna jew tiġi/jiġu akkumulata/i ma’ għajnuna ad hoc jew *de minimis* fir-rigward tal-istess kostijiet eliġibbli. Jekk dak huwa l-każ, ipprovdi dettalji dwar dawk l-iskemi ta’ għajnuna, l-għajnuna ad hoc jew l-għajnuna *de minimis* u kif l-għajnuna se tiġi akkumulata.

1. Jekk il-punt 56 tas-CEEAG huwa applikabbli għall-miżura/i ta’ għajnuna notifikata, iġġustifika kif l-ammont totali ta’ għajnuna mogħtija taħt il-miżura/i notifikata/i għal proġett jew attività ma jwassalx għal kumpens żejjed jew jaqbeż l-ammont massimu ta' għajnuna. permess taħt il-punt 394 tas-CEEAG. Speċifika, għal kull miżura li l-għajnuna mogħtija skont il-miżura/i ta’ għajnuna notifikata tista’ tiġi akkumulata, il-metodu użat biex tiġi żgurata l-konformità mal-kundizzjonijiet stabbiliti fil-punt 56 tas-CEEAG.

1. F’każ li l-punt 57 tas-CEEAG huwa applikabbli, jiġifieri l-għajnuna mogħtija taħt il-miżura/i notifikata/i hija kkombinata ma’ finanzjament tal-Unjoni mmaniġġjat ċentralment[[11]](#footnote-12), iġġustifika kif l-ammont totali ta’ finanzjament pubbliku mogħti fir-rigward tal-istess kostijiet eliġibbli ma jwassalx għal kumpens żejjed

|  |
| --- |
| Trasparenza |

*Biex tipprovdi l-informazzjoni f’din it-taqsima, irreferi għat-Taqsima 3.2.1.4 (il-punti 58-61) tas-CEEAG.*

1. Ikkonferma li l-Istat Membru se jikkonforma mar-rekwiżiti dwar it-trasparenza previsti fil-punti 58-61 tas-CEEAG.

1. Ipprovdi l-link tal-internet fejn se jiġi ppubblikat it-test sħiħ tal-iskema ta’ għajnuna approvata jew tad-deċiżjoni dwar l-għoti tal-għajnuna individwali u d-dispożizzjonijiet ta’ implimentazzjoni tagħha u informazzjoni dwar kull għotja ta’ għajnuna individwali mogħtija *ad hoc* jew taħt skema ta’ għajnuna approvata fuq il-bażi tas-CEEAG u li taqbeż l-EUR 100 000.

|  |
| --- |
| *2.2. L-evitar ta’ effetti negattivi bla bżonn ta’ l-għajnuna fuq il-kompetizzjoni u l-kummerċ u l-ibbilanċjar* |

*Biex tagħti l-informazzjoni f’din it-taqsima, irreferi għat-Taqsima 4.10.5 (il-punti 396-398) tas-CEEAG.*

1. Jekk is-sistemi tat-tisħin u t-tkessiħ distrettwali jiddependu fuq l-aktar fjuwils fossili li jniġġsu bħall-faħam, il-linjite, iż-żejt u d-diżil, spjega jekk il-kundizzjonijiet kumulattivi li ġejjin humiex issodisfati skont il-punt 396 tas-CEEAG:
   * 1. L-għajnuna hija limitata għal investimenti fin-network ta’ distribuzzjoni.

* + 1. In-network ta’ distribuzzjoni diġà jippermetti t-trasport tas-sħana u tat-tkessiħ iġġenerati minn sorsi ta’ enerġija rinnovabbli, mis-sħana mormija jew mis-sorsi newtrali f’termini ta’ emissjonijiet tal-karbonju.

* + 1. L-għajnuna ma tirriżultax f’aktar ġenerazzjoni ta’ enerġija mill-fjuwils fossili li jniġġsu l-aktar (pereżempju billi jiġu konnessi klijenti addizzjonali).

* + 1. Hemm skeda ta’ żmien ċara li tinvolvi impenji sodi għat-tranżizzjoni ’l bogħod mill-fjuwils fossili li jniġġsu l-aktar fid-dawl tal-miri tal-klima tal-2030 tal-Unjoni u l-miri tan-newtralità klimatika tal-2050 (ara l-eżempju fin-nota ta’ qiegħ il-paġna 156 tas-CEEAG).

1. Jekk il-proġett jinċentiva investimenti ġodda fil-gass naturali jew it-tħaddim ta’ assi tal-ġenerazzjoni tal-enerġija bbażati fuq il-gass naturali, spjega jekk il-proġett jiżgurax dan li ġej, f’konformità mal-punt 397 tas-CEEAG:
2. il-kontribut tal-għajnuna għall-kisba tal-mira klimatika tal-2030 tal-Unjoni u l-mira tan-newtralità klimatika tal-2050;
3. kif se jiġi evitat effett ta’ intrappolament tal-ġenerazzjoni tal-enerġija li taħdem bil-gass;
4. kif l-għajnuna ma tispostax l-investimenti f’alternattivi aktar nodfa li diġà huma disponibbli fis-suq, u ma tfixkilx l-iżvilupp ta’ teknoloġiji aktar nodfa u l-użu tagħhom.

1. Sabiex tiġi vverifikata l-konformità mal-punt 398 tas-CEEAG, iċċara jekk is-sistema tat-tisħin u t-tkessiħ distrettwali hijiex miftuħa għal aċċess minn partijiet terzi u jekk ikunx possibbli li jintużaw soluzzjonijiet ta’ tisħin alternattivi sostenibbli.

|  |
| --- |
| 1. ***Evalwazzjoni*** |

*Biex tipprovdi l-informazzjoni f’din it-taqsima, irreferi għall-punti 76(a) u l-Kapitolu 5 (il-punti 455-463) tas-CEEAG.*

1. Jekk il-miżura/i nnotifikata/i taqbeż/jaqbżu l-limiti tal-baġit/tan-nefqa fil-punt 456 tas-CEEAG, spjega għaliex fil-fehma tiegħek għandha tapplika l-eċċezzjoni fil-punt 457 tas-CEEAG, jew ehmeż ma’ din l-iskeda ta’ informazzjoni supplimentari anness li jinkludi abbozz ta’ pjan ta’ evalwazzjoni li jkopri l-kamp ta’ applikazzjoni msemmi fil-punt 458 tas-CEEAG.[[12]](#footnote-13)

……………………………………………………………………………………………

1. Jekk jiġi pprovdut abbozz ta’ pjan ta’ evalwazzjoni:
2. hawn taħt ipprovdi sommarju ta’ dak l-abbozz tal-pjan ta’ evalwazzjoni inkluż fl-Anness.

………………………………………………………………………………….

1. ikkonferma li l-punt 460 tas-CEEAG se jiġi rrispettat.

………………………………………………………………………………….

1. ipprovdi d-data u l-link tal-internet fejn il-pjan ta’ evalwazzjoni se jkun disponibbli għall-pubbliku.

………………………………………………………………………………….

1. Sabiex tiġi vverifikata l-konformità mal-punt 459(b) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni ex post, u t-tul ta’ żmien tagħha jaqbeż it-tliet snin, ikkonferma li se tinnotifika l-abbozz tal-pjan ta’ evalwazzjoni fi żmien 30 jum tax-xogħol wara li ssir modifika sinifikanti li żżid il-baġit tal-iskema għal aktar minn EUR 150 miljun fi kwalunkwe sena partikolari jew EUR 750 miljun tul iż-żmien kollu tal-iskema.

1. Sabiex tiġi vverifikata l-konformità mal-punt 459(c) tas-CEEAG, f’każ li l-iskema ta’ għajnuna bħalissa ma tkunx soġġetta għal evalwazzjoni *ex post*, indika hawn taħt li l-Istat Membru jimpenja ruħu li jinnotifika l-abbozz tal-pjan ta’ evalwazzjoni fi żmien 30 jum ta’ xogħol wara r-reġistrazzjoni, fil-kontijiet uffiċjali, ta’ nefqa li taqbeż il-EUR 150 miljun fis-sena preċedenti.

1. Sabiex tiġi vverifikata l-konformità mal-punt 461 tas-CEEAG:
2. Iċċara jekk l-espert indipendenti diġà ntgħażilx jew hux se jintgħażel fil-futur.

…………………………………………………………………………………..

1. Ipprovdi informazzjoni dwar il-proċedura tal-għażla tal-espert.

………………………………………………………………………………….

1. Iġġustifika kif l-espert huwa indipendenti mill-awtorità tal-għoti.

…………………………………………………………………………………..

1. Sabiex tiġi vverifikata l-konformità mal-punt 461 tas-CEEAG:
2. Ipprovdi l-iskadenzi li qed tipproponi għas-sottomissjoni tar-rapport ta’ evalwazzjoni interim u finali. Innota li r-rapport ta’ evalwazzjoni finali jrid jiġi ppreżentat lill-Kummissjoni fi żmien xieraq biex tkun tista’ ssir il-valutazzjoni tal-estensjoni possibbli tal-iskema ta’ għajnuna u mhux aktar tard minn 9 xhur qabel l-iskadenza tagħha, f’konformità mal-punt 463 tas-CEEAG. Innota li dik l-iskadenza tista’ titnaqqas għal skemi li jiskattaw ir-rekwiżit ta’ evalwazzjoni fl-aħħar sentejn tal-implimentazzjoni tagħhom.

1. Ikkonferma li r-rapport ta’ evalwazzjoni interim u finali se jsir pubbliku. Ipprovdi d-data u l-link tal-internet fejn dawk ir-rapporti se jkunu disponibbli għall-pubbliku.

|  |
| --- |
| 1. ***Rappurtar u Monitoraġġ*** |

*Biex tipprovdi l-informazzjoni f’din it-taqsima, irreferi għat-Taqsima 6 (il-punti 464-465) tas-CEEAG.*

1. Ikkonferma li l-Istat Membru se jikkonforma mar-rekwiżiti dwar ir-rappurtar u l-monitoraġġ previsti fit-Taqsima 6, il-punti 464 u 465 tas-CEEAG.

1. ĠU C 80, 18.2.2022, p.1. [↑](#footnote-ref-2)
2. Innota li għal skema ta’ għajnuna, id-durata hija l-perjodu li matulu tista’ ssir applikazzjoni għall-għajnuna u tittieħed deċiżjoni dwarha (inkluż għalhekk iż-żmien meħtieġ biex l-awtoritajiet nazzjonali japprovaw l-applikazzjonijiet għall-għajnuna). Id-durata imsemmija f’din il-mistoqsija mhijiex relatat mat-tul tal-kuntratti li ġew konklużi taħt l-iskema ta’ għajnuna, li jistgħu jkomplu lil hinn mit-tul ta’ żmien tal-miżura. [↑](#footnote-ref-3)
3. Kun af li bidla fil-baġit effettiv jew stmat tista’ tkun bidla fl-għajnuna, li teħtieġ notifika ġdida. [↑](#footnote-ref-4)
4. [↑](#footnote-ref-5)
5. [↑](#footnote-ref-6)
6. Il-Punt 31 tas-CEEAG jistabbilixxi li *“F’ċerti każijiet eċċezzjonali, l-għajnuna jista’ jkollha effett ta’ inċentiv saħansitra għall-proġetti li jkunu bdew qabel l-applikazzjoni għall-għajnuna. B’mod partikolari, l-għajnuna titqies li jkollha effett ta’ inċentiv f’dawn is-sitwazzjonijiet:*

   *l-għajnuna tingħata awtomatikament f’konformità ma’ kriterji oġġettivi u mhux diskriminatorji u mingħajr eżerċizzju ulterjuri ta’ diskrezzjoni mill-Istat Membru, u l-miżura tkun ġiet adottata u tkun fis-seħħ qabel ma jkun beda x-xogħol fuq il-proġett jew l-attività megħjuna, ħlief fil-każ ta’ skemi fiskali suċċessivi, fejn l-attività tkun diġà ġiet koperta mill-iskemi preċedenti fil-forma ta’ benefiċċji fuq it-taxxa;*

   *qabel il-bidu tax-xogħlijiet, l-awtoritajiet nazzjonali jkunu ppubblikaw avviż bl-intenzjoni tagħhom li jistabbilixxu l-miżura ta’ għajnuna proposta, bil-kundizzjoni li l-Kummissjoni tapprova l-miżura kif meħtieġ bl-Artikolu 108(3) tat-Trattat. Dan l-avviż irid ikun disponibbli fuq sit web pubbliku jew mezz tal-informazzjoni ieħor aċċessibbli pubblikament b’aċċess mifrux u faċli u jiddikjara b’mod ċar it-tip ta’ proġetti li l-Istat Membru jipproponi li jkunu eliġibbli u l-punt fiż-żmien li minnu l-Istat Membru beħsiebu jqis tali proġetti eliġibbli. L-eliġibbiltà proposta ma tridx tkun limitata bla bżonn. Il-benefiċjarju jrid ikun informa lill-awtorità awtorizzanti qabel il-bidu tax-xogħlijiet li l-miżura ta’ għajnuna proposta kienet ikkunsidrata bħala kundizzjoni għad-deċiżjonijiet ta’ investiment li ttieħdu. Meta jkun jiddependi fuq dan l-avviż biex juri effett ta’ inċentiv, bħala parti min-notifika tiegħu dwar l-għajnuna mill-Istat, l-Istat Membru jrid jipprovdi kopja tal-avviż u link għas-sit web li fuqu jkun ġie ppubblikat jew prova rispettiva tad-disponibbiltà tiegħu għall-pubbliku;*

   *l-għajnuna operatorja mogħtija lill-installazzjonijiet eżistenti għal produzzjoni ekoloġika fejn ma jkun hemm l-ebda “bidu tax-xogħlijiet” għax ma jkun hemm l-ebda investiment ġdid sinifikanti. F’dawn il-każijiet, l-effett ta’ inċentiv jista’ jintwera b’bidla biex l-installazzjoni topera b’mod ekoloġiku minflok topera b’mod alternattiv li jkun irħas u inqas ekoloġiku.”* [↑](#footnote-ref-7)
7. Skont il-punt 19(89) tas-CEEAG, “standard tal-Unjoni” tfisser:

   *standard obbligatorju tal-Unjoni li jiffissa l-livelli li għandhom jintlaħqu f’termini ambjentali minn impriżi individwali, esklużi standards jew miri stabbiliti fil-livell tal-Unjoni li huma vinkolanti għall-Istati Membri iżda mhux għall-impriżi individwali;*

   *l-obbligu li jintużaw l-aqwa tekniki disponibbli (BAT, best available techniques), kif definit fid-Direttiva 2010/75/UE, u li jiġi żgurat li l-livelli ta’ emissjonijiet ma jkunux ogħla minn dawk li kienu jintlaħqu bl-applikazzjoni tal-BAT; għall-każijiet fejn il-livelli ta’ emissjonijiet assoċjati mal-BAT ikunu ġew definiti f’atti ta’ implimentazzjoni adottati skont id-Direttiva 2010/75/UE jew skont direttivi oħra applikabbli, dawk il-livelli se jkunu applikabbli għall-fini ta’ dawn il-linji gwida; jekk dawn il-livelli jkunu espressi bħala firxa, ikun applikabbli l-limitu fejn il-BAT jintlaħqu l-ewwel għall-impriża kkonċernata.* [↑](#footnote-ref-8)
8. Il-punt 51 tas-CEEAG jipprovdi li *“Il-kost żejjed nett tipiku jista’ jiġi stmat bħala d-differenza bejn l-NPV għax-xenarju fattwali u għax-xenarju kontrofattwali tul il-ħajja tal-proġett ta’ referenza.”* [↑](#footnote-ref-9)
9. Innota li, skont in-nota 45 f’qiegħ il-paġna tas-CEEAG, “*Xenarju kontrofattwali li jipproponi kontinwazzjoni fit-tul ta’ attivitajiet attwali mhux ambjentalment sostenibbli bħala xenarju ta’ investiment/operazzjoni alternattiv mhux se jitqies bħala xenarju realistiku”*. [↑](#footnote-ref-10)
10. Skont in-nota 46 f’qiegħ il-paġna tas-CEEAG, innota li *“il-kostijiet u l-benefiċċji kollha rilevanti mistennija jridu jitqiesu tul il-ħajja tal-proġett”.* [↑](#footnote-ref-11)
11. Il-finanzjament tal-Unjoni mmaniġġjat ċentralment huwa l-finanzjament tal-Unjoni mmaniġġjat ċentralment mill-istituzzjonijiet, l-aġenziji, l-impriżi konġunti jew korpi oħra tal-Unjoni Ewropea li mhuwiex direttament jew indirettament taħt il-kontroll tal-Istat Membru. [↑](#footnote-ref-12)
12. Il-mudell għall-formola ta’ informazzjoni supplimentari għan-notifika ta’ pjan ta’ evalwazzjoni (il-Parti III.8) huwa aċċessibbli hawnhekk: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-13)