|  |
| --- |
| III.6. részKiegészítő adatlap az éghajlatvédelmi, a környezetvédelmi és energetikai állami támogatásokról szóló 2022. évi iránymutatás alapján nyújtott állami támogatáshoz – Frissített változat\*[[1]](#footnote-2) 4.10. szakasz – A távfűtéshez és távhűtéshez nyújtott támogatás  \* hivatalosan még nem fogadták el |

*Ezt a kiegészítő adatlapot kell használni az éghajlatvédelmi, a környezetvédelmi és energetikai állami támogatásokról szóló 2022. évi iránymutatás (a továbbiakban: az iránymutatás) hatálya alá tartozó valamennyi támogatás bejelentéséhez.*

*Ez a kiegészítő adatlap az iránymutatás 4.10. szakaszának hatálya alá tartozó intézkedésekre vonatkozik. Ha a bejelentésben olyan intézkedések szerepelnek, amelyekre az iránymutatás több szakasza is vonatkozik, kérjük, töltse ki az iránymutatás megfelelő szakaszához kapcsolódó kiegészítő adatlapot, amint rendelkezésre áll.*

*Az e kiegészítő adatlap mellékleteként a tagállamok által benyújtott valamennyi dokumentumot meg kell számozni, és a dokumentumok számát fel kell tüntetni e kiegészítő adatlap vonatkozó szakaszában.*

|  |
| --- |
| **A. szakasz: A bejelentett intézkedés(ek) fő jellemzőinek összefoglalása** |

1. **A bejelentett intézkedés(ek) háttere és célkitűzése(i)**
2. Amennyiben az általános adatlap (I. rész) 5.2. szakaszában még nem ismertette, kérjük, ismertesse a hátteret és a fő célkitűzést, kitérve azokra az üvegházhatásúgáz-kibocsátás csökkentésére és elnyeletésére vonatkozó esetleges uniós célokra, amelyek támogatására az intézkedés irányul.

ii. Kérjük, tüntesse fel az intézkedés bármilyen egyéb célkitűzését. A nem kizárólag környezetvédelmi jellegű célkitűzések esetében, kérjük, fejtse ki, hogy torzulást eredményezhetnek-e a belső piacon.

1. **Hatálybalépés és időtartam:**
2. Amennyiben az általános adatlap (I. rész) 5.5. szakaszában még nem tüntette fel, kérjük, tüntesse fel a támogatási program tervezett hatálybalépésének időpontját.

1. Kérjük, tüntesse fel a program időtartamát[[2]](#footnote-3).

1. **Kedvezményezett(ek)**
2. Amennyiben az általános adatlap (I. rész) 3. szakaszában még nem ismertette, kérjük, ismertesse az intézkedés(ek) (potenciális) kedvezményezettjét/kedvezményezettjeit.

1. Kérjük, tüntesse fel a (potenciális) kedvezményezett(ek) elhelyezkedését (vagyis csak az adott tagállamokban található vagy másik tagállambeli gazdálkodó szervezetek is jogosultak-e részt venni az intézkedésben).

1. Az iránymutatás 15. pontjának való megfelelés értékelése céljából kérjük, adja meg, hogy az intézkedés(ek) keretében részesül-e (egyedi vagy program részét képező) támogatásban olyan vállalkozás, amellyel szemben valamely még nem teljesített, támogatást jogellenesnek és a belső piaccal összeegyeztethetetlennek nyilvánító korábbi bizottsági határozaton alapuló visszafizetési felszólítás van érvényben.

Ha igen, kérjük, adjon tájékoztatást a még visszafizetendő támogatási összegről, hogy a Bizottság figyelembe vehesse a támogatási intézkedés(ek) értékelésében.

1. Kérjük, erősítse meg, hogy az intézkedés(ek) nem tartalmaz(nak) az iránymutatás hatályán kívüli tevékenységekhez nyújtott támogatást (lásd az iránymutatás 13. pontját). Ellenkező esetben adjon részletes magyarázatot.

1. **Költségvetés és az intézkedés(ek) finanszírozása.**
2. Amennyiben az általános adatlap (I. rész) 7.1. szakaszában még nem szerepel, kérjük, adja meg az intézkedés(ek) teljes időtartamára vonatkozó éves és/vagy teljes költségvetést. Ha a teljes költségvetés nem ismert (például azért, mert pályázatok eredményétől függ), kérjük, becsült költségvetést tüntessen fel, megjelölve a kiszámításához felhasznált feltételezéseket[[3]](#footnote-4).

1. Az intézkedés adójellegű díjból történő finanszírozása esetén kérjük, tisztázza az alábbiakat:
   1. Az adójellegű díjat jogszabály vagy egyéb jogalkotási aktus állapítja-e meg. Ha igen, kérjük, adja meg a jogi aktust, annak számát, elfogadásának és hatálybalépésének időpontját, valamint a jogi aktusra mutató internetes hivatkozást:

* 1. Az adójellegű díjat egyformán szabják-e ki hazai és importált termékekre:

* 1. A bejelentett intézkedés hazai és importáló gyártók számára egyformán előnyös-e:

* 1. Az adójellegű díj teljes egészében vagy csak részben finanszírozza-e az intézkedést: Ha az adójellegű díj csak részben finanszírozza az intézkedést, tüntesse fel az intézkedés finanszírozásához igénybe vett egyéb forrásokat és azok arányát:

* 1. A bejelentett intézkedést finanszírozó adójellegű díj egyúttal más támogatási intézkedéseket is finanszíroz-e. Ha igen, adja meg az adott adójellegű díjjal finanszírozott többi támogatási intézkedést is:

|  |
| --- |
| **B. szakasz: A támogatás összeegyeztethetőségének értékelése** |

|  |
| --- |
| *Pozitív feltétel: a támogatásnak elő kell segítenie egy gazdasági tevékenység fejlődését* |

|  |
| --- |
| Valamely gazdasági tevékenység fejlődésének előmozdítása |

*Az e szakaszban kért információk közlésével kapcsolatban lásd az iránymutatás 3.1.1. szakaszát (23–25. pontját), 4.10.1. és 4.10.2. szakaszát (383–390. pontját).*

1. Az Európai Unió működéséről szóló szerződés (EUMSZ) 107. cikke (3) bekezdésének c) pontja kimondja, hogy a Bizottság a belső piaccal összeegyeztethetőnek tekintheti azt a támogatást, amely „egyes gazdasági tevékenységek vagy gazdasági területek fejlődését előmozdító támogatás, amennyiben az ilyen támogatás nem befolyásolja hátrányosan a kereskedelmi feltételeket a közös érdekkel ellentétes mértékben”. Ezért azoknak a támogatásoknak, amelyek az EUMSZ e rendelkezése szerint összeegyeztethetőnek minősülnek, hozzá kell járulniuk egyes gazdasági tevékenységek fejlődéséhez.

Az iránymutatás 23. pontjának való megfelelés értékelése céljából kérjük, jelölje meg azokat a gazdasági tevékenységeket, amelyeket a támogatás eredményeként előmozdítanak, és azt, hogy ezzel miként támogatják e tevékenységek fejlődését.

1. Az iránymutatás 25. pontjának való megfelelés értékelése céljából kérjük, írja le, „*hogy a támogatás az uniós éghajlat-politika, a környezetvédelmi politika és az energiapolitika célkitűzéseinek eléréséhez hozzájárul-e és miként, és konkrétabban a támogatás környezetvédelemhez – ideértve az éghajlatváltozás mérséklését, vagy a belső energiapiac hatékony működését – való érdemi hozzájárulás szempontjából várható előnyeit”*.

1. Ezenkívül kérjük, emelje ki, milyen mértékben kapcsolódik a támogatás az iránymutatás 383. és 384. pontjában ismertetett szakpolitikákhoz. Ennek során kérjük, tisztázza, hogy a projekt előmozdítja-e az (EU) 2018/2001 irányelv 2. cikkének 1. pontja értelmében vett megújuló energiát. Kérjük, erősítse meg azt is, hogy az intézkedés az (EU) 2023/1791 irányelv 26. cikke értelmében hatékony távfűtési/távhűtési rendszereket fejleszt-e a megújuló energiaforrásokból történő fűtés és hűtés előmozdítása érdekében.

1. Az iránymutatás 385. és 386. pontja úgy rendelkezik, hogy távhőelosztó hálózatokra korlátozódó támogatás bizonyos körülmények között kívül esik az állami támogatások ellenőrzésének körén.
   1. Támogatja-e az intézkedés azokat a távhőelosztó hálózatokat, amelyekhez harmadik fél hozzáférhet, amelyek szétválaszthatók (fűtőenergia/hűtőenergia termelésének és elosztásának szétválasztása) és szabályozott díjak hatálya alá fognak tartozni?
   2. Ha az a) pontban igennel válaszolt, kérjük, fejtse ki, hogy az elosztóhálózat jogi és/vagy természetes monopólium keretében fog-e működni, hivatkozással az iránymutatás 374. és 375. pontjában meghatározott feltételekre.

1. Kérjük, hogy az iránymutatás 4.10.2. szakasza (388–389. pontja) szerint adjon tájékoztatást a támogatási intézkedés(ek) hatályáról és az általa/általuk támogatott tevékenységekről. Ennek során kérjük továbbá, hogy:
2. Fejtse ki, hogy a projekt miért tartozik az iránymutatás 19. pontjának 27. alpontjában szereplő „távfűtés/távhűtés” fogalommeghatározása alá, valamint az iránymutatás 19. pontjának 28. alpontjában szereplő „távfűtési és/vagy távhűtési rendszer” fogalommeghatározása alá.
3. Fejtse ki, hogy a projekt támogatja-e az alábbiak építését, korszerűsítését vagy üzemeltetését:

* termelő egység, és/vagy
* tároló létesítmények, és/vagy
* elosztó hálózat.

1. Ha a támogatás termelő egységre irányul, fejtse ki, hogy ez a termelő egység milyen erőforrásokat használ fel villamosenergia-termelés, távfűtés vagy távhűtés céljára: megújuló energia, hulladékhő vagy nagy hatásfokú kapcsolt energiatermelés, beleértve a hőtárolási megoldást is.
2. Ha a támogatás hulladékot felhasználó termelő egységre irányul, erősítse meg, hogy a támogatás a megújuló energiaforrások fogalommeghatározása alá tartozó hulladékra, vagy a nagy hatásfokú kapcsolt energiatermelés fogalommeghatározása alá tartozó létesítmények tüzelőanyag-ellátására használt hulladékra korlátozódik.
3. Ha a támogatást távfűtési/távhűtési rendszer korszerűsítéséhez nyújtják, kérjük, tisztázza, hogy a távfűtési/távhűtési rendszer megfelel-e az (EU) 2023/1791 irányelv 2. cikkének 46. pontja és 26. cikke szerinti hatékony távfűtés/távhűtés szabványának.
4. Határozza meg, hogy az intézkedés milyen típusú költségeket fog támogatni: beruházási és/vagy működési költségeket.

1. Ha a támogatás célja egy olyan távfűtési/távhűtési rendszer korszerűsítésének támogatása, amelynek esetében a támogatott korszerűsítés mégsem eredményez az (EU) 2023/1791 irányelv 26. cikke szerinti hatékony távfűtési/ távhűtési szabványt teljesítő rendszert, kérjük, hogy az iránymutatás 390. pontjának értelmében vállaljon kötelezettséget arra vonatkozóan, hogy a kedvezményezett a korszerűsítési munkálatokat követő három éven belül megkezdi a munkálatokat a hatékonysági szabvány elérésére.

|  |
| --- |
| Ösztönző hatás |

*Az e szakaszban kért információk közlésével kapcsolatban lásd az iránymutatás 3.1.2. szakaszát (26–32. pontját).*

1. A támogatás csak akkor minősül gazdasági tevékenységet előmozdítónak, ha ösztönző hatása van. Az iránymutatás 26. pontjának való megfelelés értékelése céljából kérjük, ismertesse, hogy az intézkedés(ek) hogyan sarkallja/sarkallják arra *„a kedvezményezettet, hogy változtassa meg magatartását, folytasson olyan további vagy környezetbarátabb gazdasági tevékenységet, amelyet támogatás nélkül nem vagy korlátozottan vagy más módon végezne”*.

1. Az iránymutatás 27. pontjának való megfelelés értékelése céljából kérjük, adjon tájékoztatást annak megerősítéséhez, hogy a támogatás nem olyan tevékenység költségeit fedezi, amelyet a vállalkozás amúgy is végrehajtott volna, és nem valamely gazdasági tevékenység szokásos üzleti kockázatát kompenzálja[[4]](#footnote-5)*.*

1. Kérjük, adjon átfogó leírást a tényleges forgatókönyvről és a valószínű kontrafaktuális forgatókönyv(ek)ről. Különböző referenciaprojektekre[[5]](#footnote-6) kiterjedő programok esetében kérjük, minden egyes referenciaprojektekre vonatkozóan nyújtson be ilyen leírást. Az elosztóhálózatok építése, korszerűsítése és üzemeltetése esetében a kontrafaktuális forgatókönyv az a helyzet, amelyben a projektre nem kerülne sor (az iránymutatás 395. pontja).

1. Kérjük, hogy az iránymutatás 28. pontja (39) lábjegyzetének megfelelően csatolja e kiegészítő adatlaphoz a vizsgált projekthez kapcsolódó hivatalos igazgatósági dokumentumokat, kockázatértékeléseket, pénzügyi jelentést, belső üzleti terveket, szakértői véleményeket és egyéb tanulmányokat, valamint a keresleti, költség- és pénzügyi előrejelzéseket tartalmazó dokumentumokat, a beruházási bizottsághoz benyújtott dokumentumokat, a különböző beruházási/üzemeltetési forgatókönyveket ismertető dokumentumokat, valamint a pénzügyi intézmények számára készült dokumentumokat.

Kérjük, vegye figyelembe, hogy ezeknek a dokumentumoknak a beruházási/üzemeltetési döntéssel kapcsolatos döntéshozatali folyamattal egyidejűleg kell készülniük.

Ha ilyen dokumentumokat csatol a kiegészítő adatlaphoz, kérjük, alább sorolja fel e dokumentumokat, feltüntetve a szerzőjüket, a készítésük időpontját és a felhasználásuk kontextusát.

1. Kérjük, hogy nyújtsa be e kiegészítő adatlaphoz csatolt mellékletként (olyan Excel-fájl használatával, amelyben az összes képlet látható) az i. pontban ismertetett tényleges forgatókönyvre és hihető kontrafaktuális forgatókönyvre vonatkozó számszerűsítést az összes fő költségről és bevételről, a kedvezményezettek becsült súlyozott átlagos tőkeköltségéről (WACC) a jövőbeni pénzforgalom diszkontálásához, valamint a tényleges forgatókönyv és a kontrafaktuális forgatókönyv szerinti nettó jelenértékről (NPV), a projekt élettartama alatt. Az egyedi támogatások és a különösen korlátozott számú kedvezményezettnek szóló támogatási programok esetében a számításokat és előrejelzéseket a projekt részletes üzleti tervének szintjén, támogatási programok esetében pedig egy vagy több referenciaprojekt alapján kell bemutatni.
2. Kérjük, hogy e kiegészítő adatlap mellékletében részletesen ismertesse a tényleges forgatókönyvben és a valószínű kontrafaktuális forgatókönyvben feltüntetett költségek és bevételek számszerűsítésének valamennyi szempontjához használt feltételezéseket, módszereket, indokolást és alapul vett forrásokat (például adja meg az említett forgatókönyvek kidolgozásához használt feltételezéseket).

1. Az iránymutatás 29. és 31. pontjának való megfelelés igazolása céljából:
2. Kérjük, erősítse meg, hogy a projekttel vagy a tevékenységgel kapcsolatos munkálatok nem kezdődtek meg már azt megelőzően, hogy a kedvezményezett a nemzeti hatóságokhoz támogatás iránti írásbeli kérelmet nyújtott be.

VAGY

1. A támogatás iránti kérelem benyújtása előtt megkezdett projektek esetében kérjük, bizonyítsa, hogy a projektre az iránymutatás 31. pontjában meghatározott kivételes esetek egyike ((a), b) vagy c) alpont) vonatkozik[[6]](#footnote-7).

1. Az iránymutatás 30. pontjának való megfelelés igazolása érdekében kérjük, erősítse meg, hogy a támogatási kérelem tartalmazza legalább a pályázó nevét, a projekt vagy tevékenység leírását, beleértve annak helyét és a megvalósításához szükséges támogatás összegét.

1. Az iránymutatás 32. pontjának való megfelelés igazolása céljából kérjük, tüntesse fel, hogy vannak-e a bejelentett intézkedés(ek)re vonatkozó uniós szabványok[[7]](#footnote-8), a megfelelő uniós szabványoknál szigorúbb vagy ambiciózusabb, kötelező nemzeti szabványok, illetve uniós szabványok hiányában elfogadott kötelező nemzeti szabványok. Ezzel összefüggésben kérjük, adjon információt az ösztönző hatás fennállásának bizonyításához.

1. Azokban az esetekben, amikor a vonatkozó uniós szabványt már elfogadták, de még nem lépett hatályba, kérjük, bizonyítsa, hogy a támogatásnak ösztönző hatása van, mert ösztönzi a beruházásnak a szabvány hatálybalépése előtt legalább 18 hónappal történő megvalósítását és befejezését.

|  |
| --- |
| Nem sértheti az uniós jog vonatkozó rendelkezéseit |

*Az e szakaszban kért tájékoztatás közlésével kapcsolatban lásd az iránymutatás 3.1.3. szakaszát (33. pontját).*

1. Kérjük, hogy az iránymutatás 33. pontjával összhangban adjon tájékoztatást annak megerősítéséhez, hogy az uniós jog vonatkozó rendelkezései teljesülnek.

1. Az intézkedés(ek) adójellegű díjból történő finanszírozása esetén kérjük, tisztázza, hogy el kell-e végezni az EUMSZ 30. és 110. cikkének való megfelelés értékelését. Ha igen, kérjük, bizonyítsa, miért felel meg az intézkedés az EUMSZ 30. és 110. cikke rendelkezéseinek.Ezzel összefüggésben hivatkozni lehet a fenti 5. kérdés ii. alpontjában megadott információkra, amennyiben a bejelentett intézkedés(eke)t adójellegű díjból finanszírozzák.

|  |
| --- |
| *Negatív feltétel: a támogatás indokolatlanul nem érintheti a kereskedelmi feltételeket a közös érdekkel ellentétes mértékben* |

|  |
| --- |
| *A verseny és a kereskedelem torzulásának minimálisra csökkentése* |

|  |
| --- |
| Az állami támogatási beavatkozás szükségessége és megfelelősége |

*Az e szakaszban kért információk közlésével kapcsolatban lásd az iránymutatás 4.10.3. szakaszát (391–393. pontját).*

1. Kérjük, fejtse ki részletesen, hogy a projekt hogyan fog hozzájárulni a hatékony távfűtési/távhűtési rendszerek létrehozásához, bővítéséhez vagy korszerűsítéséhez.

1. Ha az intézkedés kivételesen működési költségeket fedez, kérjük, bizonyítsa, hogy ezek a költségek nem háríthatók át a távfűtés/távhűtés fogyasztóira a környezetvédelem csorbítása nélkül az iránymutatás 392. pontjával összhangban. Kérjük, ismertesse, hogy a támogatott távfűtési/távhűtési rendszerek az alternatív távfűtési/távhűtési megoldásokhoz képest növelik az energiahatékonyságot, továbbá csökkentik a CO2 és egyéb szennyezőforrásokat, valamint a hálózati veszteségeket.
2. Az iránymutatás 393. pontjával összhangban, ha a projekt tüzelőanyag-forrásként hulladékot használ fel, kérjük, fejtse ki, hogyan teljesíti a projekt a hulladékhierarchia elvét (a 2008/98/EU irányelv 4. cikkének (1) bekezdése).

|  |
| --- |
| A támogatás arányossága |

*Az e szakaszban kért információk közlésével kapcsolatban lásd az iránymutatás 3.2.1.3. szakaszát és 4.10.4. szakaszát (394. és 395. pontját).*

1. Az iránymutatás 51. pontjának való megfelelés ellenőrzése céljából kérjük, közölje az alábbi információkat:
2. A finanszírozási hiány[[8]](#footnote-9) meghatározásához kérjük, a tényleges forgatókönyvre és a hihető kontrafaktuális forgatókönyvre[[9]](#footnote-10) vonatkozóan nyújtson be számszerűsítést a következőkről:
   1. a projekt összes fő költsége és bevétele;
   2. a kedvezményezettek becsült súlyozott átlagos tőkeköltsége (WACC) a jövőbeni pénzforgalom diszkontálására;
   3. a tényleges forgatókönyv és a kontrafaktuális forgatókönyv szerinti nettó jelenérték (NPV) a projekt élettartama alatt.

1. A számszerűsítés valamennyi szempontjához használt feltételezések, valamint az alkalmazott módszerek ismertetése és indokolása.

Egyedi támogatások és különösen korlátozott számú kedvezményezettnek szóló támogatási programok esetében a tagállamnak a projekt részletes üzleti tervének szintjén kell bemutatnia az igazoló bizonyítékokat.

Támogatási programok esetében a tagállamnak egy vagy több referenciaprojekt alapján kell bemutatnia az igazoló bizonyítékokat.

1. Alternatív projekt hiányában és annak érdekében, hogy a Bizottság ellenőrizhesse, hogy a támogatás összege nem haladja meg a támogatott projekt kellő jövedelmezőségéhez minimálisan szükséges mértéket[[10]](#footnote-11), kérjük, adja meg a következő információkat:
   1. az ágazat- vagy vállalatspecifikus küszöbértéknek vagy elvárható megtérülési szintnek megfelelő belső megtérülési ráta (IRR); vagy
   2. más, hasonló típusú beruházási projektek esetében a kedvezményezett által elvárt normál megtérülési ráták és a teljes tőkeköltsége; vagy
   3. az érintett ágazatban általában tapasztalt megtérülések; vagy
   4. bármely egyéb olyan információ, amely igazolja, hogy a támogatási összeg nem haladja meg a támogatott projekt kellő jövedelmezőségéhez minimálisan szükséges mértéket.

|  |
| --- |
| Támogatáshalmozódás |

*Az e szakaszban kért információk közlésével kapcsolatban lásd az iránymutatás 56–57. pontját.*

1. Az iránymutatás 56. pontjának való megfelelés ellenőrzése céljából kérjük, tisztázza, hogy a bejelentett intézkedés(ek) keretében nyújtott támogatás egyidejűleg több támogatási program keretében is odaítélhető, vagy ad hoc, illetve csekély összegű támogatással halmozható-e ugyanazon elszámolható költségek vonatkozásában. Ebben az esetben kérjük, részletesen ismertesse e támogatási programokat, ad hoc, illetve csekély összegű támogatást, és a támogatás halmozódásának módját.

1. Ha az iránymutatás 56. pontja alkalmazandó a bejelentett támogatási intézkedés(ek)re, kérjük, indokolja, hogy a bejelentett intézkedés(ek) keretében a projekthez vagy a tevékenységhez nyújtott támogatás teljes összege miért nem eredményez túlkompenzációt, vagy miért nem lépi túl az iránymutatás 394. pontjában megengedett maximális támogatási összeget. Kérjük, határozza meg az iránymutatás 56. pontjában meghatározott feltételeknek való megfelelés biztosítására alkalmazott módszert mindegyik olyan intézkedésre vonatkozóan, amelynél a bejelentett támogatási intézkedés(ek) keretében nyújtott támogatás halmozható.

1. Ha az iránymutatás 57. pontja alkalmazandó, tehát a bejelentett intézkedés(ek) keretében nyújtott támogatást központilag kezelt uniós finanszírozással[[11]](#footnote-12) kombinálják, kérjük, indokolja, miért nem eredményez az ugyanazon elszámolható költségek vonatkozásában nyújtott állami finanszírozás teljes összege túlkompenzációt.

|  |
| --- |
| Átláthatóság |

*Az e szakaszban kért információk közlésével kapcsolatban lásd az iránymutatás 3.2.1.4. szakaszát (58–61. pontját).*

1. Kérjük, erősítse meg, hogy a tagállam teljesíteni fogja az iránymutatás 58–61. pontjában meghatározott átláthatósági követelményeket.

1. Kérjük, adja meg az internetes hivatkozást, ahol közzéteszik a jóváhagyott támogatási program vagy az egyedi támogatás odaítéléséről szóló határozat és a végrehajtására vonatkozó rendelkezések teljes szövegét és az eseti jelleggel nyújtott vagy az iránymutatás alapján jóváhagyott és 100 000 EUR-t meghaladó támogatási program keretében nyújtott egyedi támogatásokról szóló tájékoztatást.

|  |
| --- |
| *2.2. A támogatás versenyre és a kereskedelemre gyakorolt indokolatlan negatív hatásainak elkerülése, valamint kiegyenlítés* |

*Az e szakaszban kért információk közlésével kapcsolatban lásd az iránymutatás 4.10.5. szakaszát (396–398. pontját).*

1. Ha a távfűtési/távhűtési rendszerek a leginkább szennyező fosszilis tüzelőanyagokra, például a szénre, a lignitre, az olajra és a dízelre támaszkodnak, kérjük, fejtse ki, hogy teljesülnek-e az iránymutatás 396. pontja szerinti, alábbi együttes feltételek:
   * 1. A támogatás az elosztóhálózatba történő beruházásokra korlátozódik.

* + 1. Az elosztóhálózat már lehetővé teszi a megújuló energiaforrásokból, hulladékhőből vagy szénsemleges forrásból előállított hő vagy hűtés szállítását.

* + 1. A támogatás nem eredményezi a leginkább szennyező fosszilis tüzelőanyagokból történő energiatermelés növekedését (például további ügyfelek bekapcsolásával).

* + 1. Egyértelmű ütemterv áll rendelkezésre, amely határozott kötelezettségvállalásokat tartalmaz a legszennyezőbb fosszilis tüzelőanyagokról való átállásra, az Unió 2030-ra vonatkozó éghajlat-politikai célkitűzésére és 2050-re kitűzött klímasemlegességi céljára figyelemmel (lásd az iránymutatás (156) lábjegyzetében ismertetett példát).

1. Ha a projekt új földgázberuházásokat vagy földgázon alapuló energiatermelő eszközök üzemeltetését ösztönzi, kérjük, fejtse ki, hogy a projekt az iránymutatás 397. pontjával összhangban biztosítja-e a következőket:
2. A támogatás hozzájárul az Unió 2030-ra vonatkozó éghajlat-politikai célkitűzésének és 2050-re kitűzött klímasemlegességi céljának eléréséhez.
3. A gáztüzelésű energiatermeléstől való függés elkerülése.
4. a támogatás nem szorítja ki a piacon már elérhető tisztább alternatívákba történő befektetéseket, és nem akadályozza a tisztább technológiák fejlesztését és használatát.

1. Az iránymutatás 398. pontjának való megfelelés ellenőrzése érdekében kérjük, tisztázza, hogy a távfűtési/távhűtési rendszer harmadik felek számára nyitva áll-e, és hogy lehetséges lenne-e fenntartható alternatív fűtési megoldások alkalmazása.

|  |
| --- |
| 1. ***Értékelés*** |

*Az e szakaszban kért információk közlésével kapcsolatban lásd az iránymutatás 76. pontjának a) alpontját és 5. fejezetét (455–463. pontját).*

1. Ha a bejelentett intézkedés(ek) meghaladják az iránymutatás 456. pontjában szereplő költségvetésre/kiadásokra vonatkozó küszöbértéket, kérjük, fejtse ki, hogy álláspontjuk szerint miért alkalmazandó az iránymutatás 457. pontjában meghatározott kivétel, vagy mellékletben csatolja ehhez a kiegészítő adatlaphoz az iránymutatás 458. pontjában előírt tartalmú értékelési terv tervezetét[[12]](#footnote-13).

……………………………………………………………………………………………

1. Értékelési terv tervezetének benyújtása esetén kérjük:
2. Az alábbiakban foglalja össze az értékelési terv mellékletben csatolt tervezetét.

………………………………………………………………………………….

1. Erősítse meg, hogy az iránymutatás 460. pontját betartják.

………………………………………………………………………………….

1. Adja meg az értékelési terv közzétételének időpontját és az internetes hivatkozást, ahol nyilvánosan hozzáférhető lesz.

………………………………………………………………………………….

1. Az iránymutatás 459. pontja b) alpontjának való megfelelés ellenőrzése céljából, amennyiben a támogatási program jelenleg nem képezi utólagos értékelés tárgyát, és időtartama meghaladja a három évet, kérjük, erősítse meg, hogy értékelési terv tervezetét jelentik be 30 munkanapon belül az olyan jelentős módosítást követően, amely a program költségvetését bármely évben 150 millió EUR vagy a program teljes időtartama alatt 750 millió EUR fölé növeli.

1. Az iránymutatás 459. pontja c) alpontjának való megfelelés ellenőrzése céljából, amennyiben a támogatási program jelenleg nem képezi utólagos értékelés tárgyát, kérjük, az alábbiakban vállaljon kötelezettséget arra, hogy a tagállam értékelési terv tervezetét jelenti be 30 munkanapon belül azt követően, hogy az előző évre vonatkozóan 150 millió EUR-t meghaladó kiadások kerülnek be a hivatalos elszámolásba.

1. Az iránymutatás 461. pontjának való megfelelés ellenőrzése céljából:
2. Kérjük, tisztázza, hogy már kiválasztották-e vagy a későbbiekben fogják kiválasztani a független szakértőt.

…………………………………………………………………………………..

1. Kérjük, adjon információt a szakértő kiválasztására szolgáló eljárásról.

………………………………………………………………………………….

1. Kérjük, indokolja a szakértő engedélyező hatóságtól való függetlenségét.

…………………………………………………………………………………..

1. Az iránymutatás 461. pontjának való megfelelés ellenőrzése céljából:
2. Kérjük, adja meg az időközi és a végső értékelési jelentés benyújtására vonatkozóan javasolt határidőket. Felhívjuk a figyelmet arra, hogy az iránymutatás 463. pontjával összhangban a végső értékelési jelentést kellő időben – de legkésőbb a program lejárta előtt kilenc hónappal – be kell nyújtani a Bizottság számára ahhoz, hogy a Bizottság megvizsgálhassa a támogatási program meghosszabbításának lehetőségét. Megjegyzendő továbbá, hogy ez a határidő lerövidülhet azon programok esetében, amelyeknél a végrehajtás utolsó két évében válik szükségessé az értékelési követelmény alkalmazása.

1. Kérjük, erősítse meg, hogy az időközi és a végső értékelési jelentést közzéteszik. Kérjük, adja meg e jelentések közzétételének időpontját és az internetes hivatkozást, ahol nyilvánosan hozzáférhetők lesznek.

|  |
| --- |
| 1. ***Jelentéstétel és nyomon követés*** |

*Az e szakaszban kért információk közlésével kapcsolatban lásd az iránymutatás 6. szakaszát (464–465. pontját).*

1. Kérjük, erősítse meg, hogy a tagállam teljesíti az iránymutatás 6. szakaszának 464. és 465. pontjában foglalt jelentéstételi és nyomonkövetési követelményeket.

1. HL C 80., 2022.2.18., 1. o. [↑](#footnote-ref-2)
2. Felhívjuk a figyelmet arra, hogy támogatási program esetében az időtartam annak az időszaknak felel meg, amelyben támogatási kérelmet lehet benyújtani, illetve támogatásról lehet dönteni (tehát ideértve a nemzeti hatóságok számára a támogatási kérelmek jóváhagyásához szükséges időt is). Az e kérdésben említett időtartam nincs összefüggésben a támogatási program keretében kötött szerződések időtartamával, amely meghaladhatja az intézkedés időtartamát. [↑](#footnote-ref-3)
3. Felhívjuk a figyelmet arra, hogy a tényleges vagy a becsült költségvetés megváltoztatása a támogatás módosításának minősülhet, amely esetben új bejelentésre lesz szükség. [↑](#footnote-ref-4)
4. [↑](#footnote-ref-5)
5. [↑](#footnote-ref-6)
6. Az iránymutatás 31. pontja szerint: „*Bizonyos kivételes esetekben a támogatásnak még a támogatási kérelem előtt megkezdett projektek esetében is ösztönző hatása lehet.*

   *A támogatás különösen a következő helyzetekben tekinthető ösztönző hatásúnak:*

   *a támogatást automatikusan nyújtják objektív és megkülönböztetéstől mentes kritériumok alapján, a tagállam további mérlegelési jogkörének gyakorlása nélkül, és az intézkedést a támogatott projekt vagy tevékenység megkezdése előtt elfogadták és az hatályba lépett, kivéve az adóintézkedés formájában megvalósuló módosított támogatási programok esetét, amennyiben a tevékenységre már a korábbi rendszerek vonatkoztak adókedvezmények formájában;*

   *a nemzeti hatóságok a munkálatok megkezdése előtt bejelentést tettek közzé a javasolt támogatási intézkedés azzal a feltétellel történő meghozatalának szándékáról, hogy a Bizottság a Szerződés 108. cikkének (3) bekezdésében előírtak szerint jóváhagyja az intézkedést. Ezt a bejelentést elérhetővé kell tenni egy nyilvános weboldalon vagy más, nyilvánosan hozzáférhető, viszonylag széleskörűen és egyszerűen hozzáférhető médiumban, és egyértelműen meg kell jelölni azon projektek típusát, amelyet a tagállam támogatni kíván, és azt az időpontot, amelytől a tagállamnak szándékában áll az ilyen projekteket támogathatónak tekinteni. A javasolt támogathatóságot nem szabad indokolatlanul korlátozni. A kedvezményezettnek a munkálatok kezdete előtt tájékoztatnia kell az engedélyező hatóságot arról, hogy a javasolt támogatási intézkedést a meghozott beruházási döntés(ek) feltételének tekintették. Amennyiben az ösztönző hatás bizonyítása egy ilyen bejelentéssel történik, a tagállamnak az állami támogatásról szóló bejelentése részeként be kell nyújtania a bejelentés másolatát és egy arra a weboldalra mutató hivatkozást, amelyen azt közzétették, vagy a megfelelő nyilvánosságot igazoló dokumentumot;*

   *a támogatás meglévő létesítmények számára környezetbarát termelés céljából adott működési támogatás, amely esetben jelentős új beruházás hiányában a „munkálatok kezdete” nem értelmezhető. Ezekben az esetekben az ösztönző hatást nem egy alternatív olcsóbb, környezetvédelmi szempontból kevésbé előnyös üzemmód, hanem a létesítmény környezetbarát módon történő üzemeltetésének megváltoztatása bizonyíthatja.”* [↑](#footnote-ref-7)
7. Az iránymutatás 19. pontjának 89. alpontja szerint az „uniós szabvány”:

   *olyan kötelező uniós szabvány, amely meghatározza az egyes vállalkozások által környezeti szempontból elérendő szinteket, kivéve az uniós szinten meghatározott olyan normákat vagy célokat, amelyek a tagállamokra kötelezőek, de az egyes vállalkozásokra nem;*

   *a 2010/75/EU irányelvben meghatározott elérhető legjobb technikák (BAT) használatának, valamint annak biztosítása kötelezettsége, hogy a kibocsátási szintek ne haladják meg a BAT alkalmazása során elérhető szinteket; amennyiben az elérhető legjobb technikához kapcsolódó kibocsátási szintet a 2010/75/EU irányelv vagy más vonatkozó irányelvek alapján elfogadott végrehajtási jogi aktus tartalmazza, ezen iránymutatás alkalmazásában az adott szintet kell használni; amennyiben az említett szinteket tartományban állapítják meg, az a korlát alkalmazandó, amelynél az adott vállalkozásnál az elérhető legjobb technikákat először elérték.* [↑](#footnote-ref-8)
8. Az iránymutatás 51. pontja szerint „*a tipikus nettó többletköltség a referenciaprojekt élettartama alatt a tényleges helyzet és a kontrafaktuális forgatókönyv nettó jelenértéke különbségeként becsülhető meg.*” [↑](#footnote-ref-9)
9. Kérjük vegye figyelembe, hogy az iránymutatás (45) lábjegyzete szerint „*nem tekinthető reálisnak az a kontrafaktuális forgatókönyv, amely alternatív befektetési/üzemeltetési forgatókönyvként a jelenlegi, környezeti szempontból nem fenntartható tevékenységek hosszú távú folytatását javasolja*”. [↑](#footnote-ref-10)
10. Az iránymutatás 46. lábjegyzete szerint „*valamennyi várható releváns költséget és hasznot számításba kell venni a projekt teljes élettartama alatt.*” [↑](#footnote-ref-11)
11. A központilag kezelt uniós finanszírozás az európai uniós intézmények, ügynökségek, közös vállalkozások és egyéb szervek által központilag kezelt uniós finanszírozás, amely sem közvetlenül, sem közvetve nem tartozik a tagállam ellenőrzése alá. [↑](#footnote-ref-12)
12. Az értékelési terv bejelentésére szolgáló kiegészítő adatlap (III.8. rész) sablonja a következő internetcímen érhető el: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-13)