|  |
| --- |
| Cuid III.6Bileog faisnéise forlíontaí (tugtha cothrom le dáta\*) maidir le Státchabhair a dheonaítear faoi na Treoirlínte maidir le Státchabhair le haghaidh na haeráide, chosaint an chomhshaoil agus an fhuinnimh 2022 (CEEAG)[[1]](#footnote-2) Caibidil 4.10 – Cabhair le haghaidh téamh agus fuarú ceantair  \* nach bhfuil glactha go foirmiúil fós |

*Ní mór an bhileog faisnéise forlíontaí seo a úsáid chun fógra a thabhairt faoi aon chabhair a chumhdaítear sna Treoirlínte maidir le Státchabhair le haghaidh na haeráide, chosaint an chomhshaoil agus an fhuinnimh 2022 (dá ngairtear ‘CEEAG’ anseo feasta).*

*Baineann an bhileog faisnéise forlíontaí seo le bearta a chumhdaítear i gCaibidil 4.10 CEEAG. Má áirítear san fhógra bearta a chumhdaítear i níos mó ná caibidil amháin CEEAG, líon isteach freisin an bhileog faisnéise forlíontaí a bhaineann leis an gcaibidil lena mbaineann de na Treoirlínte a luaithe a bheidh sí ar fáil.*

*Na doiciméid uile a sholáthraíonn na Ballstáit mar iarscríbhinní a ghabhann leis an mbileog faisnéise forlíontaí sin, ní mór iad a bheith uimhrithe agus ní mór uimhreacha doiciméid a bheith léirithe sna ranna ábhartha den bhileog faisnéise forlíontaí sin.*

|  |
| --- |
| **Roinn A: Achoimre ar phríomh‑shaintréithe an bhirt/na mbeart a dtugtar fógra ina leith** |

1. **Cúlra agus cuspóir/cuspóirí an bhirt/na mbeart a dtugtar fógra ina leith.**
2. Más rud é nár pléadh iad cheana féin faoi roinn 5.2 den Fhoirm Faisnéise Ginearálta (Cuid I), tabhair an cúlra agus an príomhchuspóir, lena n‑áirítear aon sprioc de chuid an Aontais chun astaíochtaí gás ceaptha teasa a laghdú nó a bhaint a bhfuil sé beartaithe leis an mbeart tacú léi.

ii. Sonraigh aon chuspóir eile a shaothraítear leis an mbeart. I gcás aon chuspóir nach cuspóir comhshaoil amach is amach é, mínigh cé acu a d’fhéadfadh nó nach bhféadfadh aon saobhadh ar an margadh inmheánach a bheith mar thoradh air.

1. **Teacht i bhfeidhm agus fad:**
2. A mhéid nár soláthraíodh cheana faoi roinn 5.5 den Fhoirm Faisnéise Ginearálta (Cuid I), sonraigh an dáta óna bhfuil sé beartaithe go dtiocfaidh an scéim cabhrach i bhfeidhm;

1. Sonraigh fad na scéime.[[2]](#footnote-3)

1. **Tairbhí/tairbhithe**
2. Mura bhfuil sé curtha ar fáil cheana faoi roinn 3 den Fhoirm Faisnéise Ginearálta (Cuid I), tabhair tuairisc ar thairbhí/ar thairbhithe (féideartha) an bhirt/na mbeart.

1. Sonraigh suíomh an tairbhí nó na dtairbhithe (féideartha) (i.e. mura bhfuil ach eintitis eacnamaíocha atá lonnaithe sna Ballstáit lena mbaineann nó i mBallstáit eile freisin incháilithe chun páirt a ghlacadh sa bheart).

1. Chun measúnú a dhéanamh ar chomhlíonadh phointe 15 CEEAG, sonraigh an ndeonaítear cabhair faoin mbeart/faoi na bearta i bhfabhar gnóthas (gnóthas aonair nó cuid de scéim) atá faoi réir ordú gnóthaithe gan íoc tar éis cinneadh roimhe sin ón gCoimisiún lena ndearbhaítear go bhfuil cabhair neamhdhleathach agus neamh‐chomhoiriúnach leis an margadh inmheánach.

Más amhlaidh, tabhair faisnéis maidir leis an méid cabhrach atá fós le haisghabháil ionas go gcuirfidh an Coimisiún san áireamh é sa mheasúnú ar an mbeart chabhrach/ar na bearta cabhrach.

1. Deimhnigh nach mbaineann an beart/na bearta le cabhair le haghaidh gníomhaíochtaí nach dtagann faoi raon feidhme chur i bhfeidhm na dTreoirlínte (féach pointe 13 CEEAG). Murab amhlaidh, tabhair sonraí.

1. **Buiséad agus maoiniú an bhirt/na mbeart**.
2. Mura bhfuil sé luaite cheana sa tábla faoi roinn 7.1 den Fhoirm Faisnéise Ginearálta (Cuid I), tabhair an buiséad bliantúil agus/nó an buiséad iomlán le haghaidh fhad iomlán an bhirt/na mbeart; murab eol an buiséad iomlán (mar shampla toisc go mbraitheann sé ar thorthaí na dtairiscintí), sonraigh buiséad measta, lena n‑áirítear na toimhdí a úsáideadh chun an buiséad measta lena mbaineann a ríomh.[[3]](#footnote-4)

1. Más rud é go maoinítear an beart trí thobhach, soiléirigh an méid seo a leanas:
   1. an le dlí nó le haon ghníomh reachtach eile a shocraítear an tobhach; más amhlaidh, tabhair an gníomh dlí, uimhir agus dáta a ghlactha agus a theacht i bhfeidhm, an nasc idirlín chuig an ngníomh dlí;

* 1. an ngearrtar an tobhach go cothrom ar tháirgí intíre agus allmhairithe;

* 1. an rachaidh an beart a dtugtar fógra ina leith chun tairbhe go cothrom do tháirgeoirí intíre agus do tháirgeoirí allmhairithe;

* 1. an maoinítear an beart go hiomlán nó go páirteach leis an tobhach. Mura maoinítear an beart ach go páirteach leis an tobhach, sonraigh foinsí eile maoinithe an bhirt agus cion gach foinse acu sin;

* 1. an maoinítear bearta cabhrach eile leis an tobhach lena maoinítear an beart a dtugtar fógra ina leith. Más amhlaidh, sonraigh na bearta cabhrach eile a mhaoinítear leis an tobhach lena mbaineann.

|  |
| --- |
| **Roinn B: Measúnú comhoiriúnachta ar an gcabhair** |

|  |
| --- |
| *Coinníoll dearfach: ní mór forbairt gníomhaíochta eacnamaíche a éascú leis an gcabhair* |

|  |
| --- |
| Cuidiú le forbairt gníomhaíochta eacnamaíche |

*Chun an fhaisnéis sa roinn seo a sholáthar, féach roinn 3.1.1 (pointí 23-25) agus ranna 4.10.1 agus 4.10.2) (pointí 383-390) CEEAG.*

1. Le hAirteagal 107(3)(c) den Chonradh ar Fheidhmiú an Aontais Eorpaigh (CFAE) foráiltear go bhféadfaidh an Coimisiún a dhearbhú go bhfuil cabhair áirithe comhoiriúnach, is é sin ‘cabhair chun forbairt ghníomhaíochtaí eacnamaíocha áirithe nó limistéar eacnamaíoch áirithe a éascú, nuair nach n‑athraíonn an chabhair sin dálaí trádála an oiread go mbeadh dochar ann don leas coiteann’. Dá bhrí sin, le cabhair chomhoiriúnach faoin bhforáil sin de CFAE ní mór rannchuidiú le forbairt gníomhaíochta eacnamaíche áirithe.

Chun measúnú a dhéanamh ar chomhlíonadh phointe 23 CEEAG, sainaithin na gníomhaíochtaí eacnamaíocha a éascófar mar thoradh ar an gcabhair agus conas a thacaítear le forbairt na ngníomhaíochtaí sin.

1. Chun measúnú a dhéanamh ar chomhlíonadh phointe 25 CEEAG, tabhair tuairisc ‘*ar cibé a chuideoidh an chabhair le cuspóirí bheartas aeráide an Aontais, cuspóirí bheartas comhshaoil an Aontais agus cuspóirí bheartas fuinnimh an Aontais a bhaint amach agus conas a dhéanfar sin, agus, go sonrach, tairbhí na cabhrach a bhfuil coinne leo maidir le cuidiú nach beag le cosaint an chomhshaoil, lena n‑áirítear maolú ar an athrú aeráide, nó feidhmiú éifeachtúil an mhargaidh inmheánaigh fuinnimh*’.

1. Ina theannta sin, cuir i dtábhacht a mhéid a bhaineann an chabhair le beartais a dtugtar tuairisc orthu faoi phointí 383 agus 384 CEEAG. Agus an méid sin á dhéanamh agat, soiléirigh freisin an gcuireann an tionscadal fuinneamh in‑athnuaite chun cinn i gcomhréir le hAirteagal 2(1) de Threoir 2018/2001/AE. Go sonrach, deimhnigh an bhforbraíonn an beart córais téimh agus fuaraithe ceantair éifeachtúla de réir bhrí Airteagal 26 de Threoir 2023/1791/AE chun téamh agus fuarú ó fhoinsí in‑athnuaite fuinnimh a chur chun cinn.

1. Foráiltear le pointí 385 agus 386 CEEAG gur féidir a mheas, in imthosca áirithe, nach dtagann tacaíocht atá teoranta do líonraí dáileacháin téimh ceantair faoi rialú Státchabhrach.
   1. An dtacaíonn an beart le líonraí dáileacháin téimh ceantair a bheidh faoi réir rochtain tríú páirtí, díchuachadh (i.e. deighilt idir giniúint agus dáileadh téimh/fuaraithe) agus taraifí rialáilte?
   2. Má tugadh freagra deimhneach ar phointe a), mínigh an rithfear an líonra dáileacháin faoi mhonaplacht dhlíthiúil agus/nó nádúrtha, agus déan tagairt do na critéir a leagtar síos i bpointí 374 agus 375 CEEAG.

1. Tabhair faisnéis maidir le raon feidhme agus gníomhaíochtaí an bhirt cabhrach nó na mbeart cabhrach a dtacaítear leo, mar a fhoráiltear i roinn 4.10.2 (pointí 388-389) CEEAG. Agus é sin á dhéanamh agat, déan an méid seo a leanas freisin:
2. Mínigh cén fáth a dtagann an tionscadal faoin sainmhíniú ar théamh/fuarú ceantair faoi phointe 19(27) CEEAG agus faoin sainmhíniú ar chóras téimh ceantair agus/nó ar chóras fuaraithe ceantair faoi phointe 19(28) CEEAG.
3. Mínigh an dtacaíonn an tionscadal le tógáil, uasghrádú nó oibriú na nithe seo a leanas:

* aonad giniúna, agus/nó
* gléasra stórála agus/nó
* líonra dáileacháin.

1. Má bhaineann an tacaíocht le haonad giniúna, mínigh cé acu de na hacmhainní seo a leanas a úsáideann an t‑aonad giniúna sin chun leictreachas, téamh nó fuarú ceantair a tháirgeadh: fuinneamh in‑athnuaite, dramhtheas nó comhghiniúint ardéifeachtúil lena n‑áirítear réiteach teirmeastórála.
2. Má bhaineann an tacaíocht le haonad giniúna a úsáideann dramhaíl, deimhnigh go bhfuil an tacaíocht teoranta do dhramhaíl a chomhlíonann an sainmhíniú ar fhoinsí fuinnimh in‑athnuaite nó do dhramhaíl a úsáidtear chun suiteálacha a chomhlíonann an sainmhíniú ar chomhghiniúint ardéifeachtúlachta a bhreoslú.
3. I gcás ina ndeonaítear cabhair chun córas téimh agus fuaraithe ceantair a uasghrádú, soiléirigh an gcomhlíonann an córas téimh agus fuaraithe ceantair an caighdeán maidir le téamh agus fuarú ceantair éifeachtúil i gcomhréir le hAirteagal 2(46) agus Airteagal 26 de Threoir 2023/1791/AE.
4. Sonraigh na cineálacha costas a dtacóidh an beart leo: costais infheistíochta agus/nó costais oibriúcháin.

1. Má tá sé d’aidhm ag an gcabhair tacú le huasghrádú córais téimh agus fuaraithe ceantair, ach nach gcomhlíonfaidh an córas an caighdeán maidir le téamh agus fuarú ceantair éifeachtúil de réir bhrí Airteagal 26 de Threoir 2023/1791/AE de thoradh an uasghrádaithe a dtacaítear leis, tabhair gealltanas go gcuirfidh an tairbhí tús leis na hoibreacha chun an caighdeán éifeachtúlachta sin a bhaint amach laistigh de 3 bliana tar éis na n‑oibreacha uasghrádaithe de bhun phointe 390 CEEAG.

|  |
| --- |
| Éifeacht dreasachta |

*Chun an fhaisnéis sa roinn seo a sholáthar, féach roinn 3.1.2 (pointí 26-32) CEEAG.*

1. Ní féidir a mheas go n‑éascaíonn cabhair gníomhaíocht eacnamaíoch ach amháin má tá éifeacht dreasachta aici. Chun measúnú a dhéanamh ar chomhlíonadh phointe 26 CEEAG, mínigh conas a ‘*spreagann [an beart/na bearta] an tairbhí chun a iompraíocht a athrú, chun dul i mbun gníomhaíocht eacnamaíoch bhreise nó gníomhaíocht eacnamaíoch atá níos neamhdhíobhálaí don chomhshaol, nach ndéanfadh sé gan an chabhair nó a dhéanfadh sé ar bhealach srianta nó éagsúil*’.

1. Chun measúnú a dhéanamh ar chomhlíonadh phointe 27 CEEAG, tabhair faisnéis chun a dheimhniú nach dtacaíonn an chabhair leis na costais a bhaineann le gníomhaíocht a dhéanfadh tairbhí na cabhrach pé scéal é agus nach gcúitíonn an chabhair an gnáthriosca gnó a bhaineann le gníomhaíocht eacnamaíoch[[4]](#footnote-5)*.*

1. Tabhair tuairisc chuimsitheach ar an gcás fíorasach agus ar an gcás frithfhíorasach dóchúil nó ar na cásanna frithfhíorasacha dóchúla. I gcás scéimeanna lena gcumhdaítear tionscadail tagartha éagsúla[[5]](#footnote-6), ní mór tuairisc den chineál sin a chur isteach le haghaidh gach tionscadail tagartha. Maidir le tógáil, uasghrádú agus oibriú líonraí dáileacháin, glactar leis gurb é an cás frithfhíorasach an cás nach dtarlódh an tionscadal (pointe 395 CEEAG).

1. Mar a fhoráiltear i bpointe 28, fonóta 39 CEEAG, cuir i gceangal leis an mbileog faisnéise forlíontaí seo aon doiciméad boird oifigiúil, aon mheasúnú riosca, aon tuarascáil airgeadais, aon phlean gnó inmheánach, aon tuairim shaineolach agus aon staidéar eile a bhaineann leis an tionscadal atá á mheasúnú, doiciméid ina bhfuil faisnéis maidir le réamhaisnéisí éilimh, réamhaisnéisí costais, réamhaisnéisí airgeadais, doiciméid a chuirtear faoi bhráid coiste infheistíochta agus ina dtugtar tuilleadh sonraí faoi chásanna infheistíochta/oibriúcháin, nó doiciméid a sholáthraítear do na hinstitiúidí airgeadais.

Tabhair faoi deara nach mór na doiciméid sin a bheith comhaimseartha leis an bpróiseas cinnteoireachta maidir leis an gcinneadh infheistíochta/oibriúcháin.

Má tá na doiciméid sin i gceangal leis an mbileog faisnéise forlíontaí, tabhair liosta de na doiciméid sin thíos, ina sonraítear an t‑údar, an dáta a dréachtaíodh iad agus an comhthéacs inar úsáideadh iad.

1. In Iarscríbhinn a ghabhann leis an mbileog faisnéise forlíontaí seo, tabhair cainníochtú (trí úsáid a bhaint as comhad Excel ina bhfuil na foirmlí uile le feiceáil), maidir leis an gcás fíorasach agus le cás inchreidte frithfhíorasach mar a thugtar tuairisc orthu faoi phointe i., ar na príomhchostais agus ioncaim uile, meánchostas ualaithe caipitil measta (WACC) na dtairbhithe chun sreafaí airgid todhchaí a lascainiú, chomh maith le glanluach láithreach (NPV) na gcásanna fíorasacha agus frithfhíorasacha, thar shaolré an tionscadail. Maidir le cásanna cabhair aonair agus scéimeanna a théann chun tairbhe do líon an‑teoranta tairbhithe, is gá na ríomhanna sin agus na réamh‑mheastacháin sin a chur i láthair ar leibhéal phlean gnó mionsonraithe an tionscadail, agus i gcás scéimeanna cabhrach is gá iad a chur i láthair ar bhonn tionscadal tagartha amháin nó níos mó.
2. Cuir isteach in Iarscríbhinn a ghabhann leis an mbileog faisnéise forlíontaí seo faisnéis mhionsonraithe maidir leis na toimhdí, na modheolaíochtaí, an réasúnaíocht agus na foinsí foluiteacha lena n‑aghaidh, a úsáidtear le haghaidh gach gné den chainníochtú costas agus ioncam sa chás fíorasach agus sa chás frithfhíorasach/sna cásanna frithfhíorasacha is dócha a bheadh ann (mar shampla, cuir isteach freisin na toimhdí a úsáideadh chun na cásanna sin a fhorbairt).

1. Chun comhlíonadh phointí 29 agus 31 CEEAG a léiriú déan an méid seo a leanas:
2. Deimhnigh nár cuireadh tús leis na hoibreacha ar an tionscadal nó ar an ngníomhaíocht sula ndearna an tairbhí iarratas i scríbhinn ar chabhair chuig na húdaráis náisiúnta;

NÓ

1. I gcás tionscadail ar cuireadh tús leo roimh an iarratas ar chabhair, léirigh go dtagann an tionscadal faoi cheann de na cásanna eisceachtúla dá bhforáiltear i bpointe 31 CEEAG ((a), (b) nó (c))[[6]](#footnote-7).

1. Chun comhlíonadh phointe 30 CEEAG a léiriú, deimhnigh go n‑áirítear an méid seo a leanas ar a laghad san iarratas ar chabhair: ainm an iarratasóra, tuairisc ar an tionscadal nó ar an ngníomhaíocht, lena n‑áirítear a suíomh, agus an méid cabhrach is gá chun an tionscadal nó an ghníomhaíocht a dhéanamh.

1. Chun comhlíonadh phointe 32 CEEAG a léiriú, sonraigh an bhfuil caighdeáin de chuid an Aontais[[7]](#footnote-8) ann atá infheidhme maidir leis an mbeart/na bearta a dtugtar fógra ina leith, caighdeáin náisiúnta shainordaitheacha atá níos déine nó níos uaillmhianaí ná caighdeáin chomhfhreagracha an Aontais, nó caighdeáin náisiúnta shainordaitheacha arna nglacadh in éagmais chaighdeáin de chuid an Aontais. Sa chomhthéacs sin, tabhair faisnéis chun an éifeacht dreasachta a léiriú.

1. I gcásanna inar glacadh caighdeán ábhartha de chuid an Aontais cheana ach nach bhfuil sé i bhfeidhm go fóill, léirigh gur féidir éifeacht dreasachta a bheith ag cabhair toisc go ndreasaíonn sé an infheistíocht atá le cur chun feidhme agus le tabhairt i gcrích ar a laghad 18 mí sula dtiocfaidh an caighdeán i bhfeidhm.

|  |
| --- |
| Gan sárú ar aon fhoráil ábhartha de dhlí an Aontais |

*Chun an fhaisnéis sa roinn seo a sholáthar, féach roinn 3.1.3 (pointe 33) CEEAG.*

1. Tabhair faisnéis chun comhlíonadh fhorálacha ábhartha dhlí an Aontais a dheimhniú, i gcomhréir le pointe 33 CEEAG.

1. Má úsáidtear tobhach chun an beart/na bearta a mhaoiniú, soiléirigh an gá an measúnú a dhéanamh ar chomhlíonadh Airteagail 30 agus 110 CFAE. Más gá, léirigh conas a chomhlíonann an beart forálacha Airteagail 30 agus 110 CFAE.Sa chomhthéacs sin, is féidir tagairt a dhéanamh don fhaisnéis a chuirtear isteach faoi cheist 5.ii thuas, i gcás ina maoinítear an beart/na bearta a dtugtar fógra ina leith trí thobhach.

|  |
| --- |
| *Coinníoll diúltach: ní féidir leis an gcabhair difear míchuí a dhéanamh do choinníollacha trádála an oiread is go mbeadh dochar ann don leas coiteann* |

|  |
| --- |
| *Íoslaghdú ar shaobhadh iomaíochta agus trádála* |

|  |
| --- |
| Riachtanas agus oiriúnacht na hidirghabála Státchabhrach |

*Chun an fhaisnéis sa roinn seo a sholáthar, féach roinn 4.10.3 (pointí 391-393) CEEAG.*

1. Mínigh go mion conas a chuideoidh an tionscadal le córais téimh agus fuaraithe ceantair éifeachtúla a chruthú, a leathnú nó a uasghrádú.

1. Má chumhdaítear costais oibriúcháin go heisceachtúil leis an mbeart, léirigh nach féidir na costais sin a chur ar aghaidh chuig tomhaltóirí téimh/fuaraithe ceantair gan an bonn a bhaint de chosaint an chomhshaoil i gcomhréir le pointe 392 CEEAG. Léirigh go méadaíonn na córais téimh/fuaraithe ceantair a dtacaítear leo éifeachtúlacht fuinnimh, go laghdaíonn siad astaíochtaí CO2 agus foinsí truaillithe eile, chomh maith le caillteanais ón líonra, i gcomparáid le réitigh mhalartacha téimh/fuaraithe ceantair.
2. I gcomhréir le pointe 393 CEEAG, má tá an tionscadal bunaithe ar dhramhaíl mar bhreosla ionchuir, mínigh conas a urramaíonn sé prionsabal ord na réiteach dramhaíola (Airteagal 4 pointe (1) de Threoir 2008/98/AE).

|  |
| --- |
| Comhréireacht na cabhrach |

*Chun an fhaisnéis sa roinn seo a sholáthar, féach roinn 3.2.1.3 agus roinn 4.10.4 (pointí 394 agus 395) CEEAG.*

1. Chun comhlíonadh phointe 51 CEEAG a fhíorú, tabhair na nithe seo a leanas:
2. Chun an bhearna chistiúcháin a chinneadh[[8]](#footnote-9), cuir isteach cainníochtú, le haghaidh an cháis fhíorasaigh agus le haghaidh cás frithfhíorasach inchreidte[[9]](#footnote-10), ar na nithe seo a leanas:
   1. príomhchostais agus príomhioncaim uile an tionscadail;
   2. meánchostas ualaithe measta caipitil (‘WACC’) na dtairbhithe chun sreafaí airgid todhchaí a lascainiú;
   3. an glanluach láithreach (‘NPV’) le haghaidh na gcásanna fíorasacha agus frithfhíorasacha, thar shaolré an tionscadail.

1. Na cúiseanna leis na toimhdí a úsáidtear i ngach gné den chainníochtú, agus mínigh aon mhodheolaíocht a chuirtear i bhfeidhm agus an t‑údar léi.

Maidir le cásanna cabhrach aonair agus scéimeanna aonair atá ag dul chun tairbhe do líon an‑teoranta tairbhithe, ní mór don Bhallstát an fhianaise thacaíochta a chur i láthair ar leibhéal phlean gnó mionsonraithe an tionscadail.

Maidir le cásanna scéimeanna cabhrach, ní mór don Bhallstát an fhianaise thacaíochta a chur i láthair ar bhonn tionscadal tagartha amháin nó níos mó.

1. I gcás nach bhfuil tionscadal malartach ann, chun gur féidir leis an gCoimisiún a fhíorú nach sáraíonn an méid cabhrach an t‐íosmhéid is gá chun go mbeidh brabús leordhóthanach ag gabháil leis an tionscadal dá dtugtar cabhair[[10]](#footnote-11), tabhair an fhaisnéis seo a leanas:
   1. An ráta toraidh inmheánach a chomhfhreagraíonn don tagarmharc nó don íosráta toraidh a bhaineann go sonrach leis an earnáil nó leis an ngnólacht; nó
   2. Na gnáthrátaí toraidh a éilíonn an tairbhí i dtionscadail infheistíochta eile den chineál céanna, a chostas caipitil ina iomláine; nó
   3. Na toraidh a thugtar faoi deara go coitianta sa tionscal lena mbaineann; nó
   4. Aon fhaisnéis eile lena dtugtar údar nach mó an méid cabhrach ná an t‐íosmhéid is gá chun go mbeidh brabús leordhóthanach ag gabháil leis an tionscadal dá dtugtar cabhair.

|  |
| --- |
| Carnadh |

*Chun an fhaisnéis sa roinn seo a sholáthar, féach pointí 56-57 CEEAG*.

1. Chun comhlíonadh phointe 56 CEEAG a fhíorú, soiléirigh an bhféadfaí an chabhair faoin mbeart nó faoi na bearta a dtugtar fógra ina leith a dhámhachtain i gcomhthráth faoi roinnt scéimeanna cabhrach nó a charnadh le cabhair *ad hoc* nó *de minimis* i ndáil leis na costais incháilithe chéanna. Más amhlaidh an cás, tabhair sonraí maidir leis na scéimeanna cabhrach sin, cabhair *ad hoc* nó cabhair *de minimis* agus conas a charnfar an chabhair.

1. I gcás ina bhfuil pointe 56 CEEAG infheidhme maidir leis an mbeart cabhrach/na bearta cabhrach a dtugtar fógra ina leith, tabhair údar le conas nach mbeidh róchúiteamh mar thoradh ar mhéid iomlán na cabhrach a dheonaítear faoin mbeart nó faoi na bearta a dtugtar fógra ina leith le haghaidh tionscadail nó gníomhaíochta agus conas nach sáraíonn sé uasmhéid na cabhrach a cheadaítear faoi phointe 394 CEEAG. Sonraigh, le haghaidh gach birt ar féidir an chabhair a dheonaítear faoin mbeart/faoi na bearta cabhrach a dtugtar fógra ina leith a charnadh leis, an modh a úsáidtear chun comhlíonadh na gcoinníollacha a leagtar amach i bpointe 56 CEEAG a áirithiú.

1. I gcás inarb infheidhme pointe 57 CEEAG, i.e. déantar an chabhair a dheonaítear faoin mbeart/faoi na bearta a dtugtar fógra ina leith a chomhcheangal le cistiú ón Aontas a bhainistítear go lárnach[[11]](#footnote-12), tabhair údar leis an gcaoi nach mbeidh róchúiteamh mar thoradh ar mhéid iomlán an chistithe phoiblí a dheonaítear i ndáil leis na costais incháilithe chéanna.

|  |
| --- |
| Trédhearcacht |

*Chun an fhaisnéis sa roinn seo a sholáthar, féach roinn 3.2.1.4 (pointí 58-61) CEEAG.*

1. Deimhnigh go gcomhlíonfaidh an Ballstát na ceanglais maidir le trédhearcacht dá bhforáiltear i bpointí 58-61 CEEAG.

1. Tabhair an nasc idirlín ina bhfoilseofar téacs iomlán na scéime cabhrach formheasta nó an chinnidh deonaithe cabhrach aonair agus a fhorálacha cur chun feidhme agus faisnéis maidir le gach dámhachtain cabhrach aonair a deonaíodh *ad hoc* nó faoi scéim cabhrach a formheasadh ar bhonn CEEAG agus ar mó ná EUR 100 000 í.

|  |
| --- |
| *2.2. Éifeachtaí diúltacha míchuí na cabhrach ar iomaíocht agus ar thrádáil agus ar chothromú a sheachaint* |

*Chun an fhaisnéis sa roinn seo a sholáthar, féach roinn 4.10.5 (pointí 396-398) CEEAG.*

1. Má bhíonn na córais téimh agus fuaraithe ceantair ag brath ar na breoslaí iontaise is truaillithí, amhail gual, lignít, ola agus díosal, mínigh cé acu a chomhlíontar nó nach gcomhlíontar na coinníollacha carnacha seo a leanas de bhun phointe 396 CEEAG:
   * 1. Tá an chabhair teoranta d’infheistíochtaí ar an líonra dáileacháin.

* + 1. Leis an líonra dáileacháin is féidir teas nó fuarú a ghintear ó fhoinsí fuinnimh in‑athnuaite, ó fhoinsí dramhtheasa nó ó fhoinsí atá neodrach ó thaobh carbóin de a iompar cheana féin.

* + 1. Ní thagann méadú ar ghiniúint fuinnimh ó na breoslaí iontaise is truaillithí as an gcabhair (mar shampla, trí chustaiméirí breise a nascadh).

* + 1. Tá amlíne shoiléir ann lena mbaineann gealltanais dhaingne chun aistriú ó na breoslaí iontaise is truaillithí, i bhfianaise sprioc aeráide 2030 an Aontais agus sprioc 2050 maidir le haeráidneodracht (féach mar shampla i bhfonóta 156 CEEAG).

1. Má dhreasaíonn an tionscadal infheistíochtaí nua i ngás nádúrtha nó in oibriú sócmhainní giniúna fuinnimh atá bunaithe ar ghás nádúrtha, mínigh cé acu a áirithítear nó nach n‑áirithítear an méid seo a leanas leis an tionscadal, i gcomhréir le pointe 397 CEEAG:
2. go gcuirfidh an chabhair le spriocanna aeráide 2030 an Aontais agus spriocanna 2050 an Aontais maidir le haeráidneodracht a bhaint amach;
3. conas a sheachnófar gaibhniú teicneolaíochta i gcás giniúint fuinnimh gásadhainte;
4. conas nach gcuirtear as áit leis an gcabhair infheistíochtaí i roghanna malartacha níos glaine atá ar fáil cheana féin ar an margadh, agus conas nach gcuirtear bac léi ar fhorbairt teicneolaíochtaí níos glaine agus ar a n‑úsáid.

1. Chun comhlíonadh phointe 398 CEEAG a fhíorú, soiléirigh an bhfuil an córas téimh agus fuaraithe ceantair oscailte do rochtain tríú páirtí agus an bhféadfaí réitigh téimh mhalartacha inbhuanaithe a úsáid.

|  |
| --- |
| 1. ***Meastóireacht*** |

*Chun an fhaisnéis sa roinn seo a sholáthar, féach pointe 76(a) agus Caibidil 5 (pointí 455-463) CEEAG.*

1. I gcás ina sáraíonn an beart/na bearta a dtugtar fógra ina leith na tairseacha buiséid/caiteachais i bpointe 456 CEEAG, mínigh cén fáth, i do thuairim, ar cheart feidhm a bheith ag an eisceacht i bpointe 457 CEEAG, nó cuir Iarscríbhinn i gceangal leis an bhfoirm faisnéise forlíontaí seo ina bhfuil dréachtphlean meastóireachta ina gcumhdaítear an raon feidhme a luaitear i bpointe 458 CEEAG[[12]](#footnote-13).

.............................................................................................

1. Má sholáthraítear dréachtphlean meastóireachta, déan an méid seo a leanas:
2. tabhair thíos achoimre ar an dréachtphlean meastóireachta sin atá san Iarscríbhinn.

………………………………………………………………………………….

1. Deimhnigh go n‑urramófar pointe 460 CEEAG.

………………………………………………………………………………….

1. tabhair an dáta agus an nasc idirlín ina mbeidh an plean meastóireachta ar fáil go poiblí.

………………………………………………………………………………….

1. Chun comhlíonadh phointe 459(b) CEEAG a fhíorú, i gcás nach bhfuil an scéim cabhrach faoi réir meastóireacht *ex post* faoi láthair agus gur faide í ná 3 bliana, deimhnigh go dtabharfaidh tú fógra faoi dhréachtphlean meastóireachta laistigh de 30 lá oibre tar éis modhnú mór lena méadófar buiséad na scéime go dtí os cionn EUR 150 milliún in aon bhliain ar leith nó EUR 750 milliún thar thréimhse iomlán na scéime.

1. Chun measúnú a dhéanamh ar chomhlíonadh phointe 459(c) CEEAG, i gcás nach bhfuil an scéim cabhrach faoi réir meastóireacht *ex post* faoi láthair, tabhair gealltanas thíos go dtabharfaidh an Ballstát fógra faoi dhréachtphlean meastóireachta laistigh de 30 lá oibre tar éis caiteachas os cionn EUR 150 milliún sa bhliain roimhe sin a thaifeadadh i gcuntais oifigiúla.

1. Chun comhlíonadh phointe 461 CEEAG a fhíorú, déan an méid seo a leanas:
2. Soiléirigh cé acu a roghnaíodh an saineolaí neamhspleách cheana féin nó a roghnófar é amach anseo.

…………………………………………………………………………………..

1. Tabhair faisnéis faoin nós imeachta chun an saineolaí a roghnú.

………………………………………………………………………………….

1. Tabhair údar leis an gcaoi a bhfuil an saineolaí neamhspleách ar an údarás deonúcháin.

…………………………………………………………………………………..

1. Chun comhlíonadh phointe 461 CEEAG a fhíorú, déan an méid seo a leanas:
2. Tabhair na sprioc-amanna atá beartaithe agat chun an tuarascáil mheastóireachta eatramhach agus chríochnaitheach a chur isteach. Tabhair faoi deara nach mór an tuarascáil mheastóireachta chríochnaitheach a chur faoi bhráid an Choimisiúin in am trátha ionas gur féidir measúnú a dhéanamh ar fhadú féideartha na scéime cabhrach agus, ar a dhéanaí, 9 mí sula rachaidh sí in éag, i gcomhréir le pointe 463 CEEAG. Tabhair faoi deara go bhféadfaí an sprioc-am sin a laghdú i gcás scéimeanna a spreagann an ceanglas meastóireachta le linn an 2 bhliain dheireanacha dá gcur chun feidhme.

1. Deimhnigh go gcuirfear an tuarascáil mheastóireachta eatramhach agus chríochnaitheach ar fáil go poiblí. Tabhair an dáta agus an nasc idirlín ina mbeidh na tuarascálacha sin le fáil go poiblí.

|  |
| --- |
| 1. ***Tuairisciú agus faireachán*** |

*Chun an fhaisnéis sa roinn seo a sholáthar, féach Roinn 6 (pointí 464-465) CEEAG.*

1. Deimhnigh go gcomhlíonfaidh an Ballstát na ceanglais maidir le tuairisciú agus faireachán a atá i Roinn 6, pointí 464 agus 465, CEEAG.

1. IO C 80, 18.2.2022, lch. 1. [↑](#footnote-ref-2)
2. Tabhair faoi deara, i gcás scéim cabhrach, gurb é an fad an tréimhse ar lena linn a fhéadfar iarratas a dhéanamh ar chabhair agus cinneadh a dhéanamh ina leith (lena n‐áirítear, dá bhrí sin, an t‐am is gá do na húdaráis náisiúnta chun na hiarratais ar chabhair a fhormheas). Ní bhaineann an fad dá dtagraítear faoin gceist sin le fad na gconarthaí a thugtar i gcrích faoin scéim cabhrach, a fhéadfaidh leanúint ar aghaidh níos faide ná fad an bhirt. [↑](#footnote-ref-3)
3. Tabhair faoi deara go bhféadfadh athrú ar chabhair a bheith i gceist le hathrú ar an mbuiséad iarbhír nó measta, rud a mbeadh fógra nua riachtanach ina leith. [↑](#footnote-ref-4)
4. [↑](#footnote-ref-5)
5. [↑](#footnote-ref-6)
6. Déantar foráil le pointe 31 CEEAG, ‘*[i] gcásanna eisceachtúla áirithe, [go bhféadfaidh] éifeacht dreasachta a bheith ag cabhair, fiú amháin i gcás tionscadail ar cuireadh tús leo sula ndearnadh an iarratas ar chabhair.*

   *Go háirithe, meastar go bhfuil éifeacht dreasachta ag cabhair sna cásanna seo a leanas:*

   *go ndeonaítear an chabhair go huathoibríoch i gcomhréir le critéir oibiachtúla neamh-idirdhealaitheacha agus gan feidhmiú discréide ag an mBallstát, agus gur glacadh an beart agus go bhfuil sé i bhfeidhm sula gcuirfear tús leis an obair ar thionscadal nó ar ghníomhaíocht dá dtugtar cabhair, ach amháin i gcás scéimeanna comharbachta fioscacha ina raibh an ghníomhaíocht cumhdaithe cheana féin ag scéimeanna eile i bhfoirm buntáistí cánach;*

   *go bhfuil fógra foilsithe ag na húdaráis náisiúnta, roimh thús na n-oibreacha, á rá go bhfuil rún acu an beart cabhrach atá beartaithe a bhunú, ar choinníoll go bhformheasfaidh an Coimisiún an beart mar a cheanglaítear le hAirteagal 108(3) den Chonradh. Ní mór an fógra sin a chur ar fáil ar shuíomh gréasáin poiblí nó ar mheáin eile a bhfuil rochtain ag an bpobal orthu agus ar a bhfuil rochtain leathan agus éasca agus ní mór a shonrú go soiléir ann cineál na dtionscadal atá beartaithe ag an mBallstát a bheith incháilithe agus an pointe ama a bhfuil sé beartaithe ag an mBallstát go mbeidh tionscadail den sórt sin incháilithe. Níor cheart an incháilitheacht atá beartaithe a theorannú go míchuí. Ní mór é a bheith curtha in iúl don údarás deonúcháin ag an tairbhí roimh thús na n-oibreacha gur measadh gur coinníoll é an beart cabhrach atá beartaithe maidir leis na cinntí infheistíochta a rinneadh. I gcás ina mbeidh sé ag brath ar fhógra den sórt sin chun éifeacht dreasachta a léiriú, ní mór don Bhallstát, mar chuid dá fhógra maidir le státchabhair, na nithe seo a sholáthar: cóip den fhógra agus nasc chuig an suíomh gréasáin ar ar foilsíodh é nó cruthúnas go bhfuil sé curtha ar fáil don phobal;*

   *cabhair oibriúcháin arna deonú do shuiteálacha atá ann cheana le haghaidh táirgeadh atá neamhdhíobhálach don chomhshaol i gcás nár cuireadh tús leis na hoibreacha mar nach bhfuil aon infheistíocht shuntasach nua ann. Sna cásanna sin, is féidir an éifeacht dreasachta a léiriú tríd an tsuiteáil a oibriú ar bhealach atá neamhdhíobhálach don chomhshaol seachas ar mhodh eile oibriúcháin atá níos saoire ach atá níos díobhálaí don chomhshaol.’* [↑](#footnote-ref-7)
7. De réir phointe 19(89) CEEAG, is éard atá i gceist le ‘caighdeán de chuid an Aontais’:

   *caighdeán éigeantach de chuid an Aontais lena leagfar síos na leibhéil atá le baint amach ag gnóthais aonair ó thaobh an chomhshaoil de, cé is moite de chaighdeáin nó spriocanna arna socrú ar leibhéal an Aontais atá ceangailteach ar na Ballstáit ach nach bhfuil ceangailteach ar ghnóthais aonair;*

   *an oibleagáid na teicnící is fearr atá ar fáil (TIFAF) a úsáid, mar a shainmhínítear i dTreoir 2010/75/AE, agus a áirithiú nach sáróidh na leibhéil astaíochtaí na leibhéil a bhainfí amach agus TIFAF á gcur i bhfeidhm; i gcás ina bhfuil leibhéil astaíochtaí a bhaineann le TIFAF sainmhínithe i ngníomhartha cur chun feidhme arna nglacadh faoi Threoir 2010/75/AE nó faoi threoracha eile is infheidhme, beidh na leibhéil sin infheidhme chun críoch na dtreoirlínte seo; i gcás ina sloinntear na leibhéil sin mar raon, beidh feidhm ag an teorainn ar a mbaintear an TIFAF amach ar dtús maidir leis an ngnóthas lena mbaineann.* [↑](#footnote-ref-8)
8. Foráiltear le pointe 51 de na Treoirlínte ‘*[gur] féidir an glanchostas breise tipiciúil a mheas mar an difríocht idir NPV an chás fhíorasaigh agus NPV an chás fhrithfhíorasaigh thar shaolré an tionscadail tagartha.*’ [↑](#footnote-ref-9)
9. Tabhair faoi deara, de réir fhonóta 45 de na Treoirlínte, ‘*cás frithfhíorasach ina moltar leanúint de na gníomhaíochtaí reatha nach bhfuil inbhuanaithe ó thaobh an chomhshaoil de mar chás malartach infheistíochta/oibriúcháin, ní mheasfar an cás sin a bheith réalaíoch*’. [↑](#footnote-ref-10)
10. De réir fhonóta 46 CEEAG, tabhair faoi deara ‘*[nach] mór na costais agus na tairbhí ábhartha uile a bhfuil súil leo a chur san áireamh thar shaolré an tionscadail*’. [↑](#footnote-ref-11)
11. Is éard is cistiú ón Aontas a bhainistítear go lárnach ann cistiú ón Aontas atá á bhainistiú go lárnach ag institiúidí, gníomhaireachta, comhghnóthais nó comhlachtaí eile de chuid an Aontais Eorpaigh nach bhfuil faoi rialú go díreach nó go hindíreach ag na Ballstáit. [↑](#footnote-ref-12)
12. Tá an teimpléad don bhileog faisnéise forlíontaí chun fógra a thabhairt faoi phlean meastóireachta (Cuid III.8) le fáil anseo: [https://competition-policy.ec.europa.eu/state-aid/legislation/forms-notifications-and-reporting\_ga#evaluation-plan](#evaluation-plan) [↑](#footnote-ref-13)