|  |
| --- |
| Časť III.6Aktualizovaný\* formulár doplňujúcich informácií o štátnej pomoci poskytovanej na základe Usmernení o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“)[[1]](#footnote-2) Kapitola 4.10 – Pomoc v oblasti centralizovaného zásobovania teplom a chladom  \* zatiaľ formálne neprijatý |

*Tento formulár doplňujúcich informácií treba použiť na notifikáciu každej pomoci, na ktorú sa vzťahujú Usmernenia o štátnej pomoci v oblasti klímy, ochrany životného prostredia a energetiky na rok 2022 (ďalej len „CEEAG“).*

*Tento formulár doplňujúcich informácií sa týka opatrení, na ktoré sa vzťahuje kapitola 4.10 CEEAG. Ak notifikácia zahŕňa opatrenia, na ktoré sa vzťahuje viac ako jedna kapitola CEEAG, vyplňte aj príslušný formulár doplňujúcich informácií, ktorý sa týka príslušnej kapitoly CEEAG, keď bude k dispozícii.*

*Všetky dokumenty, ktoré členské štáty poskytnú ako prílohy k tomuto formuláru doplňujúcich informácií, musia byť očíslované a čísla dokumentov sa musia uviesť v príslušných oddieloch tohto formulára doplňujúcich informácií.*

|  |
| --- |
| **Oddiel A: Zhrnutie hlavných charakteristík notifikovaného opatrenia (notifikovaných opatrení)** |

1. **Kontext a cieľ (ciele) notifikovaného opatrenia (notifikovaných opatrení)**
2. Ak už neboli uvedené v oddiele 5.2 formulára všeobecných informácií (časť I), uveďte kontext a hlavný cieľ vrátane všetkých cieľov Únie v oblasti znižovania a odstraňovania emisií skleníkových plynov, ktoré má opatrenie podporiť.

ii) Uveďte všetky ďalšie ciele, ktoré opatrenie sleduje. V prípade všetkých cieľov, ktoré nemajú čisto environmentálny charakter, vysvetlite, či môžu viesť k narušeniu vnútorného trhu.

1. **Nadobudnutie účinnosti a trvanie:**
2. Uveďte dátum, od ktorého sa plánuje nadobudnutie účinnosti schémy pomoci, pokiaľ ešte nebol uvedený v oddiele 5.5 formulára všeobecných informácií (časť I).

1. Uveďte trvanie schémy[[2]](#footnote-3).

1. **Príjemca (príjemcovia)**
2. Ak ste tak ešte nespravili v oddiele 3 formulára všeobecných informácií (časť I), opíšte (potenciálneho) príjemcu, resp. (potenciálnych) príjemcov opatrenia (opatrení).

1. Uveďte sídlo (potenciálneho) príjemcu, resp. (potenciálnych) príjemcov (t. j. či sa na opatrení môžu zúčastniť len hospodárske subjekty so sídlom v príslušných členských štátoch alebo aj v iných členských štátoch).

1. Na posúdenie súladu s bodom 15 CEEAG uveďte, či sa pomoc poskytuje v rámci opatrenia (opatrení) v prospech podniku (jednotlivca alebo časti schémy), voči ktorému je nárokované vrátenie pomoci na základe predchádzajúceho rozhodnutia Komisie, v ktorom bola táto pomoc označená za neoprávnenú a nezlučiteľnú s vnútorným trhom.

V prípade kladnej odpovede uveďte informácie o výške pomoci, ktorá sa ešte má vrátiť, aby ju Komisia mohla zohľadniť pri posúdení opatrenia (opatrení) pomoci.

1. Potvrďte, že opatrenie nezahŕňa (opatrenia nezahŕňajú) pomoc na činnosti, ktoré nepatria do rozsahu pôsobnosti CEEAG (pozri bod 13 CEEAG). V opačnom prípade uveďte podrobnosti.

1. **Rozpočet a financovanie opatrenia (opatrení)**
2. Ak ešte nie je uvedený v tabuľke v oddiele 7.1 formulára všeobecných informácií (časť I), uveďte ročný a/alebo celkový rozpočet na celé obdobie trvania opatrenia (opatrení); ak celkový rozpočet nie je známy (napríklad preto, lebo závisí od výsledkov verejných súťaží), uveďte odhadovaný rozpočet vrátane predpokladov použitých pri výpočte príslušného odhadovaného rozpočtu[[3]](#footnote-4).

1. Ak sa opatrenie financuje prostredníctvom poplatku, objasnite, či:
   1. je poplatok stanovený zákonom alebo iným legislatívnym aktom; v prípade kladnej odpovede uveďte právny akt, číslo a dátum jeho prijatia a nadobudnutia účinnosti a internetový odkaz na právny akt;

* 1. sa poplatok ukladá rovnako na domáce aj dovážané výrobky;

* 1. notifikované opatrenie prinesie rovnaké výhody domácim aj dovážaným výrobkom;

* 1. sa z poplatku financuje príslušné opatrenie v plnej výške alebo len čiastočne. Ak sa z poplatku financuje príslušné opatrenie len čiastočne, uveďte ostatné zdroje financovania opatrenia a ich príslušný podiel;

* 1. sa z poplatku, z ktorého sa financuje notifikované opatrenie, financujú aj iné opatrenia pomoci. Ak áno, uveďte ostatné opatrenia pomoci financované z príslušného poplatku.

|  |
| --- |
| **Oddiel B: Posúdenie zlučiteľnosti pomoci** |

|  |
| --- |
| *Pozitívna podmienka: pomoc musí uľahčovať rozvoj určitej hospodárskej činnosti* |

|  |
| --- |
| Prispievanie k rozvoju určitej hospodárskej činnosti |

*Pri vypĺňaní tohto oddielu postupujte podľa informácií v oddiele 3.1.1 (body 23 – 25) a v oddieloch 4.10.1 a 4.10.2 (body 383 – 390) CEEAG.*

1. V článku 107 ods. 3 písm. c) Zmluvy o fungovaní Európskej únie (ZFEÚ) sa stanovuje, že Komisia môže za zlučiteľnú vyhlásiť „pomoc na rozvoj určitých hospodárskych činností alebo určitých hospodárskych oblastí, za predpokladu, že táto podpora nepriaznivo neovplyvní podmienky obchodu tak, že by to bolo v rozpore so spoločným záujmom“. Zlučiteľná pomoc preto podľa uvedeného ustanovenia ZFEÚ musí prispievať k rozvoju určitej hospodárskej činnosti.

Na posúdenie súladu s bodom 23 CEEAG uveďte, aké hospodárske činnosti sa v dôsledku pomoci uľahčia a ako sa podporí rozvoj týchto činností.

1. Na posúdenie súladu s bodom 25 CEEAG „*[opíšte], či a ako pomoc prispeje k dosahovaniu cieľov politiky Únie v oblasti klímy, životného prostredia a energetiky, a konkrétnejšie aj očakávané prínosy pomoci, pokiaľ ide o jej významný prínos k ochrane životného prostredia vrátane zmiernenia zmeny klímy alebo efektívne fungovanie vnútorného trhu s energiou*“.

1. Okrem toho zdôraznite, do akej miery sa pomoc týka politík opísaných v bodoch 383 a 384 CEEAG. Pritom zároveň objasnite, či projekt podporuje energiu z obnoviteľných zdrojov v súlade s článkom 2 ods. 1 smernice (EÚ) 2018/2001. Konkrétne potvrďte, či opatrenie prispieva k rozvoju systémov účinného centralizovaného zásobovania teplom a chladom v zmysle článku 26 smernice (EÚ) 2023/1791 s cieľom podporiť výrobu tepla a chladu z obnoviteľných zdrojov energie.

1. V bodoch 385 a 386 CEEAG sa stanovuje, že podporu, ktorá sa obmedzuje na distribučné siete centralizovaného zásobovania teplom, možno za určitých okolností považovať za pomoc, ktorá je vyňatá z rámca kontroly štátnej pomoci.
   1. Podporuje opatrenie distribučné siete centralizovaného zásobovania teplom, na ktoré sa bude vzťahovať prístup tretích strán, oddelenie (t. j. oddelenie výroby a distribúcie tepla/chladu) a regulované tarify?
   2. Ak je odpoveď na otázku uvedenú v písmene a) kladná, vysvetlite, či bude distribučná sieť prevádzkovaná na základe zákonného a/alebo prirodzeného monopolu, s odkazom na kritériá stanovené v bodoch 374 a 375 CEEAG.

1. Uveďte informácie o rozsahu a činnostiach, ktoré podporuje opatrenie (podporujú opatrenia) pomoci, ako sa uvádzajú v oddiele 4.10.2 (body 388 – 389) CEEAG. Pri tejto príležitosti takisto:
2. Vysvetlite, prečo projekt patrí do vymedzenia centralizovaného zásobovania teplom/chladom podľa bodu 19 ods. 27 CEEAG a do vymedzenia systému diaľkového vykurovania a/alebo systému diaľkového chladenia podľa bodu 19 ods. 28 CEEAG.
3. Vysvetlite, či projekt podporuje výstavbu, modernizáciu alebo prevádzku:

* výrobnej jednotky a/alebo
* zariadenia na uskladňovanie a/alebo
* distribučnej siete.

1. Ak sa podpora týka výrobnej jednotky, vysvetlite, aké zdroje táto výrobná jednotka používa na výrobu elektriny a centralizované zásobovanie teplom alebo chladom: energiu z obnoviteľných zdrojov, odpadové teplo alebo vysokoúčinnú kogeneráciu vrátane riešenia na uskladňovanie tepla.
2. Ak sa podpora týka výrobnej jednotky využívajúcej odpad, potvrďte, že podpora sa obmedzuje buď na odpad, ktorý zodpovedá vymedzeniu obnoviteľných zdrojov energie, alebo na odpad slúžiaci ako palivo v zariadeniach, ktoré zodpovedajú vymedzeniu vysokoúčinnej kogenerácie.
3. Ak sa pomoc poskytuje na modernizáciu systému diaľkového vykurovania a chladenia, objasnite, či príslušný systém diaľkového vykurovania a chladenia spĺňa normu účinného centralizovaného zásobovania teplom a chladom v súlade s článkom 2 bodom 46 a článkom 26 smernice (EÚ) 2023/1791.
4. Uveďte, aký druh nákladov sa bude z opatrenia podporovať: investičné a/alebo prevádzkové náklady.

1. Ak je pomoc zameraná na podporu modernizácie systému diaľkového vykurovania a chladenia, ktorá však nevedie k tomu, že systém v dôsledku podporovanej modernizácie spĺňa normu účinného centralizovaného zásobovania teplom a chladom v zmysle článku 26 smernice (EÚ) 2023/1791, uveďte záväzok, že príjemca začne práce na dosiahnutie uvedenej normy týkajúcej sa účinnosti do troch rokov od dokončenia prác na modernizácii podľa bodu 390 CEEAG.

|  |
| --- |
| Stimulačný účinok |

*Pri vypĺňaní tohto oddielu postupujte podľa informácií v oddiele 3.1.2 (body 26 – 32) CEEAG.*

1. Len pomoc, ktorá má stimulačný účinok, možno považovať za pomoc uľahčujúcu určitú hospodársku činnosť. Na posúdenie súladu s bodom 26 CEEAG vysvetlite, ako toto opatrenie (tieto opatrenia) „*motivuje [motivujú] príjemcu k zmene správania, zapojeniu do ďalšej hospodárskej činnosti alebo do hospodárskej činnosti šetrnejšej k životnému prostrediu, ktorú by bez pomoci nevykonával alebo ktorú by vykonával v obmedzenej miere či iným spôsobom.*“

1. Na posúdenie súladu s bodom 27 CEEAG poskytnite informácie, ktoré potvrdia, že pomoc neslúži na úhradu nákladov na činnosť, ktorú by príjemca pomoci vykonával v každom prípade, ani na kompenzáciu bežného podnikateľského rizika spojeného s hospodárskou činnosťou[[4]](#footnote-5)*.*

1. Uveďte komplexný opis faktického scenára a pravdepodobného kontrafaktuálneho scenára (pravdepodobných kontrafaktuálnych scenárov). V prípade schém vzťahujúcich sa na rôzne referenčné projekty[[5]](#footnote-6) sa takýto opis musí predložiť v súvislosti s každým referenčným projektom. V prípade výstavby, modernizácie a prevádzky distribučných sietí sa za kontrafaktuálny scenár považuje situácia, v ktorej by sa projekt neuskutočnil (bod 395 CEEAG).

1. Ako sa uvádza v bode 28, v poznámke pod čiarou č. 39 CEEAG, k tomuto formuláru doplňujúcich informácií pripojte všetky úradné dokumenty vedenia, posúdenia rizík, finančné správy, interné podnikateľské plány, stanoviská odborníkov a iné štúdie týkajúce sa projektu, ktorý sa posudzuje, dokumenty obsahujúce informácie o prognózach dopytu, odhadoch nákladov a finančných prognózach, dokumenty, ktoré boli predložené investičnému výboru a ktoré prezentujú investičné/prevádzkové scenáre, alebo dokumenty poskytnuté finančným inštitúciám.

Upozorňujeme, že tieto dokumenty musia pochádzať z obdobia, keď prebiehal rozhodovací proces týkajúci sa rozhodnutia o investícii/prevádzke.

Ak sú takéto dokumenty priložené k formuláru doplňujúcich informácií, uveďte ich zoznam, v ktorom špecifikujete ich autora, dátum vypracovania a kontext, v ktorom boli použité.

1. V prílohe k tomuto formuláru doplňujúcich informácií (s použitím súboru Excel, v ktorom sú viditeľné všetky vzorce) uveďte v prípade faktického scenára a dôveryhodného kontrafaktuálneho scenára, ako sú opísané v bode i), kvantifikáciu všetkých hlavných nákladov a príjmov, odhadovaných vážených priemerných kapitálových nákladov príjemcov na diskontovanie hodnoty budúcich peňažných tokov, ako aj čistú súčasnú hodnotu v rámci faktického a kontrafaktuálneho scenára počas celého času trvania projektu. V prípade individuálnej pomoci a schém prospešných pre veľmi malý počet príjemcov je potrebné tieto výpočty a projekcie prezentovať na úrovni podrobného podnikateľského plánu projektu a v prípade schém pomoci na základe jedného referenčného projektu alebo viacerých referenčných projektov.
2. Do prílohy k tomuto formuláru doplňujúcich informácií zahrňte podrobné informácie o predpokladoch, metodikách, zdôvodneniach a ich základných zdrojoch použitých pre každý aspekt kvantifikácie nákladov a výnosov v rámci faktického scenára a pravdepodobného kontrafaktuálneho scenára (pravdepodobných kontrafaktuálnych scenárov) (napríklad uveďte predpoklady použité na vypracovanie týchto scenárov).

1. Na preukázanie súladu s bodmi 29 a 31 CEEAG:
2. potvrďte, že práce na projekte alebo činnosti sa nezačali predtým, ako príjemca podal písomnú žiadosť o pomoc vnútroštátnym orgánom,

ALEBO

1. v prípade projektov, ktoré sa začali pred podaním žiadosti o pomoc, preukážte, že projekt patrí do jedného z výnimočných prípadov uvedených v bode 31 CEEAG [písm. a), b) alebo c)][[6]](#footnote-7).

1. Na preukázanie súladu s bodom 30 CEEAG potvrďte, že žiadosť o pomoc obsahuje aspoň meno žiadateľa, opis projektu alebo činnosti vrátane miesta, kde sa uskutočnia, a výšku pomoci potrebnej na ich realizáciu.

1. Na preukázanie súladu s bodom 32 CEEAG uveďte, či existujú normy Únie[[7]](#footnote-8) uplatniteľné na notifikované opatrenie (opatrenia), povinné vnútroštátne normy, ktoré sú prísnejšie alebo ambicióznejšie ako príslušné normy Únie, alebo povinné vnútroštátne normy prijaté v prípade, že neexistujú normy Únie. V tejto súvislosti uveďte informácie, ktoré preukazujú stimulačný účinok.

1. Ak bola príslušná norma Únie už prijatá, ale ešte nenadobudla účinnosť, preukážte, že pomoc má stimulačný účinok, pretože motivuje k uskutočneniu a dokončeniu investície aspoň 18 mesiacov pred nadobudnutím účinnosti normy.

|  |
| --- |
| Neporušenie žiadneho relevantného ustanovenia právnych predpisov Únie |

*Pri vypĺňaní tohto oddielu postupujte podľa informácií v oddiele 3.1.3. (bod 33) CEEAG.*

1. Uveďte informácie, ktoré potvrdzujú súlad s príslušnými ustanoveniami právnych predpisov EÚ v súlade s bodom 33 CEEAG.

1. Ak sa na financovanie opatrenia (opatrení) používa poplatok, objasnite, či je potrebné vykonať posúdenie súladu s článkami 30 a 110 ZFEÚ. V prípade kladnej odpovede preukážte, ako je opatrenie v súlade s ustanoveniami článkov 30 a 110 ZFEÚ. *V*tejto súvislosti sa možno odvolať na informácie predložené v rámci otázky č. 5 bodu ii), ak je notifikované opatrenie (sú notifikované opatrenia) financované prostredníctvom poplatku.

|  |
| --- |
| *Negatívna podmienka: pomoc nemôže neprípustne ovplyvňovať obchodné podmienky v takej miere, že by to bolo v rozpore so spoločným záujmom* |

|  |
| --- |
| *Minimalizácia narušení hospodárskej súťaže a obchodu* |

|  |
| --- |
| Nevyhnutnosť a vhodnosť intervencie vo forme štátnej pomoci |

*Pri vypĺňaní tohto oddielu postupujte podľa informácií v oddiele 4.10.3 (body 391 – 393) CEEAG.*

1. Podrobne vysvetlite, ako projekt prispeje k vytvoreniu, rozšíreniu alebo modernizácii systémov účinného centralizovaného zásobovania teplom a chladom.

1. Ak sa opatrenie výnimočne vzťahuje na prevádzkové náklady, preukážte, že tieto náklady nemožno preniesť na spotrebiteľov centralizovaného zásobovania teplom/chladom bez toho, aby sa narušila ochrana životného prostredia v súlade s bodom 392 CEEAG. Preukážte, že podporované systémy diaľkového vykurovania/chladenia zvyšujú energetickú efektívnosť, znižujú emisie CO2 a iné zdroje znečistenia, ako aj straty v sieti v porovnaní s alternatívnymi riešeniami diaľkového vykurovania/chladenia.
2. V súlade s bodom 393 CEEAG, ak je projekt založený na odpade ako vstupnom palive, vysvetlite, ako dodržiava zásadu hierarchie odpadového hospodárstva (článok 4 ods. 1 smernice 2008/98/ES).

|  |
| --- |
| Primeranosť pomoci |

*Pri vypĺňaní tohto oddielu postupujte podľa informácií v oddiele 3.2.1.3 a oddiele 4.10.4 (body 394 a 395) CEEAG.*

1. Na overenie súladu s bodom 51 CEEAG uveďte nasledovné:
2. Na určenie likvidnej medzery[[8]](#footnote-9) predložte v rámci faktického scenára a dôveryhodného kontrafaktuálneho scenára[[9]](#footnote-10) kvantifikáciu:
   1. všetkých hlavných nákladov a príjmov projektu;
   2. odhadovaných vážených priemerných kapitálových nákladov príjemcov na diskontovanie hodnoty budúcich peňažných tokov;
   3. čistej súčasnej hodnoty v rámci faktického a kontrafaktuálneho scenára počas celého trvania projektu.

1. Dôvody predpokladov použitých pri jednotlivých aspektoch kvantifikácie, pričom vysvetlite a odôvodnite všetky použité metodiky.

V prípade individuálnej pomoci a schém, ktoré využíva veľmi malý počet príjemcov, musí členský štát predložiť podporné dôkazy na úrovni podrobného podnikateľského plánu projektu.

V prípade schém pomoci musí členský štát predložiť podporné dôkazy na základe jedného alebo viacerých referenčných projektov.

1. Ak neexistuje alternatívny projekt, uveďte v záujme toho, aby Komisia mohla overiť, že výška pomoci nepresahuje minimum potrebné na to, aby bol podporovaný projekt dostatočne ziskový[[10]](#footnote-11), tieto informácie:
   1. vnútornú mieru návratnosti (IRR), ktorá zodpovedá špecifickej referenčnej hodnote alebo minimálnej miere návratnosti pre dané odvetvie alebo podnik, alebo
   2. bežné miery návratnosti, ktoré príjemca vyžaduje v iných investičných projektoch podobného druhu, a jeho celkové kapitálové náklady alebo
   3. miery návratnosti bežne zaznamenávané v príslušnom odvetví alebo
   4. akékoľvek ďalšie informácie, ktoré odôvodňujú, že výška pomoci nepresahuje minimum potrebné na to, aby bol podporovaný projekt dostatočne ziskový.

|  |
| --- |
| Kumulácia |

*Pri vypĺňaní tohto oddielu postupujte podľa informácií v bodoch 56 – 57 CEEAG.*

1. Na overenie súladu s bodom 56 CEEAG objasnite, či sa pomoc v rámci notifikovaného opatrenia (notifikovaných opatrení) môže poskytovať súbežne v rámci viacerých schém pomoci alebo kumulovať s pomocou *ad hoc* alebo *de minimis* v súvislosti s tými istými oprávnenými nákladmi. V takomto prípade uveďte podrobnosti o týchto schémach pomoci, pomoci *ad hoc* alebo pomoci *de minimis* a o tom, ako sa bude pomoc kumulovať.

1. Ak sa na notifikované opatrenie (opatrenia) pomoci uplatňuje bod 56 CEEAG, zdôvodnite, prečo celková výška pomoci poskytnutej v rámci notifikovaného opatrenia (notifikovaných opatrení) na projekt alebo činnosť nevedie k nadmernej kompenzácii alebo neprekračuje maximálnu výšku pomoci povolenú podľa bodu 394 CEEAG. Za každé opatrenie, pri ktorom možno pomoc poskytnutú v rámci notifikovaného opatrenia (notifikovaných opatrení) pomoci kumulovať, uveďte metódu použitú na zabezpečenie súladu s podmienkami stanovenými v bode 56 CEEAG.

1. V prípade, že sa uplatňuje bod 57 CEEAG, t. j. pomoc poskytnutá v rámci notifikovaného opatrenia (notifikovaných opatrení) sa kombinuje s centrálne riadeným financovaním Únie[[11]](#footnote-12), zdôvodnite, prečo celková výška verejného financovania poskytnutá v súvislosti s rovnakými oprávnenými nákladmi nevedie k nadmernej kompenzácii.

|  |
| --- |
| Transparentnosť |

*Pri vypĺňaní tohto oddielu postupujte podľa informácií v oddiele 3.2.1.4 (body 58 – 61) CEEAG.*

1. Potvrďte, že členský štát splní požiadavky na transparentnosť stanovené v bodoch 58 – 61 CEEAG.

1. Uveďte internetový odkaz, prostredníctvom ktorého bude zverejnené úplné znenie schválenej schémy pomoci alebo rozhodnutia o poskytnutí individuálnej pomoci a jeho vykonávacích ustanovení a informácie o každej individuálnej pomoci poskytnutej *ad hoc* alebo v rámci schémy pomoci schválenej na základe CEEAG a presahujúcej 100 000 EUR.

|  |
| --- |
| *2.2. Zabránenie neprípustným negatívnym vplyvom na hospodársku súťaž a obchod a vyrovnávanie* |

*Pri vypĺňaní tohto oddielu postupujte podľa informácií v oddiele 4.10.5 (body 396 – 398) CEEAG.*

1. Ak systémy diaľkového vykurovania a chladenia využívajú najviac znečisťujúce fosílne palivá, ako je uhlie, hnedé uhlie, ropa a nafta, vysvetlite, či sú splnené tieto kumulatívne podmienky podľa bodu 396 CEEAG:
   * 1. pomoc sa obmedzuje na investície do distribučnej sústavy;

* + 1. distribučná sústava už je vhodná na prenos tepla a chladu vyrábaného z obnoviteľných zdrojov energie, odpadového tepla alebo uhlíkovo neutrálnych zdrojov;

* + 1. pomoc nemá za následok zvýšenú výrobu energie z najviac znečisťujúcich fosílnych palív (napríklad pripojenie ďalších odberateľov);

* + 1. je jednoznačne stanovený časový harmonogram plnenia pevného záväzku využívania iných ako najviac znečisťujúcich fosílnych palív so zreteľom na ciele Únie v oblasti klímy do roku 2030 a klimatickej neutrality do roku 2050 (pozri príklad v poznámke pod čiarou č. 156 CEEAG).

1. Ak projekt stimuluje nové investície do zemného plynu alebo prevádzku zariadení na výrobu energie s využitím zemného plynu, vysvetlite, či projekt v súlade s bodom 397 CEEAG zabezpečuje:
2. prispievanie pomoci k dosahovaniu cieľov Únie v oblasti klímy do roku 2030 a klimatickej neutrality do roku 2050;
3. to, ako sa zabráni efektu odkázanosti na výrobu energie s využitím plynu;
4. to, ako pomoc nevytlačí investície do ekologickejších alternatív, ktoré sú už na trhu dostupné, a nebude brániť vývoju čistejších technológií a ich využívaniu.

1. Na overenie súladu s bodom 398 CEEAG objasnite, či je systém diaľkového vykurovania a chladenia otvorený pre tretie strany a či by bolo možné využívať udržateľné alternatívne riešenia vykurovania.

|  |
| --- |
| *Hodnotenie* |

*Pri vypĺňaní tohto oddielu postupujte podľa informácií v bode 76 písm. a) a kapitole 5 (body 455 – 463) CEEAG.*

1. Ak notifikované opatrenie (opatrenia) prekračuje (prekračujú) prahové hodnoty rozpočtu/výdavkov uvedené v bode 456 CEEAG, buď vysvetlite, prečo by sa podľa vás mala uplatniť výnimka uvedená v bode 457 CEEAG, alebo pripojte k tomuto formuláru doplňujúcich informácií prílohu, ktorá obsahuje návrh plánu hodnotenia pokrývajúci rozsah uvedený v bode 458 CEEAG[[12]](#footnote-13).

……………………………………………………………………………………………

1. Ak je k dispozícii návrh plánu hodnotenia:
2. Uveďte zhrnutie daného návrhu plánu hodnotenia, ktorý je súčasťou prílohy.

………………………………………………………………………………….

1. Potvrďte, že bude dodržaný bod 460 CEEAG.

………………………………………………………………………………….

1. Uveďte dátum a internetový odkaz, prostredníctvom ktorého bude plán hodnotenia verejne dostupný.

………………………………………………………………………………….

1. Na overenie súladu s bodom 459 písm. b) CEEAG v prípade, že schéma pomoci v súčasnosti nepodlieha hodnoteniu *ex post* a jej trvanie presahuje tri roky, potvrďte, že oznámite návrh plánu hodnotenia do 30 pracovných dní po významnej zmene, ktorou sa zvýši rozpočet schémy na viac ako 150 miliónov EUR v danom roku alebo 750 miliónov EUR počas celého trvania schémy.

1. Na overenie súladu s bodom 459 písm. c) CEEAG v prípade, že schéma pomoci v súčasnosti nepodlieha hodnoteniu *ex post*, uveďte záväzok, že členský štát oznámi návrh plánu hodnotenia do 30 pracovných dní po tom, ako boli v oficiálnych účtoch zaznamenané výdavky, ktoré v predchádzajúcom roku presiahli 150 miliónov EUR.

1. Na overenie súladu s bodom 461 CEEAG:
2. Objasnite, či už bol vybraný nezávislý znalec alebo či bude vybraný v budúcnosti.

…………………………………………………………………………………..

1. Uveďte informácie o výberovom konaní na pozíciu znalca.

………………………………………………………………………………….

1. Zdôvodnite, prečo je znalec nezávislý od orgánu poskytujúceho pomoc.

…………………………………………………………………………………..

1. Na overenie súladu s bodom 461 CEEAG:
2. Uveďte navrhované termíny na predloženie priebežnej a záverečnej hodnotiacej správy. Upozorňujeme, že v súlade s bodom 463 CEEAG sa záverečná hodnotiaca správa musí predložiť Komisii včas, aby sa mohlo posúdiť prípadné predĺženie schémy pomoci, a to najneskôr deväť mesiacov pred uplynutím jej platnosti. Upozorňujeme, že uvedenú lehotu by bolo možné skrátiť v prípade schém, pri ktorých sa za posledné dva roky vykonávania vyžadovalo hodnotenie.

1. Potvrďte, že priebežná a záverečná hodnotiaca správa budú zverejnené. Uveďte dátum a internetový odkaz, prostredníctvom ktorého budú tieto správy verejne dostupné.

|  |
| --- |
| *Podávanie správ a monitorovanie* |

*Pri vypĺňaní tohto oddielu postupujte podľa informácií v oddiele 6 (body 464 – 465) CEEAG.*

1. Potvrďte, že členský štát splní požiadavky na podávanie správ a monitorovanie stanovené v oddiele 6 bodoch 464 a 465 CEEAG.

1. Ú. v. EÚ C 80, 18.2.2022, s. 1. [↑](#footnote-ref-2)
2. Upozorňujeme, že v prípade schémy pomoci trvanie predstavuje obdobie, počas ktorého možno požiadať o pomoc a rozhodnúť o nej (vrátane času, ktorý potrebujú vnútroštátne orgány na schválenie žiadostí o poskytnutie pomoci). Trvanie uvedené v tejto otázke nesúvisí s trvaním zmlúv uzavretých v rámci schémy pomoci, ktoré môžu platiť aj po skončení trvania opatrenia. [↑](#footnote-ref-3)
3. Upozorňujeme, že zmena skutočného alebo odhadovaného rozpočtu môže predstavovať zmenu pomoci, ktorá si vyžaduje novú notifikáciu. [↑](#footnote-ref-4)
4. [↑](#footnote-ref-5)
5. [↑](#footnote-ref-6)
6. V bode 31 CEEAG sa uvádza: „*V niektorých výnimočných prípadoch môže mať pomoc stimulačný účinok aj v prípade projektov, ktoré sa začali pred podaním žiadosti o pomoc.*

   *Pomoc sa považuje za takú, ktorá má stimulačný účinok, v týchto situáciách:*

   *pomoc sa poskytuje automaticky na základe objektívnych a nediskriminačných kritérií a bez toho, aby členské štáty ďalej uplatňovali diskrečnú právomoc, a opatrenie bolo schválené a nadobudlo účinnosť pred začatím prác na podporenom projekte alebo činnosti, okrem prípadu následných fiškálnych schém, ak sa na danú činnosť vzťahovali už predchádzajúce schémy vo forme daňového zvýhodnenia;*

   *vnútroštátne orgány uverejnili pred začatím prác oznámenie o svojom zámere zaviesť navrhované opatrenie pomoci, ak ho schváli Komisia, ako sa to vyžaduje v článku 108 ods. 3 zmluvy. Uvedené oznámenie musí byť dostupné na verejnom webovom sídle alebo v inom verejne prístupnom médiu s porovnateľne širokým a jednoduchým prístupom a musia sa v ňom jednoznačne uvádzať typy projektov, ktoré majú byť podľa návrhu členského štátu oprávnené, ako aj čas, od ktorého členský štát zamýšľa považovať takéto projekty za oprávnené. Navrhovaná oprávnenosť nesmie byť neprípustne obmedzená. Príjemca musí orgán poskytujúci pomoc pred začiatkom prác informovať o tom, že navrhované opatrenie pomoci predstavuje podmienku prijatia investičných rozhodnutí. Ak členský štát preukazuje stimulačný účinok takýmto oznámením, musí v rámci oznámenia o štátnej pomoci predložiť kópiu oznámenia a odkaz na webové sídlo, na ktorom je uverejnené, prípadne príslušný doklad o jeho dostupnosti pre verejnosť;*

   *prevádzková pomoc sa poskytuje existujúcim zariadeniam na výrobu šetrnú k životnému prostrediu, aj keď sa nezačali žiadne práce, pretože nedošlo k žiadnej významnej novej investícii. V takýchto prípadoch možno stimulačný účinok preukázať zmenou prevádzky zariadenia spôsobom šetrným k životnému prostrediu, a nie alternatívnym lacnejším režimom prevádzky, ktorý je menej šetrný k životnému prostrediu.“* [↑](#footnote-ref-7)
7. Podľa bodu 19 ods. 89 CEEAG „norma Únie“ je:

   *záväzná norma Únie, v ktorej sa stanovujú požadované úrovne ochrany životného prostredia, ktoré majú jednotlivé podniky dosiahnuť, okrem noriem alebo cieľov stanovených na úrovni Únie, ktoré sú záväzné pre členské štáty, nie však pre jednotlivé podniky;*

   *povinnosť využívať najlepšie dostupné techniky, ako sa vymedzujú v smernici 2010/75/EÚ, a zabezpečiť, aby úrovne emisií neboli vyššie ako úrovne emisií, ktoré by sa dosiahli pri uplatňovaní najlepších dostupných techník; ak sú úrovne emisií spojené s najlepšími dostupnými technikami vymedzené vo vykonávacích aktoch prijatých v súlade so smernicou 2010/75/EÚ alebo podľa iných uplatniteľných smerníc, na účely týchto usmernení sa budú uplatňovať uvedené úrovne; ak budú tieto úrovne vyjadrené ako rozsah, uplatní sa limit, pri ktorom došlo v dotknutom podniku k prvému dosiahnutiu najlepších dostupných techník.* [↑](#footnote-ref-8)
8. V bode 51 CEEAG sa uvádza, že „*[t]ypické čisté dodatočné náklady možno odhadnúť ako rozdiel medzi čistou súčasnou hodnotu v rámci faktického a kontrafaktuálneho scenára počas celého času trvania referenčného projektu*“. [↑](#footnote-ref-9)
9. Upozorňujeme, že podľa poznámky pod čiarou č. 45 CEEAG „*[z]a realistický sa nebude považovať kontrafaktuálny scenár, v ktorom sa ako alternatívny scenár investície/prevádzky uvádza pokračovanie v súčasných environmentálne neudržateľných činnostiach v dlhodobom horizonte*“. [↑](#footnote-ref-10)
10. Podľa poznámky pod čiarou č. 46 CEEAG upozorňujeme, že „*[j]e potrebné zvážiť všetky relevantné očakávané náklady a prínosy počas celého času trvania projektu*“. [↑](#footnote-ref-11)
11. Centrálne spravované financovanie z prostriedkov Únie je financovanie z prostriedkov Únie, ktoré centrálne spravujú inštitúcie, agentúry, spoločné podniky alebo iné orgány Európskej únie a ktoré nie je priamo ani nepriamo pod kontrolou členského štátu. [↑](#footnote-ref-12)
12. Vzor formulára doplňujúcich informácií na oznámenie plánu hodnotenia (časť III.8) je k dispozícii tu: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan). [↑](#footnote-ref-13)