|  |
| --- |
| Част III.6Актуализиран\* формуляр за допълнителна информация относно държавна помощ, предоставена съгласно Насоките относно държавната помощ в областта на климата, опазването на околната среда и енергетиката от 2022 г. (CEEAG)[[1]](#footnote-2) Глава 4.10 — Помощи за районни отоплителни и охладителни системи  \* все още неприет официално |

*Настоящият формуляр за допълнителна информация трябва да се използва за отправяне на уведомления за помощ, обхваната от Насоките относно държавната помощ в областта на климата, опазването на околната среда и енергетиката от 2022 г. (CEEAG).*

*Настоящият формуляр за допълнителна информация се отнася за мерките, обхванати от глава 4.10 от CEEAG. Ако уведомлението включва мерки, които са обхванати от повече от една глава от CEEAG, моля, след като стане наличен, попълнете и съответния формуляр за допълнителна информация, който се отнася до съответната глава от CEEAG.*

*Всички документи, предоставени от държавите членки като приложения към настоящия формуляр за допълнителна информация, трябва да се номерират, като номерата на документите трябва се посочват в съответните раздели на настоящия формуляр за допълнителна информация.*

|  |
| --- |
| **Раздел А: Обобщение на основните характеристики на мярката(мерките), за която(ито) е отправено уведомление** |

1. **Контекст и цел(и) на мярката(мерките), за която(ито) е отправено уведомление.**
2. Ако не е обсъдено в раздел 5.2 от формуляра за обща информация (част I), моля, представете контекста и основната цел, включително всички цели на Съюза за намаляване и премахване на емисиите на парникови газове, които мярката е предназначена да подкрепи;

ii. Моля, посочете всички други цели, преследвани с мярката. За всички цели, които не са чисто екологични, моля, обяснете дали те могат да доведат до някакви нарушения на вътрешния пазар.

1. **Влизане в сила и срок на действие:**
2. доколкото не е направено в раздел 5.5 от формуляра за обща информация (част I), моля, посочете датата, от която се планира схемата за помощ да влезе в сила;

1. моля, посочете продължителността на схемата[[2]](#footnote-3).

1. **Бенефициер(и)**
2. Ако не е направено в раздел 3 от формуляра за обща информация (част I), моля, опишете (потенциалния/потенциалните) бенефициер(и) на мярката (мерките);

1. Моля, посочете местоположението на (потенциалния/потенциалните) бенефициер(и) (т.е. дали само стопански субекти, намиращи се в съответните държави членки, или и в други държави членки, имат право да участват в мярката).

1. За да се оцени съответствието с точка 15 от CEEAG, моля, посочете дали помощта по мярката(мерките) се предоставя в полза на предприятие (индивидуално или част от схема), което е обект на неизпълнено разпореждане за възстановяване в резултат на предишно решение на Комисията, с което помощта се обявява за неправомерна и несъвместима с вътрешния пазар.

При положителен отговор, моля, представете информация за размера на помощта, която все още не е възстановена, така че Комисията да я вземе предвид при оценката на мярката (мерките) за помощ.

1. Моля, потвърдете, че мярката(мерките) не включва(т) помощ за дейности, които не попадат в приложното поле на CEEAG (вж. точка 13 от CEEAG). В противен случай, моля, посочете подробности.

1. **Бюджет и финансиране на мярката(мерките).**
2. Ако не е посочен в таблицата в раздел 7.1 от формуляра за обща информация (част I), моля, посочете годишния и/или общия бюджет за цялата продължителност на мярката(мерките); ако общият бюджет не е известен (например тъй като зависи от резултатите от търгове), моля, посочете прогнозен бюджет, включително допусканията, използвани за изчисляване на съответния прогнозен бюджет[[3]](#footnote-4).

1. Ако мярката се финансира чрез такса, моля пояснете дали:
   1. таксата е определена със закон или друг законодателен акт; ако отговорът е положителен, моля, посочете правния акт, номера и датата, на която е приет и влязъл в сила, интернет връзка към правния акт;

* 1. таксата се прилага еднакво по отношение на местните и вносните продукти;

* 1. от мярката, за която е отправено уведомление, ще се възползват както местните, така и чуждестранните производители;

* 1. мярката се финансира изцяло или само частично от таксата. Ако мярката се финансира само частично от таксата, посочете другите източници на финансиране на мярката и техния съответен дял;

* 1. от таксата, финансираща мярката, за която е отправено уведомление, се финансират и други мерки за помощ. Ако е така, посочете другите мерки за помощ, финансирани със съответната такса.

|  |
| --- |
| **Раздел Б: Оценка на съвместимостта на помощта** |

|  |
| --- |
| *Положително условие: помощта трябва да улеснява развитието на икономическа дейност* |

|  |
| --- |
| Принос към развитието на икономическа дейност |

*За да предоставите информацията в настоящия раздел, моля, вижте раздел 3.1.1 (точки 23—25) и раздели 4.10.1 и 4.10.2 (точки 383—390) от CEEAG.*

1. В член 107, параграф 3, буква в) от Договора за функционирането на Европейския съюз (ДФЕС) се предвижда, че Комисията може да обяви за съвместими „помощите, които имат за цел да улеснят развитието на някои икономически дейности или на някои икономически региони, доколкото тези помощи не засягат по неблагоприятен начин условията на търговия до степен, която противоречи на общия интерес“. Следователно съвместимата помощ съгласно тази разпоредба на ДФЕС трябва да допринася за развитието на определена икономическа дейност.

За да се оцени съответствието с точка 23 от CEEAG, моля, посочете икономическите дейности, които ще бъдат улеснени в резултат на помощта, и начина, по който се подпомага развитието на тези дейности.

1. За да се оцени съответствието с точка 25 от CEEAG, моля, „опишете дали и по какъв начин помощта ще допринесе за постигането на целите на политиките на Съюза в областта на климата, околната среда и енергетиката, и по-специално очакваните ползи от помощта по отношение на нейния съществен принос за опазването на околната среда, включително за смекчаването на последиците от изменението на климата, или за ефективното функциониране на вътрешния енергиен пазар“.

1. Освен това, моля, посочете до каква степен помощта е свързана с политиките, описани в точки 383 и 384 от CEEAG. Като правите това, моля, пояснете също дали проектът насърчава енергията от възобновяеми източници в съответствие с член 2, параграф 1 от Директива 2018/2001/ЕС. По-конкретно, моля, потвърдете дали с мярката се развиват ефективни районни отоплителни и охладителни системи по смисъла на член 26 от Директива (ЕС) 2023/1791 за насърчаване на отоплението и охлаждането от възобновяеми енергийни източници.

1. В точки 385 и 386 от CEEAG се предвижда, че при определени обстоятелства, подкрепата, ограничена до разпределителните мрежи за районно отопление, може да се счита за неподлежаща на контрола на държавната помощ.
   1. Мярката подпомага ли разпределителните мрежи за районно отопление, които ще подлежат на достъп за трети страни, отделяне (т.е. разделяне на производството от разпределението на енергия за отопление/охлаждане) и регулирани тарифи?
   2. Ако отговорът на буква а) е „Да“, моля, обяснете дали разпределителната мрежа ще се експлоатира при законен и/или естествен монопол във връзка с критериите, определени в точки 374 и 375 от CEEAG.

1. Моля, представете информация относно обхвата и подпомаганите дейности на мярката(мерките) за помощ, както е предвидено в раздел 4.10.2 (точки 388—389) от CEEAG. Като правите това, моля, също така:
2. Обяснете защо проектът попада в обхвата на определението за районни отоплителни/охладителни системи съгласно точка 19, подточка 27 от CEEAG и в определението за районни отоплителни и/или районни охладителни системи съгласно точка 19, подточка 28 от CEEAG.
3. Обяснете дали с проекта се подпомагат изграждането, модернизирането или експлоатацията на:

* централа за производство и/или
* съоръжение за съхранение и/или
* разпределителна мрежа.

1. Ако подкрепата е предназначена за централа за производство, обяснете какви ресурси използва тя за производството на електроенергия, районно отопление или охлаждане: енергия от възобновяеми източници, отпадна топлина или високоефективно комбинирано производство на енергия, включително решение за топлинно акумулиране.
2. Ако подкрепата е предназначена за централа за производство, използваща отпадъци, потвърдете, че подкрепата е ограничена или до отпадъци, които отговарят на определението за възобновяеми енергийни източници, или до отпадъци, използвани за гориво в инсталации, които отговарят на определението за високоефективно комбинирано производство на енергия.
3. Когато помощта се предоставя за модернизиране на районна отоплителна и охладителна система, пояснете дали районната отоплителна и охладителна система отговаря на стандарта за ефективни районни отоплителни и охладителни системи в съответствие с член 2, параграф 46 и член 26 от Директива (ЕС) 2023/1791.
4. Посочете какъв вид разходи ще бъдат подкрепени с мярката: инвестиционни и/или оперативни разходи.

1. Ако помощта има за цел да подкрепи модернизирането на районна отоплителна и охладителна система, което обаче не води до това системата да отговаря на стандарта за ефективни районни отоплителни и охладителни системи по смисъла на член 26 от Директива (ЕС) 2023/1791 в резултат на подпомаганата модернизация, моля, предоставете ангажимент, че бенефициерът ще започне строителните работи за постигане на този стандарт за ефективност в срок от 3 години след работите по модернизиране съгласно точка 390 от CEEAG.

|  |
| --- |
| Стимулиращ ефект |

*За да предоставите информацията в настоящия раздел, моля, вижте раздел 3.1.2 (точки 26—32) от CEEAG.*

1. Помощта може да се смята за улесняваща дадена икономическа дейност само ако има стимулиращ ефект. За да се оцени съответствието с точка 26 от CEEAG, моля, обяснете как мярката(мерките) „насърчава(т) бенефициера да промени своето поведение, да участва в допълнителна или в по-екологосъобразна икономическа дейност, която без помощта той не би извършвал или би извършвал по ограничен или различен начин“.

1. За да се оцени съответствието с точка 27 от CEEAG, моля, представете информация, която да потвърди, че с помощта не се подпомагат разходи за дейност, която даден бенефициер така или иначе би извършил, и не се компенсира обичайният търговски риск за дадена икономическа дейност[[4]](#footnote-5).

1. Моля, представете подробно описание на фактическия сценарий и вероятния(те) съпоставителен(ни) сценарий(и). В случай че схемите обхващат различни референтни проекти[[5]](#footnote-6), такова описание трябва да се представи за всеки референтен проект. За изграждането, модернизирането и експлоатацията на разпределителни мрежи се приема, че съпоставителният сценарий е ситуацията, при която проектът няма да бъде осъществен (точка 395 от CEEAG).

1. Както е предвидено в точка 28, бележка под линия 39 от CEEAG, моля, приложете към настоящия формуляр за допълнителна информация всякакви официални документи на управителния съвет, оценки на риска, финансов доклад, вътрешни бизнес планове, експертни становища и други проучвания, свързани с оценявания проект, документи, съдържащи информация за прогнозното търсене, прогнози за разходите, финансови прогнози, документи, представени на инвестиционен комитет, които разглеждат подробно инвестиционни/оперативни сценарии, или документи, предоставени на финансовите институции.

Обърнете внимание, че тези документи трябва да датират от процеса на вземане на решение относно инвестицията/операцията.

Ако към формуляра за допълнителна информация бъдат приложени такива документи, моля, по-долу представете списък с тези документи, като посочите автора, датата, на която са изготвени, и контекста, в който са използвани.

1. Моля, представете в приложение към настоящия формуляр за допълнителна информация (като използвате файл на Excel, в който всички формули са видими) количествена оценка за фактическия сценарий и за правдоподобен съпоставителен сценарий, описани в точка i, на всички основни разходи и приходи, оценената средна претеглена цена на капитала (WACC) на бенефициерите с цел дисконтиране на бъдещите парични потоци, както и нетната настояща стойност (ННС) при фактическия и при съпоставителния сценарий, за жизнения цикъл на проекта. За случаите на индивидуална помощ и схеми, от които се възползват особено ограничен брой бенефициери, изчисленията и прогнозите трябва да бъдат представени на равнището на подробния бизнес план на проекта, а за схемите за помощ — въз основа на един или повече референтни проекти.
2. Моля, включете в приложение към настоящия формуляр за допълнителна информация подробна информация за допусканията, методиките, обосновката и основните източници за тях, използвани за всеки аспект на количествената оценка на разходите и приходите във фактическия сценарий и вероятния(те) съпоставителен(ни) сценарий(и).

1. За да докажете съответствие с точки 29 и 31 от CEEAG:
2. моля, потвърдете, че започването на работата по проекта или дейността не е настъпило преди бенефициерът да кандидатства за помощ пред националните органи;

ИЛИ

1. за проекти, започнали преди подаването на заявлението за помощ, моля, докажете, че проектът попада в един от изключителните случаи, предвидени в точка 31 от CEEAG (букви а), б) или в)[[6]](#footnote-7).

1. За да докажете, че е спазена точка 30 от CEEAG, моля, потвърдете, че заявлението за помощ включва най-малко името на заявителя, описанието на проекта или дейността, включително неговото/нейното местоположение, и размера на помощта, необходима за изпълнението му/ѝ.

1. За да докажете съответствие с точка 32 от CEEAG, моля, посочете дали има стандарти на Съюза[[7]](#footnote-8), приложими към мярката(мерките), за която(ито) е отправено уведомление, задължителни национални стандарти, които са по-строги или по-амбициозни от съответните стандарти на Съюза, или задължителни национални стандарти, които са приети при липса на стандарти на Съюза. В този контекст, моля, представете информация, за да докажете стимулиращия ефект.

1. В случай че съответният стандарт на Съюза вече е приет, но още не е влязъл в сила, моля, докажете, че помощта има стимулиращ ефект, тъй като стимулира инвестицията да бъде осъществена и финализирана поне 18 месеца преди стандартът да влезе в сила.

|  |
| --- |
| Ненарушаване на приложими разпоредби на правото на Съюза |

*За да предоставите информацията в настоящия раздел, моля, вижте раздел 3.1.3 (точка 33) от CEEAG.*

1. Моля, представете информация, с която се потвърждава спазването на съответните разпоредби на правото на ЕС в съответствие с точка 33 от CEEAG.

1. Ако за финансирането на мярката(мерките) се използва налог, моля пояснете дали е необходимо да се извърши оценка на съответствието с член 30 и член 110 от ДФЕС. Ако отговорът е положителен, моля, покажете как мярката съответства на разпоредбите на член 30 и член 110 от ДФЕС.В този контекст може да се посочи информацията, предоставена във въпрос 5.ii по-горе, когато мярката(мерките), за която(ито) е отправено уведомление, се финансира(т) чрез налог.

|  |
| --- |
| *Отрицателно условие: помощта не може да влияе неправомерно върху условията на търговия до степен, която противоречи на общия интерес* |

|  |
| --- |
| *Свеждане до минимум на нарушаването на конкуренцията и търговията* |

|  |
| --- |
| Необходимост и целесъобразност на намесата с държавна помощ |

*За да предоставите информацията в настоящия раздел, моля, вижте раздел 4.10.3 (точки 391—393) от CEEAG.*

1. Моля, обяснете подробно как проектът ще допринесе за създаването, разширяването или модернизирането на ефективни районни отоплителни и охладителни системи.

1. Ако мярката по изключение покрива оперативни разходи, моля, докажете, че тези разходи не могат да бъдат прехвърлени на потребителите на районни отоплителни/охладителни системи, без да се засегне опазването на околната среда в съответствие с точка 392 от CEEAG. Моля, докажете, че подпомаганите районни отоплителни/охладителни системи повишават енергийната ефективност, намаляват емисиите на CO2 и други източници на замърсяване, както и загубите по мрежата, в сравнение с алтернативните решения за районно отопление/охлаждане.
2. В съответствие с точка 393 от CEEAG, ако проектът се основава на отпадъци като входящо гориво, моля, обяснете как е спазен принципът за йерархия на отпадъците (член 4, точка 1 от Директива 2008/98/ЕС).

|  |
| --- |
| Пропорционалност на помощта |

*За да предоставите информацията в настоящия раздел, моля, вижте раздел 3.2.1.3 и раздел 4.10.4 (точки 394 и 395) от CEEAG.*

1. За да се провери съответствието с точка 51 от CEEAG, моля, представете следната информация:
2. За да се определи недостигът на финансиране[[8]](#footnote-9), моля, представете количествена оценка за фактическия сценарий и за надежден съпоставителен сценарий[[9]](#footnote-10) на:
   1. всички основни разходи и приходи на проекта;
   2. оценената средна претеглена цена на капитала (WACC) на бенефициерите с цел дисконтиране на бъдещите парични потоци;
   3. нетната настояща стойност (ННС) при фактическия и при съпоставителния сценарий през целия жизнен цикъл на проекта.

1. Обосновката на предположенията, използвани за всеки аспект на количествената оценка, обяснение и обосновка на всички приложени методики.

За случаите на индивидуална помощ и схеми в полза на особено ограничен брой бенефициери държавата членка трябва да представи подкрепящите доказателства на равнището на подробния бизнес план на проекта.

За случаите на схеми за помощ държавата членка трябва да представи подкрепящите доказателства въз основа на един или повече референтни проекти.

1. В случай че липсва алтернативен проект, за да се даде възможност на Комисията да провери дали размерът на помощта не надвишава необходимия минимум, за да бъде подпомогнатият проект достатъчно рентабилен[[10]](#footnote-11), моля, представете следната информация:
   1. Вътрешната норма на възвръщаемост (ВНВ), съответстваща на стандартния или минималния процент на възвръщаемост за сектора или предприятието; или
   2. Нормалните норми на възвръщаемост, изисквани от бенефициера в други инвестиционни проекти от подобен вид, неговата цена на капитала като цяло; или
   3. Обичайно наблюдаваната възвръщаемост в съответния отрасъл; или
   4. Всяка друга информация, доказваща, че размерът на помощта не надвишава необходимия минимум, за да може подпомаганият проект да бъде достатъчно рентабилен.

|  |
| --- |
| Кумулация |

*За да предоставите информацията в настоящия раздел, моля, вижте точки 56—57 от CEEAG.*

1. За да се провери съответствието с точка 56 от CEEAG, моля, пояснете дали помощта по мярката(мерките), за която(ито) е отправено уведомление, може да бъде предоставена едновременно по няколко схеми за помощ или да се натрупва с помощ *ad hoc* или помощ *de minimis* за едни и същи допустими разходи. Ако случаят е такъв, моля, представете подробна информация за тези схеми за помощ, помощ *ad hoc* или помощ *de minimis* и как ще се натрупва помощта.

1. Ако точка 56 от CEEAG е приложима за мярката(мерките), за която(ито) е отправено уведомление, моля, обосновете как общият размер на помощта, отпусната по мярката(мерките), за която(ито) е отправено уведомление, за проект или дейност не води до свръхкомпенсация или не надвишава максималния разрешен размер на помощта съгласно точка 394 от CEEAG. Моля, за всяка мярка, по която може да се кумулира помощ, отпусната по мярката(мерките) за помощ, за която(ито) е отправено уведомление, посочете метода, който е използван, за да се гарантира спазването на условията, определени в точка 56 от CEEAG.

1. В случай че е приложима точка 57 от CEEAG, т.е. помощта, предоставена по мярката(мерките), за която(ито) е отправено уведомление, е съчетана с финансиране от Съюза, което се управлява централизирано[[11]](#footnote-12), моля, обосновете по какъв начин общият размер на публичното финансиране, предоставено за същите допустими разходи, не води до свръхкомпенсация.

|  |
| --- |
| Прозрачност |

*За да предоставите информацията в настоящия раздел, моля, вижте раздел 3.2.1.4 (точки 58—61) от CEEAG.*

1. Моля, потвърдете, че държавата членка ще спазва изискванията за прозрачност, предвидени в точки 58—61 от CEEAG.

1. Моля, посочете интернет връзката, на която ще бъде публикуван пълният текст на решението за предоставяне на одобрената схема за помощ или индивидуалната помощ и разпоредбите за прилагането му, и информация за всяка индивидуална помощ, отпусната ad hoc или по схема за помощ, одобрена въз основа на CEEAG, чийто размер надхвърля 100 000 EUR.

|  |
| --- |
| *2.2. Избягване на неоправдани отрицателни последици от помощта за конкуренцията и търговията и балансиране* |

*За да предоставите информацията в настоящия раздел, моля, вижте раздел 4.10.5 (точки 396—398) от CEEAG.*

1. Ако районните отоплителни и охладителни системи разчитат на най-замърсяващите изкопаеми горива, като въглища, лигнит, петрол и дизелово гориво, моля, обяснете дали са изпълнени следните кумулативни условия съгласно точка 396 от CEEAG:
   * 1. помощта е ограничена до инвестиции в разпределителната мрежа;

* + 1. разпределителната мрежа вече позволява пренасянето на енергия за отопление и охлаждане, произведена от възобновяеми енергийни източници, отпадъчна топлина или въглеродно неутрални източници.

* + 1. Помощта не води до увеличено производство на енергия от най-замърсяващите изкопаеми горива (например чрез присъединяване на допълнителни потребители).

* + 1. Има ясен срок с твърди ангажименти за преминаване към горива, различни от най-замърсяващите изкопаеми горива, с оглед на целите на Съюза в областта на климата до 2030 г. и за неутралност по отношение на климата до 2050 г. (вж. примера в бележка под линия 156 от CEEAG).

1. Ако с проекта се стимулират нови инвестиции в природен газ или експлоатация на активи за производство на енергия, основани на природен газ, моля, обяснете дали с проекта се гарантира следното в съответствие с точка 397 от CEEAG:
2. приносът на помощта за постигането на целите на Съюза в областта на климата до 2030 г. и за неутралност по отношение на климата до 2050 г.;
3. как ще се избегне създаването на зависимост от производството на енергия с гориво природен газ;
4. как помощта не измества инвестициите в по-чисти алтернативи, които вече са на разположение на пазара, и не възпрепятства разработването на по-чисти технологии и тяхното използване.

1. За да се провери съответствието с точка 398 от CEEAG, моля, пояснете дали районната отоплителна и охладителна система е отворена за достъп на трети страни и дали би било възможно да се използват устойчиви алтернативни решения за отопление.

|  |
| --- |
| 1. ***Оценка*** |

*За да предоставите информацията в настоящия раздел, моля, вижте точка 76, буква а) и глава 5 (точки 455—463) от CEEAG.*

1. Ако мярката(мерките), за която(ито) е отправено уведомление, надвишава(т) праговете за бюджет/разходи, посочени в точка 456 от CEEAG, моля, обяснете защо според вас следва да се прилага изключението, посочено в точка 457 от CEEAG, или добавете към настоящия формуляр за допълнителна информация приложение, което включва проект на план за оценка, покриващ обхвата, посочен в точка 458 от CEEAG[[12]](#footnote-13).

……………………………………………………………………………………………

1. Ако е представен проект на план за оценка, моля:
2. представете по-долу резюме на този проект на план за оценка, включен в приложението;

………………………………………………………………………………….

1. потвърдете, че ще бъде спазена точка 460 от CEEAG;

………………………………………………………………………………….

1. посочете датата и интернет връзката, на която планът за оценка ще бъде публично достъпен.

………………………………………………………………………………….

1. За да се провери съответствието с точка 459, буква б) от CEEAG, в случай че схемата за помощ понастоящем не подлежи на последваща оценка и нейният срок на действие надхвърля три години, моля, потвърдете, че ще изпратите проект на план за оценка в срок от 30 работни дни след всяка значителна промяна, с която бюджетът на схемата се увеличава до стойност над 150 милиона евро за дадена година или 750 милиона евро за целия срок на действие на схемата.

1. За да се провери съответствието с точка 459, буква в) от CEEAG, в случай че схемата за помощ понастоящем не подлежи на последваща оценка, моля, представете по-долу ангажимент, че държавата членка ще изпрати проект на план за оценка в срок от 30 работни дни след отчитане в официалните сметки на разходи, които надвишават 150 милиона евро за предходната година.

1. За да се провери съответствието с точка 461 от CEEAG:
2. Моля, пояснете дали независимият експерт вече е избран или ще бъде избран в бъдеще.

…………………………………………………………………………………..

1. Моля, представете информация за процедурата за избор на експерт.

………………………………………………………………………………….

1. Моля, обосновете по какъв начин експертът е независим от предоставящия помощта орган.

…………………………………………………………………………………..

1. За да се провери съответствието с точка 461 от CEEAG:
2. Моля, посочете предложените от вас срокове за представяне на междинния и окончателния доклад за оценка. Моля, обърнете внимание, че окончателният доклад за оценка трябва да бъде представен на Комисията своевременно, за да може тя да оцени възможното удължаване на схемата за помощ, и най-късно девет месеца преди да изтече срокът на действие на схемата, в съответствие с точка 463 от CEEAG. Моля, имайте предвид, че този срок може да бъде съкратен за схеми, при които изискването за оценка се задейства през последните две години от тяхното изпълнение.

1. Моля, потвърдете, че междинният и окончателният доклад за оценка ще бъдат оповестени публично. Моля, посочете датата и интернет връзката, на която тези доклади ще бъдат публично достъпни.

|  |
| --- |
| 1. ***Докладване и мониторинг*** |

*За да предоставите информацията в настоящия раздел, моля, вижте раздел 6 (точки 464—465) от CEEAG.*

1. Моля, потвърдете, че държавата членка ще спазва изискванията за докладване и мониторинг, предвидени в раздел 6, точки 464 и 465 от CEEAG.

1. OB C 80, 18.2.2022 г., стр. 1. [↑](#footnote-ref-2)
2. Моля, обърнете внимание, че за дадена схема за помощ продължителността е периодът, през който може да се кандидатства за помощ и да се вземе решение за отпускането ѝ (следователно това включва времето, необходимо на националните органи да одобрят заявленията за помощ). Продължителността, посочена в настоящия въпрос, не се отнася до продължителността на договорите, сключени в рамките на схемата за помощ, която може да продължи и след изтичането на срока на мярката. [↑](#footnote-ref-3)
3. Моля, имайте предвид, че промяна в действителния или прогнозния бюджет може да представлява изменение на помощта, за което се изисква ново уведомление. [↑](#footnote-ref-4)
4. [↑](#footnote-ref-5)
5. [↑](#footnote-ref-6)
6. В точка 31 от CEEAG е предвидено, че *в някои изключителни случаи помощта може да има стимулиращ ефект дори за проекти, които са започнали преди подаването на заявлението за помощ*. *По-специално се приема, че помощта има стимулиращ ефект в следните случаи:*

   *помощта се предоставя автоматично в съответствие с обективни и недискриминационни критерии и без допълнително упражняване на преценка от страна на държавата членка и мярката е приета и влязла в сила преди започването на работа по подпомагания проект или подпомаганата дейност, с изключение на последващите фискални схеми, при които дейността вече е била обхваната от предишни схеми под формата на данъчни предимства;*

   *преди започването на работа националните органи са публикували известие за намерението си да въведат предложената мярка за помощ, при условие че Комисията одобри мярката, както се изисква съгласно член 108, параграф 3 от Договора. Това известие трябва да е обнародвано на публичен уебсайт или в друго публично достъпно средство за масова информация със сравнително широк и лесен достъп и в него трябва да са посочени ясно типът проекти, които държавата членка предлага да бъдат допустими, и моментът, от който държавата членка възнамерява да разглежда тези проекти като допустими. Предложената допустимост не трябва да е неоправдано ограничена. Преди започването на работа бенефициерът трябва да е уведомил предоставящия помощта орган, че предложената мярка за помощ е била разглеждана като условие за взетите инвестиционни решения. Когато държавата членка се позовава на посоченото известие, за да докаже наличието на стимулиращ ефект, заедно със своето уведомление за държавната помощ тя трябва да предостави копие от известието и линк към уебсайта, където то е било публикувано, или съответните доказателства, че известието е било достъпно за обществеността;*

   *оперативна помощ, предоставяна за екологосъобразно производство със съществуващи инсталации, когато няма „започване на работа“ поради липса на значителни нови инвестиции. В тези случаи доказателство за стимулиращия ефект може да е промяната на експлоатацията на инсталация по екологосъобразен начин, а не въвеждането на алтернативен, по-евтин режим на експлоатация, който е по-малко екологосъобразен.* [↑](#footnote-ref-7)
7. Съгласно точка 19, подточка 89 от CEEAG „стандарт на Съюза“ означава:

   *задължителен стандарт на Съюза, въз основа на който се определят равнищата, които отделните предприятия трябва да постигнат в екологично отношение, с изключение на стандартите или целите, определени на равнището на Съюза, които са задължителни за държавите членки, но не и за отделните предприятия;*

   *задължението да се използват най-добрите налични техники (НДНТ), определени в Директива 2010/75/ЕС, и да се гарантира, че нивата на емисиите не надвишават нивата, които биха били постигнати при прилагане на НДНТ; когато равнищата на емисиите при използване на НДНТ са определени в актовете за изпълнение, приети по Директива 2010/75/ЕС или по други приложими директиви, тези равнища ще бъдат приложими за целите на настоящите насоки; когато тези равнища са изразени като диапазон, ще се прилага пределната стойност, постигната за първи път с НДНТ за съответното предприятие.* [↑](#footnote-ref-8)
8. В точка 51 от CEEAG се предвижда, че „типичните нетни допълнителни разходи могат да бъдат изчислени като разлика между ННС при фактическия сценарий и при съпоставителния сценарий за жизнения цикъл на референтния проект.“ [↑](#footnote-ref-9)
9. Моля, отбележете, че в съответствие с бележка под линия 45 от CEEAG „съпоставителен сценарий, който предлага като алтернативен сценарий за инвестиции/операция продължаване в дългосрочен план на текущите неекологични дейности, няма да се счита за реалистичен.“ [↑](#footnote-ref-10)
10. Съгласно бележка под линия 46 от CEEAG, моля, имайте предвид, че „трябва да се отчетат всички съответни очаквани разходи и ползи в целия жизнен цикъл на проекта“. [↑](#footnote-ref-11)
11. Финансирането от Съюза, което се управлява централизирано, представлява финансиране от Съюза, което се управлява централизирано от институциите, агенциите, съвместните предприятия или другите органи на Европейски съюз и което не се намира пряко или непряко под контрола на държавата членка. [↑](#footnote-ref-12)
12. Образецът на формуляра за допълнителна информация за отправяне на уведомление за план за оценка (част III.8) е достъпен на следния адрес: [https://competition-policy.ec.europa.eu/state-aid/legislation/forms-notifications-and-reporting\_en#evaluation-plan](#evaluation-plan) [↑](#footnote-ref-13)